**DJEČJI DOM ZAGREB**

**Zagreb, Nazorova 49**

**PROGRAM RADA ZA 2021. godinu**

**Ravnateljica Doma**

**Jasna Ćurković Kelava, dr. med.**

**SADRŽAJ PROGRAMA:**

# I NAZIV, DJELATNOST

II UNUTARNJE USTROJSTVO DJEČJEG DOMA ZAGREB

III KORISNICI I KAPACITET DOMA

IV STAMBENI I ŽIVOTNI PROSTOR

V RADNICI DOMA

VI TIJELA DOMA

VII DJEČJA VIJEĆA

VIII PRIJAM I OTPUST KORISNIKA

IX STRUČNO USAVRŠAVANJE RADNIKA

X DOKUMENTACIJA

XI SURADNJA

XII OSIGURANJE KVALITETE

XIII EVALUACIJA USPJEŠNOSTI TRETMANA

XIV INVESTICIJE

XV FLUKTUACIJA KORISNIKA U 2020. godini

XVI SAŽETAK

XVII PROGRAM RADA ODJELA U SJEDIŠTU DOMA

XVIII PROGRAM RADA PODRUŽNICE LADUČ

XIX PROGRAM RADA PODRUŽNICE I.G.KOVAČIĆ

XX PROGRAM RADA PODRUŽNICE A.G.MATOŠ

XXI PROGRAM RADA STAMBENE ZAJEDNICE

Zagreb, siječanj 2021.

1.

# I NAZIV, DJELATNOST

**Dječji dom ZAGREB**, Zagreb, Vladimira Nazora 49, je ustanova socijalne skrbi čiji je osnivač Ministarstvo rada, mirovinskog sustava, obitelji i socijalne politike RH, a temeljem Zakona o ustanovama (čl. 78.), javna ustanova.

Sukladno Zakonu o socijalnoj skrbi, Pravilniku o minimalnim uvjetima za pružanje socijalnih usluga i Statutu Dječji dom Zagreb pruža usluge djeci i mladima (dob 0 – 21 godinu) bez odgovarajuće roditeljske skrbi te obiteljima (primarnim, udomiteljskim, posvajateljskim) kako slijedi:

1. usluga smještaja
2. usluga poludnevnog boravka
3. usluga cjelodnevnog boravka
4. usluga organiziranog stanovanja uz sveobuhvatnu podršku
5. usluga organiziranog stanovanja uz povremenu podršku
6. usluga savjetovanja i pomaganja primarnih ili udomiteljskih obitelji
7. usluga savjetovanja i pomaganja djeci i mladima nakon izlaska iz skrbi ili djeci smještenoj u udomiteljskim obiteljima
8. usluga savjetovanja i pomaganja posvojiteljskim obiteljima
9. usluga rane intervencije
10. usluga smještaja u malim skupinama.

Navedene usluge propisane su u Statutu Dječjeg doma Zagreb donesenom 26.08.2015. godine na koji je Ministarstvo soc. politike i mladih dalo suglasnost dana 05.10.2015. godine.

Dječjim domom Zagreb upravlja Upravno vijeće u sastavu: mr.sc. Hrvoje Pezo, dr.dent.med., predsjednik i članovi: Ivana Maras Pezer, dr.sc. Mandica Vidović, Mirela Bradica i Mateja Mandić. Mandat ovog UV-a je do 25.07.2024. godine.

Domom u mandatu od 01.10. 2017. do 01.10.2021. godine rukovodi Jasna Ćurković Kelava, dr.med.

# I I UNUTARNJI USTROJ DOMA

Sjedište Doma je u Zagrebu, Vladimira Nazora 49.

Dječji dom Zagreb svoju djelatnost obavlja u Sjedištu, 3 podružnice i dislociranim stambenim jedinicama (Stambena zajednica).

**2.**

1. U Sjedištu Doma pružaju su usluge djeci i mladima dobi 0 – 21 godinu, trudnicama i majkama s djetetom te obiteljima:

- usluga privremenog smještaja

- usluga poludnevnog boravka

- usluga cjelodnevnog boravka

- usluga organiziranog stanovanja uz sveobuhvatnu podršku

- usluga rane intervencije

- usluga savjetovanja i pomaganja primarnih, udomiteljskih i posvojiteljskih obitelji te djece nakon izlaska iz skrbi ili djece smještene u udomiteljskim obiteljima.

- U dislociranim stambenim jedinicama pružaju su usluge organiziranog stanovanja za navedene korisničke skupine uz 24- satnu podršku ili povremenu podršku.

U Domu su ustrojena 4 odjela i 1 ustrojbena jedinica:

1. Odjel skrbi o djeci u dobi od 0 – 3 godine,
2. Odjel skrbi o djeci u dobi od 3 – 7 godina,
3. Odjel za ranu intervenciju i organizirano stanovanje
4. Odjel za skrb o trudnicama i majkama s djetetom do 1. godine života te za savjetovanje i pomaganje obiteljima
5. Ustrojbena jedinica prehrambenih i pomoćno – tehničkih poslova.

- Računovodstveni, administrativni i opći poslovi obavljaju se u sjedištu Doma.

1. Podružnica LADUČ, Laduč, Zagrebačka 106, pruža usluge djeci i mladima dobi 7 – 21 godinu:
   * usluga privremenog smještaja
   * usluga poludnevnog boravka
   * usluga cjelodnevnog boravka
   * usluga organiziranog stanovanja uz sveobuhvatnu podršku
   * usluga savjetovanja i pomaganja primarnih ili udomiteljskih obitelji
   * usluga savjetovanja i pomaganja djeci i mladima nakon izlaska iz skrbi ili djeci smještenoj u udomiteljskim obiteljima.
2. Podružnica ANTUN GUSTAV MATOŠ, Zagreb, Selska c. 132, pruža usluge djeci i mladima dobi od 7 – 21 godinu:
   * usluga privremenog smještaja
   * usluga poludnevnog boravka
   * usluga cjelodnevnog boravka
   * usluga organiziranog stanovanja uz sveobuhvatnu podršku

3.

* + usluga savjetovanja i pomaganja primarnih ili udomiteljskih obitelji
  + usluga smještaja u malim skupinama.

U Podružnici A.G.Matoš ustrojena su 2 odjela:

1. Odjel smještaja i boravka djece
2. Odjel organiziranog stanovanja i savjetovanja i pomaganja obiteljima.
3. Podružnica IVAN GORAN KOVAČIĆ, Zagreb, Ul. I.G.Kovačića 23, pruža usluge djeci i mladima dobi 7 – 21 godinu:
   * usluga privremenog smještaja
   * usluga poludnevnog boravka
   * usluga cjelodnevnog boravka
   * usluga organiziranog stanovanja uz sveobuhvatnu podršku
   * usluga savjetovanja i pomaganja primarnih ili udomiteljskih obitelji
   * usluga savjetovanja i pomaganja djeci i mladima nakon izlaska iz skrbi ili djeci smještenoj u udomiteljskim obiteljima.
4. STAMBENU ZAJEDNICU čini 9 stanova, dislociranih stambenih jedinica, 3 u naselju Borovje, 2 na adresi Divka Budaka 9 b,1 na adresi Braće Cvijića 32, 1 na adresi Vida Došena 39 i 2 u naselju Vrbani.

U 6 stanova SZ tijekom 2021. godine pružati će se usluge organiziranog stanovanja uz povremenu podršku (mladi dobi 16 – 21 g.), organizacijski spadaju pod Odjel za ranu intervenciju i organizirano stanovanje. U 2 stana pružati će se usluge organiziranog stanovanja uz povremenu podršku (majke s djecom), organizacijski spadaju pod Odjel za skrb o trudnicama i majkama s djecom – Majčinski dom.

U jednom stanu pružati će se usluge organiziranog stanovanja uz sveobuhvatnu podršku za djecu dobi 10 – 18 godina koje organizacijski pripadaju Podružnici A.G.Matoš.

## I I I KORISNICI I KAPACITET DOMA

Korisnici Doma su djeca i mlađi punoljetnici bez odgovarajuće roditeljske skrbi (dob od 0 – 21 godinu), kao i članovi njihovih obitelji, posvojitelji i udomitelji te trudnice i majke s malom djecom.

I tijekom 2020. godine kapacitet Doma je bio uglavnom popunjen, kako u sjedištu, tako i u podružnicama. Iako se vodilo računa o broju djece u skupinama, što bližem broju prema Pravilniku o minimalnim uvjetima (od 5 djece u skupinama dojenčadi, do 8 djece u skupinama školaraca), zbog izrazito

4.

povećanog broja zahtjeva u samom sjedištu tijekom cijele godine bilo je smješteno čak 40 % više djece od punog kapaciteta, primila su se sva djeca kojima je smještaj u dom bio nužan. U Odjelu za majke ili Majčinskom domu tijekom 2020. godine boravilo je 16 majki s djecom.

Na dan 31.12.2020. godine Dom je pružao usluge privremenog smještaja za 94 djece i mladih bez odgovarajuće roditeljske skrbi, 13 dječaka s poremećajima u ponašanju u smještaju u malim skupinama, organiziranog stanovanja za 5 trudnica i majki s djecom, organiziranog stanovanja za 23 djece i mladih osoba te usluge boravka za 40 djece. Usluge rane intervencije pružale su se za 56 djece a usluge savjetovanja i pomaganja za 158 korisnika. Na dan 31.12.2020. godine Dom je pružao usluge za **ukupno 390 korisnika,** a **omjer smještaja i** **izvaninstitucijskih usluga na dan 31.12.2020. godine je 27,5 % : 72,5 %** što je gotovo isto kao prethodne godine.

I tijekom 2021. godine očekuje se visoka popunjenost kapaciteta uz dalju transformaciju Doma prema većem udjelu izvaninstitucionalnih usluga (usluga organiziranog stanovanja, poludnevnog i cjelodnevnog boravka te većem broju korisnika usluga savjetovanja i pomaganja). U veljači 2018. godine Ministarstvo je donijelo Individualni plan transformacije Dječjeg doma Zagreb koji je (do kraja 2021. godine) podloga za proces deinstitucionalizacije i transformacije uz pomoć projekata iz EU fondova. Proces je usporen zbog povećanog broja zahtjeva za smještaj djece, čak tri puta više nego prethodnih godina.

**Odjeli za skrb o djeci dobi od 0 – 7 godina** imaju kapacitet privremenog smještaja 40 djece u dobi od 0 – 7/10 godina, cjelodnevnog i poludnevnog boravka do 20 djece te u Majčinskom domu 12 majki i trudnica. U organiziranom stanovanju s povremenom podrškom kapacitet je 18 korisnika.

Krajem 2020. i početkom 2021. godine na smještaju je 62 djece, a na cjelodnevnom boravku 8, iz čega je vidljiva prepunjenost smještaja.

1. **Podružnica LADUČ** će i u 2021. imati kapacitet privremenog smještaja 16 djece, poludnevnog i cjelodnevnog boravka 24 djece.

2. **Podružnica A.G.MATOŠ**  osiguravati će u 2021. godini privremeni smještaj za 8 djece, organizirano stanovanje uz sveobuhvatnu podršku za 14 djece, cjelodnevni i poludnevni boravak za 12 djece te maksimalno 15 dječaka s poremećajima u ponašanju na tretmanu u malim skupinama. Prethodno se odnosi na redovan rad Podružnice. Kako će početkom 2021. započeti građevinski radovi iz ERDF-a, situacija s brojem djece će se mijenjati prema potrebama, te očekivano smanjivati kapacitet.

5.

3. **Podružnica I.G.Kovačić** zbrinjavati će tijekom 2021. na privremenom smještaju do 12 djece i boravku maksimalno do 7 djece. Sredinom 2021. trebali bi započeti građevinski radovi na objektu (ERDF) te će se u većoj mjeri djeca otpuštati ili zbrinjavati u drugim objektima.

4. U **Stambenu zajednicu,** organizirano stanovanje uz povremenu podršku, zbrinut će se tijekom 2021. godine maksimalno 18 mladih u dobi od 16 – 21 godinu.Dom je tijekom 2016. godine započeo i s organiziranim stanovanjem mladih majki s djecom nakon 1 godine boravka u Majčinskom domu, krajem 2020. godine zbrinjavao je 2 majke i 2 djece zahvaljujući sponzoriranom stanovanju.

# I V STAMBENI I ŽIVOTNI PROSTOR

Zajedničko za većinu objekata Dječjeg doma Zagreb je da su relativno stari (od 75 do 120 godina) i da zahtjevaju značajna ulaganja u obnavljanje i adaptaciju prostora. Građevinski radovi na objektu u Nazorovoj 49 su tijekom 2020. godine okončani u prostoru suterena (kuhinja, kotlovnica, praonica). Nakon potresa u ožujku 2020. sanirana su oštećenja stropova i zidova prizemlja, I i II kata sredstvima iz proračuna i iz donacija. Tijekom 2021. godine nastojati će se sanirati nova oštećenja nakon potresa u prosincu 2020. Donacijskim sredstvima (PBZ) u dvorištu u Nazorovoj tijekom 2021. godine izgraditi će se senzoričko igralište.

Za 3 objekta Podružnice A.G.Matoš krajem 2020. putem javnog natječaja odabran je izvođač građevinskih radova sanacije objekata i prilagodbe na izvaninstitucijske usluge, radovi bi trebali započeti tijekom veljače 2021. U studenom 2018. godine Dječji dom Zagreb je s Ministarstvom regionalnog razvoja sklopio Ugovor za korištenje 15.000.000,00 kn za građevinske radove u podružnicama A.G.Matoš i I.G.Kovačić. Krajem 2019. godine po objavi natječaja MRR Dom je aplicirao za korištenje sredstava za preuređenje Sjedišta i deinstitucionalizaciju Podružnice Laduč, početkom 2021. godine još uvijek nemamo rezultat natječaja.

U okviru proračunskih materijalnih mogućnosti, kao i zahvaljujući sponzorstvima i donacijama, nastoji se da svi prostori u kojima žive djeca budu lijepo uređeni, dobro opremljeni, oplemenjeni raznim sadržajima uz vrijedan angažman djece i odgajatelja.

6.

Odgajatelji potiču djecu da sudjeluju u osmišljavanju svog životnog prostora, da ga uređuju, razvijajući pri tome odgovornost djece i njihove kreativne sposobnosti i takmičarski duh.

Sjedište u Nazorovoj i podružnice A.G.Matoš i I.G.Kovačić locirani su u užem centru grada i raspolažu relativno dobro opremljenim igralištima, sportskim terenima, parkovima. Podružnica Laduč, udaljena 25 km od Zagreba, raspolaže s velikim parkom i igralištem, što zadovoljava potrebe djece.

Stambenu zajednicu čini 9 stanova: 1 četverosoban, 4 trosobna, 2 dvosobna i 2 jednosobna. Stanovi su komforno i potpuno opremljeni, tako da u cijelosti zadovoljavaju stambene potrebe djece, mladih i majki s djecom.

**V RADNICI DOMA**

Ukupan broj aktivnih radnih mjesta je 175, 165 je stalno zaposlenih radnika, a 10 na određeno vrijeme po projektu ESF-a. Početkom 2020. godine donesen je novi Pravilnik o unutarnjem ustrojstvu i sistematizaciji radnih mjesta koji je uključio i radna mjesta privremeno zaposlenih. Sredinom 2021. od nadležnog ministarstva zatražiti će se suglasnost da se ovih 10 zapošljavanja nastavi na neodređeno ili na nove 3 godine. Za 2021. godinu nastojati će se iz HZZ-ovog programa pripravništva zaposliti 4 pripravnika što će ovisiti o suglasnosti od strane nadležnog ministarstva.

**V I TIJELA DOMA**

U 2021. godini u Domu će, sukladno Zakonu o socijalnoj skrbi i Statutu Doma, djelovati:

- Poslovodna tijela: 1. UPRAVNO VIJEĆE

2. RAVNATELJ

- Stručna tijela: 1. STRUČNO VIJEĆE

2. STRUČNI TIM

Poslovodna i stručna tijela su u 2020. god. radila na sjednicama dinamikom i opsegom djelovanja propisanim Statutom i podzakonskim aktima, a

nastojeći udovoljiti potrebama korisnika i provodeći Plan i program rada za 2020. godinu.

7.

* **Upravno vijeće** će i u 2021. godini održati najmanje 4 sjednice i rješavati pitanja regulirana zakonskim i podzakonskim aktima. U drugoj polovici 2021. godine UV će raspisati natječaj za ravnatelja.
* Sjednice **Stručnog vijeća** će se i tijekom 2021. godine održavati redovito, najmanje 4 puta, a održavati će se i sjednice stručnih radnika po

podružnicama radi potpunijeg sudjelovanja što većeg broja stručnjaka u donošenju odluka vezanih za korisnike i sveukupni rad Doma i podružnica.

* **Stručni timovi** raditi će po organizacijskim jedinicama, a svaki stručni tim čini psiholog, soc.radnik, odgajatelj (osnovni tim) kao i drugi stručni radnici (liječnik-pedijatar, logoped, rehabilitator, radni terapeut i

fizioterapeut u Sjedištu Doma).Djelokrug rada stručnih timova prikazan je u programima organizacijskih jedinica.

Svi stručni radnici raditi će, kao i prethodnih godina, na osnovu programa rada (godišnji, mjesečni), s voditeljem odjela i predstojnicima pratiti će se njihovo provođenje i podnositi izvješća.

Tijekom 2020. godine u svim organizacijskim jedinicama zbog pandemije COVID 19 radilo se koliko je bilo moguće normalnije uz poštivanje mjera zaštite korisnika i zaposlenika po uputama HZJZ. I tijekom 2021. godine raditi će se u skladu s mjerama zaštite do završetka pandemije.

**V I I DJEČJA VIJEĆA**

Dječja vijeća će i tijekom 2021. godine djelovati u 3 podružnice i Stambenoj zajednici, svuda gdje su na smještaju djeca starija od 10

godina. Na taj način djeca će i dalje sudjelovati u provođenju osnovne djelatnosti Doma, te kreirati i predlagati različite aktivnosti.

Održavat će sjednice 1 x mjesečno, prema programima organizacijskih jedinica. Na sjednicama će davati prijedloge koje će

proslijeđivati predstojnicima i Stručnom vijeću, te na takav način sudjelovati u donošenju odluka vezanih za rad Doma.

Uz dječja vijeća, djeca će aktivno sudjelovati u svim domskim aktivnostima i utjecati na njihovo provođenje kroz rad unutar skupine, stručnog tima i dr.

**VIII PRIJAM I OTPUST KORISNIKA**

Prijam korisnika u usluge provodit će se sukladno odredbama Zakona o socijalnoj skrbi, Obiteljskog zakona i Pravilnika o prijamu i otpustu

8.

korisnika, te ovisno o broju raspoloživih slobodnih mjesta po pojedinim uslugama i organizacijskim jedinicama.

Odluku o prijamu korisnika u usluge Doma donosi Komisija za prijam koja ima 5 članova, od kojih je jedan socijalni radnik, a preostala četiri su psiholog i odgajatelji.

U slučaju većeg broja zahtjeva za usluge korisnicima o prioritetu prijama odlučivati će Komisija u suradnji s predstojnicima i voditeljima.

Komisija će se sastajati najmanje 1 x mjesečno, a po potrebi i češće.

**IX STRUČNO USAVRŠAVANJE RADNIKA**

Stručna struktura radnika Doma uglavnom zadovoljava uvjetima i potrebama radnih mjesta u svim odjelima i podružnicama. Radnici imaju odgovarajuće temeljno stručno obrazovanje, a nije zanemariv niti broj onih koji imaju dodatne edukacije: poslijediplomski studij, edukacije iz obiteljske i realitetne terapije, edukacije iz supervizije i dr.

Od 2014. do 2016. godine trajala je trogodišnja edukacija 30 – tak stručnih radnika Doma u projektu „Integrativni pristup u prevenciji institucionalizacije i socijalnom uključivanju djece bez odgovarajuće roditeljske skrbi“ u partnerstvu Dječjeg doma Zagreb sa Udrugom Svima, koja je priprema i svojevrsno osnaživanje stručnjaka za pomagački i savjetodavni rad sa obiteljima i priprema za nove usluge.

Od 2014. na dalje provode se projekti za program rane intervencije u suradnji Doma i Udruge HURID, u koji je uključeno više stručnjaka koji rade uslugu rane intervencije s djecom, program će se nastaviti i tijekom 2021. godine.

Dom provodi projekt po natječaju ESF-a za širenje novih socijalnih usluga, a s projektom obiteljskog mentorstva čime će se testirati nova socijalna usluga kao prevencija izdvajanja djece iz obitelji očekujemo da će se krenuti tijekom 2021. godine. U partnerstvu s Gradom Zagrebom i Udrugom Svima kao nositeljima projekta Dom očekuje tijekom 2021. godine provedbu još 2 EU projekta koja se odnose na mlade bez odgovarajuće roditeljske skrbi i majke s djecom i njihovo sveobuhvatnije osamostaljivanje.

Prema skromnim materijalnim mogućnostima nabavljati će se stručna literatura iz područja socijalnog rada, socijalne pedagogije, psihologije, medicine i drugih struka vezanih za svakodnevni rad s djecom.

U okviru odjela i podružnica, organizirat će se edukativna predavanja članova stručnih timova odgojnom i medicinskom osoblju Doma.

Određeni broj radnika će sudjelovati u dodatnim edukacijama prema materijalnim mogućnostima doma, koja su, na žalost, od strane nadležnog ministarstva limitirana na samo 25.000,00 kn za sve stručne radnike i nedostatna su u odnosu

9.

na potrebe za novim znanjima i vještinama u radu sa korisnicima. Dom je zatražio povećanje budžeta za 2021. godinu od Ministarstva za dodatne edukacije. Gdje god bude moguće uključivati će se stručnjaci u edukacije koje se provode od strane ministarstava, ustanova i udruga, kao i u komplementarnim EU projektima.

**X DOKUMENTACIJA**

Dokumentacija će se i dalje voditi sukladno Pravilniku o vođenju evidencije i dokumentacije na razini Doma, odjela i podružnica. Opći akti Doma prilagođavaju se Zakonu o socijalnoj skrbi i njegovim izmjenama te Pravilniku o minimalnim uvjetima za pružanje socijalnih usluga, kao i Statutu Doma.

Dom je početkom 2020. godine donio novi Pravilnik o sistematizaciji i unutarnjem ustrojstvu koji je stupio na snagu 18.05.2020., a sukladan je Individualnom planu transformacije i deinstitucionalizacije Dječjeg doma Zagreb.

Na zahtjev nadležnog ministarstva i drugih institucija redovito se dostavljaju izvješća (godišnja, 3-mjesečna) o radu Doma.

Povjerenstvo za provedbu unutarnjeg nadzora 2x godišnje obavlja unutarnji nadzor, pregledava sadržaj i način vođenja dokumentacije i evidencija svih stručnih radnika po organizacijskim jedinicama, kontrolira trošenje džeparaca i donacijskih sredstava, razgovara s djecom i zaposlenicima o uvjetima života i rada u ustanovi. O nalazima ovih nadzora redovito se informira Upravno i Stručno vijeće Doma.

Dodatna dokumentacija i evidencije voditi će se u vrlo zahtjevnim EU projektima u kojima je Dom nositelj ili sudjeluje kao partner.

**X I SURADNJA**

Sve organizacijske jedinice Doma s djecom i zaposlenicima aktivno će sudjelovati i ubuduće u zbivanjima i odgovarajućim sadržajima u svojim sredinama, školama i dr. institucijama. Cilj je uključiti djecu u život lokalne zajednice kao ravnopravne i integrirane članove zajednice i na tome će se svi stručni djelatnici Doma maksimalno angažirati u suradnji s vanjskim suradnicima i volonterima.

U partnerstvu sa udrugama i samostalno Dom sudjeluje na natječajima ministarstava i EU fondova u projektima podrške djeci i mladima bez odgovarajuće roditeljske skrbi i vezano za procese deinstitucionalizacije i transformacije.

Uz dobar materijalni standard života djece u domu, uz psihosocijalnu podršku stručnih radnika i vanjskih suradnika, poštujući prava djeteta, njegove sklonosti i želje, radit će se i nadalje na kvalitetnom ispunjavanju slobodnog vremena

10.

poučnim i zanimljivim sadržajima u domu i izvan doma. Dom u Nazorovoj i podružnicama otvoren je za razne oblike suradnje s vanjskim institucijama, kao i za javnost.

U suradnji s centrima za socijalnu skrb intenzivno će se raditi na skraćivanju perioda smještaja djeteta u instituciji, te primjeni i širenju novih izvaninstitucionalnih usluga za djecu i obitelj.

Raditi će se savjetodavno i s roditeljima djece u skladu s mogućnostima i dostupnosti roditelja, te s posvojiteljima i udomiteljima. Surađivati će se s centrima za socijalnu skrb, poticati će se ih i predlagati donošenja odluka o boljim i trajnijim oblicima skrbi (posvojenje, udomljenje, povratak u vlastitu obitelj i dr.).

Ustanova će i u 2021. godini biti otvorena za različite oblike suradnje s nevladinim udrugama, humanitarnim organizacijama, što se kao i do sada pokazalo obostrano korisnim. Surađivat će s visokoškolskim ustanovama i drugim institucijama: Studijem za socijalni rad, Edukacijsko – rehabilitacijskim fakultetom, studijima psihologije, Medicinskim fakultetom, Klinikom za pedijatriju, Bolnicom za psihijatriju mladih i drugim znanstvenim i stručnim institucijama, s ciljem podizanja kvalitete života djece u domu i nalaženja boljih rješenja za djecu bez odgovarajuće roditeljske skrbi.

**XII OSIGURANJE KVALITETE**

Nastojanja svih zaposlenih u Domu su osigurati što bolje materijalne i stručne uvjete za rad s djecom, kontinuirano podizati razinu kvalitete života djece u domu i stručnog rada s djecom i obiteljima.

Svi korisnici su obuhvaćeni stručnim radom, od strane odgajatelja, socijalnog radnika, psihologa i drugih potrebnih stručnjaka vezanih za skrb o djeci i obiteljima (multidisciplinarni i integrativni timski pristup).

Kvalitetnija skrb o djeci postiže se i angažmanom velikog broja **volontera**, za što je potrebno i dalje razvijati bolju organizaciju, edukaciju i evaluaciju.

Prema Individualnom planu transformacije, Dom će i tijekom 2021. godine raditi na usklađivanju sadašnjih i novih usluga s navedenim planom, a uvažavajući aktualne potrebe sustava socijalne skrbi i centara za socijalnu skrb za uslugama koje Dom pruža. Prije svega pojačano će se angažirati na promidžbi i razvoju udomiteljske skrbi za djecu.

Detaljnije informacije vezano za osiguranje kvalitete usluga slijede u programima podružnica, odjela u Sjedištu Doma i mladima i Stambene zajednice za mlade.

11.

**X I I I EVALUACIJA USPJEŠNOSTI TRETMANA**

Evaluacija uspješnosti tretmana i provođenja pojedinačnih programa redovito će se i tijekom 2021. provoditi na sjednicama stručnih timova vezanim za svako dijete u kojima sudjeluje uz stručnjake Doma i tim iz nadležnog centra za socijalnu skrb, kao i na sjednicama Stručnog vijeća i vijeća stručnih radnika podružnica.

U Domu je u 2019. godini proveden redoviti inspekcijski nadzor od strane inspekcije nadležnog ministarstva. Rad u svim organizacijskim jedinicama ocijenjen je najvišim ocjenama i nije bilo zabilježenih propusta. Ovo nam je važan dio evaluacije i pokazatelj da je rad Doma kvalitetan, inovativan i u najboljem interesu korisnika.

Evaluacija će se i dalje provoditi kroz svakodnevni redovni rad, a detaljno i kroz izvješća prema nadležnom ministarstvu 4 puta godišnje kao i izvješća Povjerenstva za unutarnji nadzor dva puta godišnje.

Dodatno će se tijekom 2021. godine u skladu s ESF projektom započetim krajem 2018. godine provoditi redovita i kontinuirana evaluacija svih planiranih aktivnosti na širenju novih izvaninstitucijskih usluga. Ovaj projekt završava u studenom 2021. godine, najavljeni su novi natječaji na koje će se Dom prijavljivati s ciljem nastavka i širenja navedenih aktivnosti.

**X I V INVESTICIJE**

Dinamika i organiziranje investicija potrebnih u našim objektima i dalje će ovisiti o raspoloživim sredstvima u Ministarstvu rada, mirovinskog sustava, obitelji i socijalne politike, kao i povlačenju sredstava za infrastrukturne prilagodbe iz EU fondova. Dom je potpisao ugovor o korištenju sredstava ERDF-a u iznosu od 15.000.000,00 kn za infrastrukturne preinake, odnosno građevinske radove u podružnicama A.G.Matoš i I.G.Kovačić. Tijekom 2021. godine očekuje se početak građevinskih radova u ovim podružnicama.

Nadležno ministarstvo kao investitor i tijekom 2021. godine trebalo bi financirati nastavak dijela radova adaptacije i sanacije objekta u Nazorovoj, kao i potrebe za hitnim intervencijama u svim organizacijskim jedinicama.

**X V FLUKTUACIJA KORISNIKA**

Podaci o prijemu i otpustu korisnika u 2020. godini prikazani su u pojedinačnim programima odjela u sjedištu Doma, 3 podružnice i stambene zajednice

12.

I dalje se veliki broj djece, u Nazorovoj 40% prekobrojne, zbrinjava kroz uslugu privremenog smještaja. Djeca ponekad više godina ostaju u instituciji, unatoč potrebi djeteta za odrastanjem u obitelji te aktualnom Zakonu o soc. skrbi. U 2020. godini iz Doma u Nazorovoj posvojeno je 14 djece, udomljeno 30 – tak.

Očekivanja su da će 2021. godina biti, obzirom na planove transformacije i deinstitucionalizacije domova, novi Zakon o udomiteljstvu, barem nešto bolja od prethodne u navedenim pokazateljima.

**XVI SAŽETAK**

U skladu s Planom deinstitucionalizacije i transformacije Dječjeg doma Zagreb s jedne strane i potrebama za zbrinjavanjem djece s druge strane

planira se smanjivati kapacitet privremenog smještaja djece, a povećavati kapacitet poludnevnog i cjelodnevnog boravka te organiziranog stanovanja. U tom cilju i u suradnji sa CZSS, roditeljima i drugim dionicima, kao i uvažavanjem djetetovog mišljenja i potreba, pokušava se za svako dijete koje je na smještaju provesti individualni plan njegovog zbrinjavanja, odnosno deinstitucionalizacije, kao i plan podrške i pomoći nakon izlaska iz doma i osnaživanje njegove socijalne mreže.

I dalje je plan da Dječji dom Zagreb postane **Centar za pružanje usluga djeci i njihovim obiteljima,** biološkim,udomiteljskim, posvojiteljskim,odnosno **Centar za djecu.**

Smještajni kapaciteti trebali bi se smanjivati razvojem adekvatnih usluga alternativne skrbi: organiziranog stanovanja, podrške biološkim obiteljima, razvojem udomiteljstva uz aktivno sudjelovanje timova stručnih radnika Doma na razini Grada Zagreba i Zagrebačke županije. I projekt ESF-a koji Dom provodi od kraja 2018. i koji će trajati do kraja 2021. godine u najvećoj mjeri se odnosi na širenje usluge savjetovanja i pomaganja i razvoj udomiteljske mreže.

Kapacitet za privremeni i hitni smještaj djece biti će potreban i u budućnosti, ali trebalo bi to biti u puno manjoj mjeri. Da bi se zadovoljile potrebe lokalne zajednice za uslugama djeci i njihovim obiteljima i tijekom 2021. godine provoditi će se prilagodba postojećih stambenih jedinica uz nadopunu novim (kuće, stanovi za organizirana stanovanja, adaptacije, sanacije i sl.).

Cilj je postići optimalni omjer: usluge smještaja : izvanistitucijske usluge = 20 % : 80 %.

Detaljniji planovi i programi za 2021. godinu slijede u programima rada odjela u sjedištu Doma, podružnica te Stambene zajednice.

Odjeli za djecu od 0 do 7 godina

Majčinski dom

Odjel za ranu intervenciju

PROGRAM RADA ZA 2021. GODINU

Koordinatorica odjela:

Mr.sc. Svjetlana Tončetić- Bogović, dipl.logoped

Zagreb, 20.01.2020.

U Sjedištu doma ustrojena su četiri odjela sa stručnim cjelinama i jedna ustrojbena jedinica:

1. Odjel skrbi o djeci od 0 – 3 godine
2. Odjel skrbi o djeci od 3 – 7 godina
3. Odjel za ranu intervenciju i organizirano stanovanje
   1. Stručna cjelina za ranu intervenciju
   2. Stručna cjelina za organizirano stanovanje
4. Odjel za skrb o trudnicama i roditeljima do navršene prve godine života djeteta te za savjetovanje i pomaganje obiteljima
5. Ustrojbena jedinica prehrambenih i pomoćno- tehničkih poslova
   1. Odsjek prehrambenih poslova
   2. Odsjek pomoćno-tehničkih poslova

**Djelatnost**

Pružanje socijalnih usluga djeci, mladima, trudnicama i majkama s djecom, primarnim obiteljima, udomiteljskim i posvojiteljskim obiteljima.

Dom djeluje u sustavu Ministarstva rada, mirovinskog sustava, obitelji i socijalne politike.

**Socijalne usluge**

1. Usluga privremenog smještaja
2. Usluga poludnevnog boravka
3. Usluga cjelodnevnog boravka
4. Usluga organiziranog stanovanja uz sveobuhvatnu podršku
5. Usluga organiziranog stanovanja uz povremenu podršku
6. Usluga rane intervencije
7. Usluga savjetovanja i pomaganja primarnih, udomiteljskih i posvojiteljskih obitelji te djece i mladih nakon izlaska iz skrbi ili djece smještene u udomiteljskim obiteljima

**Usluga privremenog smještaja djece, trudnica i majki s djetetom do navršene godine dana djetetovog života kao i usluga poludnevnog i cjelodnevnog boravka** uključuje aktivnosti:

* Stanovanja i zadovoljavanja osnovnih životnih potreba
* Zdravstvenu skrb
* Socijalni rad
* Psihološku podršku
* Multidisciplinarni pristup u procjeni i poticanju djetetovog razvoja
* Partnerski odnos s roditeljima te jačanje roditeljskih kompetencija
* Uključivanje djece i roditelja u aktivnosti lokalne zajednice te širenje socijalne mreže podrške

**Usluga rane intervencije**

* Procjena djetetovih razvojnih sposobnosti s obzirom na dob
* Podrška, poticaj, stimulacija djetetovog razvoja
* Savjetodavni rad s roditeljima, udomiteljima, posvojiteljima
* Podrška roditeljima, udomiteljima, posvojiteljima u prihvaćanju i rješavanju izazova tijekom djetetovog rasta i razvoja

**Usluga savjetovanja i pomaganja primarnih, udomiteljskih i posvojiteljskih obitelji te djece i mladih nakon izlaska iz skrbi ili djece smještene u udomiteljskim obiteljima**

* Individualni savjetodavni rad s roditeljima / udomiteljima i djecom
* Grupni rad s roditeljima/ udomiteljima i djecom
* Jačanje roditeljskih kompetencija i komunikacijskih vještina
* Osnaživanje roditelja za unaprjeđivanje partnerskih odnosa
* Savjetovanje na temu socijalnog i emocionalnog razvoja djeteta
* Razvijanje vještina i preuzimanja odgovornosti u cilju samostalne skrbi o djetetu
* Jačanje tolerancije na frustraciju
* Podrška u prevladavanju svakodnevnih teškoća
* Savjetovanje roditelja o vođenju brige za vlastito zdravlje te važnosti brige o sebi

**KORISNICI I KAPACITET SJEDIŠTA**

Kapacitet privremenog smještaja i boravka djece u domu je 60 djece u dobi od 0 – 7 / 10 godina i 14 trudnica i / ili majki u Majčinskom domu / organiziranom stanovanju.

Na dan 1.01.2021. na privremenom smještaju i cjelodnevnom boravku bilo je 76 korisnika, od čega 72 djece i 3 trudnice / majke te jedna korisnica u organiziranom stanovanju.

Tablica: Popunjenost kapaciteta prema dobi djece / privremeni smještaj i boravak

|  |  |  |
| --- | --- | --- |
| **Kronološka dob** | **Broj djece/ 1.01.2021./** | **Maksimalni kapacitete** |
| Od 0 – 3 godine | 38 | 30 |
| Od 3 – 7 godina | 31 | 30 |
| Od 7 – 10 godina | 1 |  |
| **Ukupno** | **70** | **60** |

Tablica: Kapacitet po uslugama i popunjenosti na dan 1.01.2021.

|  |  |  |  |
| --- | --- | --- | --- |
| **Usluga** | **Broj korisnika** | **Kapacitet korisnika** | **Broj usluga tijekom godine** |
| Privremeni smještaj djece | 62 | 40 |  |
| Cjelodnevni i poludnevni boravak djece | 8 | 20 |  |
| Skrb o trudnicama/ majkama s djecom | 6 | 14 |  |
| Savjetovanje i pomaganje primarne obitelji | 33 |  | 2000 |
| Savjetovanje i pomaganje udomiteljske i posvojiteljske obitelji | 20 |  | 900 |
| Savjetovanje i pomaganje djece u obiteljima | 3 |  | 100 |
| Rana intervencija | 62 |  | 2500 |
| **Ukupno:** | **194** | **74** | **5500** |

Broj djece na privremenom smještaju je veći od maksimalnog kapaciteta te se van institucijske usluge ne mogu razvijati u većem obimu. Zahtjevi za smještajem djece, posebice hitni zahtjevi za smještaj djece u dobi od 0 – 3 godine su gotovo svakodnevni. Značajan broj obitelji u krizi, još uvijek nedovoljna prevencija izdvajanja djece iz obitelji, nedostatak udomiteljskih obitelji, samo su neki od razloga učestalog smještaja djece u dom.

S obzirom na teškoće vezane uz organizaciju rada u kriznim uvjetima pandemije Covid-a 19 i potresa koji nas je pogodio dva puta tijekom 2020., bili smo u situaciji kada je bilo teško odgovoriti na brojne hitne zahtjeve za smještaj.

U 2021. godini se očekuje slična dinamika prijema i otpusta korisnika uz daljnje provođenje pojačanih mjera zaštite od pandemije Covid-a 19. Također, s obzirom na neophodnost popravaka dijelova zgrade zbog oštećenja nastalih u potresu, napravit će se reorganizacija vezana uz boravak djece koja su na smještaju i boravku u domu.

Tablica: Prijedlozi zbrinjavanja djece prema Nalazu i mišljenju stručnog tima doma na dan 1.01.2021.

|  |  |
| --- | --- |
| **Prijedlog daljnje skrbi** | **Broj djece** |
| Povratak roditeljima | 11 |
| Posvojenje | 22 |
| Smještaj u udomiteljsku obitelj | 14 |
| Privremeni boravak s majkom u Majčinskom domu | 2 |
| Cjelodnevni ili poludnevni boravak | 8 |
| Opservacija u tijeku | 14 |
| Specijalizirana ustanova | 1 |
| **Ukupno:** | **72** |

Na zajedničkim sastancima s nadležnim centrima za socijalnu skrb Stručni tim Doma 2 puta godišnje, u periodu od šest mjeseci, a prema potrebi i češće, u izvješćima o razvojnom statusu djeteta te kompetencijama, kvaliteti i učestalosti posjeta roditelja predlaže oblike socijalnih usluga i mogućnost zbrinjavanja djece po izlasku iz doma. Izvješće Stručnog tima sadrži: Nalaz i mišljenje socijalnog radnika, psihologa, liječnika- pedijatra, logopeda, edukacijskog rehabilitatora, fizioterapeuta, radnog terapeuta, odgajatelja ili medicinske sestre iz skupine. Navedenim sastancima prisustvuju roditelji ako su dostupni, a sve u cilju kvalitetne procjene daljnjih mogućnosti zbrinjavanja djeteta i osiguravanja optimalnih uvjeta za djetetov rast i razvoj.

U 2021.godini planira se daljnja suradnja s centrima za socijalnu skrb i roditeljima djece u cilju pronalaženja najprimjerenijeg oblika skrbi za svako dijete.

**UNUTARNJI USTROJ SJEDIŠTA**

1. **Odjel skrbi o djeci od 0 – 3 godine**

Na dan 1.01.2021. na Odjelu je bilo 34 djece na privremenom smještaju i 2 djece na cjelodnevnom boravku.

Djeca žive / borave u 6 skupina. Sastav skupine je uglavnom homogen zbog dnevnog ritma spavanja/ buđenja i hranjenja koji se u najranijoj dječjoj dobi posebno pomno prati i prilagođava promjenama koje se intenzivno izmjenjuju. Djeca borave u sobama koje su istovremeno prostor za dnevne aktivnosti i spavanje. Uz sobe nalaze se i čajne kuhinjice te uz dvije sobe i sanitarni čvorovi. Prostori su opremljeni namještajem prilagođenim najmlađem uzrastu, didaktičkim igračkama i potrebnom dječjom opremom. Ostakljeni prostori, velike terase pružaju dovoljno svjetla i prostora za boravak najmlađih na svježem zraku. Na Odjelu radi voditeljica odjela, 20 medicinskih sestara i 4 odgajateljice predškolskog odgoja. Prostore radnica čine garderoba, soba za medicinske sestre/ odgajatelje, soba voditeljice, čajna kuhinja povezana s centralnom kuhinjom iz koje se distribuiraju obroci po skupinama, sanitarni čvor s tušem.

Prehrana djece dobi od 0 – 3 godine u skladu je s individualnim potrebama djece, preporukama liječnika pedijatra, glavne sestre i voditeljice te u skladu s Tablicom prehrane.

Na Odjelu je smješteno dvoje djece koja su alergična na pšenično brašno, jaja, mlijeko, soju, gluten, orašaste plodove te zahtijevaju posebnu, prilagođenu prehranu.

Na Odjelu je nekoliko djece koja zahtijevaju pojačanu pažnju i skrb zbog većih zdravstvenih teškoća, a to se odnosi na:

* djevojčica s nazogastričnom sondom
* dječak s apneja monitorom
* dječak s All / akutnom limfoblastičnom leukemijom / te su potrebni česti odlasci na liječničke kontrole i hospitalizaciju zbog terapijskih postupaka

Liječnik pedijatar svakodnevno na Odjelu obilazi djecu i intervenira u slučaju potrebe.

Zbog učestalih odlazaka djece na specijalističke preglede i kontrole često dolazi do promjena u rasporedu rada medicinskih sestara i odgajatelja te izmjena u planiranim dnevnim aktivnostima.

U 2021. godini planira se slična dinamika prijema i otpusta djece te se planira djeci čije zdravstveno stanje to zahtjeva pružati pojačanu skrb. U vezi toga medicinske sestre koje rade u skupinama će se i dodatno educirati.

1. **Odjel skrbi o djeci od 3 – 7/ 10 godina**

Na dan 1.01.2021. na Odjelu je bilo 28 djece na privremenom smještaju i 6 djece na cjelodnevnom boravku. Rad Odjela organiziran je u 5 odgojnih skupina. Svaka skupina ima svoj prostor za dnevne aktivnosti, igru i konzumiranje obroka te sanitarni čvor. Djeca spavaju u zajedničkom prostoru, spavaonici podijeljenoj u 4 dijela. Dječji prostori opremljeni su primjerenim namještajem, didaktičkim igračkama, didaktičkim materijalom, audio-vizualnim sredstvima. Na Odjelu radi voditeljica i 14 odgajateljica, 1 odgajatelj i 4 medicinske sestre. Prostor za radnike čini soba voditeljice, zbornica, sanitarni čvor s tuš kabinom. Duž prostora Odjela pruža se terasa opremljena prigodnim dječjim igračkama te pruža mogućnost boravka na svježem zraku tijekom lošijih vremenskih prilika.

Za djecu predškolskog uzrasta / 8 djece/ u suradnji s Dječjim vrtićem „ Tatjane Marinić“ organiziran je predškolski program, 3 x tjedno po 3 sata, u Domu. Navedeni program nastaviti će se i tijekom 2021. obzirom postoji zakonska obveza pohađanja tzv. „ Male škole“ prije upisa djece u prvi razred osnovne škole.

Na Odjelu je boravila djevojčica s Dijabetesom tipa 1 što je zahtijevalo pojačanu brigu o zdravlju, prehrani i djetetovim aktivnostima te permanentno educiranje odgajatelja i medicinskih sestara.

Također je na Odjelu djevojčica s Down sindromom i djevojčica s poremećajem iz spektra autizma. Obje djevojčice koriste alternativne oblike komunikacije, niskotehnološka i visokotehnološka komunikacijska pomagala. Kako bi se uspješno odgovorilo na specifične potrebe djevojčica, uz rad stručnih djelatnika bilo je potrebno osigurati dodatnu edukaciju odgajatelja i medicinskih sestra te provoditi česte savjetodavno-edukativne radionice i razgovore.

Djeca su tijekom ljetnih mjeseci / svibanj, srpanj i kolovoz / bila na tri sponzorirana ljetovanja na Pagu i u Tučepima.

U 2021. planira se ljetovanje djece na moru ovisno o epidemiološkoj situaciji vezano uz Covid 19. Također će se ovisno o epidemiološkoj situaciji djeca odlaziti na izlete, kino i kazališne predstave.

1. **Odjel za ranu intervenciju i organizirano stanovanje**

***3.1. Stručna cjelina za ranu intervenciju***

Praćenje i poticanje djetetovog razvoja kroz svakodnevnu njegu, aktivnosti i igru, tj. rutine zadaća su svih stručnih djelatnika Doma. Poštujući individualne razlike u razvoju, djeca se, prema procjeni liječnika pedijatra ili na preporuku subspecijaliste uključuje u program rada članova stručnog tima. Stručni tim, uz liječnika čini socijalni radnik, psiholog, fizioterapeut, radni terapeut, logoped i edukacijski- rehabilitator. Usluga rane intervencije pruža se djeci na privremenom smještaju, djeci smještenoj s majkama u Majčinskom domu, djeci po prekidu smještaja / po povratku u vlastitu obitelj, udomljavanje ili posvojenje/ ako postoji potreba. Rješenje o pružanju usluge rane intervencije izdaje centar za socijalnu skrb.

Tablica: Usluga rane intervencije na dan 1.01.2021. – djeca na smještaju i cjelodnevnom boravku

|  |  |
| --- | --- |
| **Kronološka dob** | **Broj djece** |
| 0 – 1 godine | 11 |
| 1 – 3 godine | 14 |
| 3 – 7 godina | 21 |
| **Ukupno:** | **46** |

Tablica: Usluga rane intervencije na dan 1.01.2021. – Vanjski korisnici

|  |  |  |  |
| --- | --- | --- | --- |
| **Kronološka dob** | **Primarna obitelj** | **Udomiteljska obitelj** | **Posvojiteljska obitelj** |
| 0 – 1 godine | 0 | 0 | 0 |
| 1 – 3 godine | 1 | 5 | 0 |
| 3 – 7 godina | 0 | 4 | 6 |
| **Ukupno:** | **1** | **9** | **6** |
| **Ukupno : 16** | | | |

U 2021. ova usluga će se i nadalje pružati djeci na smještaju i boravku, a ovisno o broju uključene djece, usluga će se moći pružati i vanjskim korisnicima. Intencija je da se ova usluga u većoj mjeri pruža u kući korisnika.

* 1. ***Stambena zajednica za mlade***

U šest stanova Stambene zajednice za mlade tijekom 2020. nalazilo se 12 mladih osoba te je izrađen program rada Stambene zajednice u okviru Programa rada Dječjeg doma Zagreb.

1. **Skrb o trudnicama prije poroda i roditeljima s djetetom do prve godine života- Majčinski dom / organizirano stanovanje**

U skrbi o trudnicama i majkama s djetetom do navršene prve godine života djeteta sudjeluje voditeljica- socijalna radnica, psihologinja, medicinska sestra, radna instruktorica i dvije noćne medicinske sestre. Skrb se provodi u posebno izdvojenoj stambenoj jedinici u Sjedištu te u dva stana na adresi Cenkovečka 8, Zagreb/ organizirano stanovanje. Prema potrebi, u rad s majkama i njihovom djecom uključuju se i stručnjaci rane intervencije u Domu.

Tijekom 2020. godine na Odjelu je bilo 16 majki / trudnica i 9 djece. Dvije majke s troje djece bile su smještene u organizirano stanovanje uz povremenu podršku u dva stana u Cenkovečkoj ulici br.8, Zagreb. Zaključno, u Majčinskom domu i u organiziranom stanovanju bilo je 27 korisnika smještaja. Radnice Majčinskog doma / socijalna radnica, psiholog, radna instruktorica / redovito su obilazile majke u org.stanovanju te provodile savjetodavni rad u cilju primarne brige o sebi i djeci te preuzimanju odgovornosti za sebe i dijete. Majka s dvoje djece je u studenom 2020. godine otpuštena iz organiziranog stanovanja

U 2021. godini planira se prijem i otpust do 14 korisnica kako u Majčinski dom tako i u organizirano stanovanje za majke i njihovu djecu.

Tablica: Broj korisnica u Majčinskom domu na dan 1.01.2021.

|  |  |
| --- | --- |
| Broj djece | 2 |
| Broj majki i trudnica | 3 |
| Korisnici u org.stanovanju | 1 + ( 1)dječak se vodi na CB |
| **Ukupno** | **6+ (1)= 7** |

Tablica : Otpuštena djeca koja su s majkama boravila u Majčinskom domu tijekom 2020.

|  |  |
| --- | --- |
| **RAZLOG OTPUSTA** | **BROJ DJECE** |
| Ostalo na smještaju u domu | 3 |
| Otišlo s majkama | 3 |
| Udomiteljska obitelj | 1 |
| **Ukupno:** | **7** |

7 djece boravilo je s majkama , a 4 djece je odmah po porodu smješteno na Odjel skrbi od 0 do 3 godine te su majke nakon nekog vremena otpuštene. Od navedeno četvero djece, dvoje je udomljeno, a dvoje se još nalazi na privremenom smještaju u Domu.

31.12.2020. u Majčinskom domu su smještene 2 majke i 1 trudnica te dvoje djece, a 1 majka s djetetom je smještena u organizirano stanovanje zajedno s djetetom. Dakle, u Majčinskom domu je 7 korisnika .Majka koja je s djetetom bila u organiziranom stanovanju od 05.11.2020. je zbog sigurnosnih razloga / napad partnera/ privremeno zbrinuta u Majčinskom domu. Na 31.12.2020. imamo 1 majku u izvanrednom školovanju , uključena je u Pučko otvoreno učilište Zagreb i školuje se za Upravnog referenta te jednu maloljetnu majku u redovitom školovanju.

Tablica: Prijem i otpust majki i trudnica tijekom 2020.

|  |  |  |
| --- | --- | --- |
| **CZSS** | **Prijem majki i trudnica** | **Otpust** |
| Zagreb | 1 | 5 |
| Vanjski centri | 5 | 8 |
| **Ukupno:** | **6** | **13** |

Tablica: Dobna struktura majki koje su tijekom 2020. boravile u Majčinskom domu:

|  |  |
| --- | --- |
| **Dob** | **Broj** |
| 14-15 godina | 1 |
| 15-16 godina | 1 |
| 16-18 godina | 2 |
| 18-21 godine | 4 |
| 21-23 godine | 3 |
| 23-25 godina | 1 |
| 25 -30 godina | 0 |
| 30 godina i više | 4 |
| **Ukupno:** | **16** |

U protekloj godini su u Majčinskom domu bile 4 maloljetne majke. 50% majki i trudnica je u dobi do 21 godine starosti što sa sobom nosi niz teškoća u radu, npr. majci je potrebno osiguravati pratnju tijekom odlazaka na liječnički pregled, uključiti ih u školovanje, čuvati djecu za vrijeme odlaska u školu, pojačano ih nadzirati te preuzimati odgovornost za njihovu djecu ( skrbništvo ).

Tijekom godine je u Majčinskom domu bilo 6 majki s intelektualnim teškoćama, od lakših do umjerenih teškoća. Jedna majka je bila lišena poslovne sposobnosti, a za jednu je pokrenut postupak lišenja poslovne sposobnosti. Jedna majka ima cerebralnu paralizu te se otežano kreće, a time i treba stalnu pomoć oko brige o djetetu. Tri korisnice su iskazivale veće teškoće u ponašanju (PUP) što je često utjecalo na grupnu dinamiku, aktivnosti i općeniti rad u Majčinskom domu. Majke / trudnice su zbog teškoća mentalnog zdravlja u praćenju i tretmanu psihijatra.

U 2021. godini planira se provođenje redovitih sastanaka radnika Majčinskog doma u cilju izrade individualnog plana za svaku majku te pružanje međusobne podrške u prevladavanju teškoća koje se mogu javiti u radu sa tako zahtjevnom populacijom.

U 2021. će se i nadalje surađivati s centrima za socijalnu skrb, policijom, sudovima, zdravstvenim ustanovama ( rodilišta, opće, ginekološke i psihijatrijske ambulante) , školama, učilištima , a sve u cilju pružanja pomoći i podrške majkama i trudnicama kako bi preuzele odgovornu brigu za sebe i dijete.

U sklopu Projekta "Obitelji usmjerena rana intervencija u djetinjstvu“ u partnerstvu s Udrugom HURID, u Majčinskom domu se održavaju radionice Majka- dijete, 1 x tjedno u trajanju od 60 minuta s različitim temama, npr. trudnoća i porod, djetetove razvojne faze, važnost igre u životu djeteta, prehrana, partnerski odnosi, postavljanje granica itd. Radionice vode socijalna radnica i logoped.

S majkama se održavaju i savjetodavno- edukativne radionice u sklopu Projekta Mama je mama, u partnerstvu s Udrugom Korak po korak.

U 2021. godini se i nadalje planira održavanje ovih radionica i suradnja s navedenim udrugama. Također se planira provođenje redovitih grupnih sastanaka . U 2021. nastavit će se provoditi pojačane epidemiološke mjere zaštite. Ovisno o tim mjerama nastavit će se suradnja sa Studijem za socijalni rad u cilju druženja majki i trudnica sa studenticama/ volonterima.

U 2021. godini planira se, u okviru projekta Mreža za mlade, u partnerstvu s Gradom Zagrebom, unajmiti stan za stanovanje majki i njihove djece, kojima ćemo pružati pomoć i podršku.

Prostor Majčinskog doma čini:

* 1 jednokrevetna soba
* 5 dvokrevetnih soba
* kuhinja s blagovaonicom
* prostor za učenje i radne aktivnosti
* dnevni boravak i dječju igraonicu
* sanitarni čvor / 2 tuš kabine, 4 WC-a, prostor za pranje i sušenje /
* soba za individualni rad s majkama
* terasa

U 2021. godini planira se bojanje zidova u Majčinskom domu te sanacija oštećenja nastalih na zidovima uslijed potresa koji nas je pogodio dva puta tijekom 2020. godine.

**Savjetovanje i pomaganje obiteljima**

Usluga savjetovanja i pomaganja pruža se primarnim, udomiteljskim i posvojiteljskim obiteljima, a također i djeci tijekom smještaja ili nakon izlaska iz doma. Uslugu pružaju 3 socijalne radnice i dvije psihologinje. Usluga se pruža kod pružatelja usluge / u domu / ili u domu korisnika.

U sklopu Projekta „ Transformacija Dječjeg doma Zagreb – širenje mreže izvaninstitucijskih usluga“ zaposlen je mobilni tim u sastavu socijalni radnik, psiholog tako da smo imali dva tima koja su pružala navedenu uslugu. Mobilni tim je češće pružao uslugu na terenu, u domu korisnika dok je drugi tim imao više pruženih usluga u ustanovi. Prostor u kojem mobilni tim radi je jedna soba, uređena primjereno potrebama.

Socijalni radnik Mobilnog tima tijekom 2020. pružio je 761,5 usluga savjetovanja i pomaganja korisnicima na terenu i kod pružatelja usluge.

Od 1.01.2020. do 31.12.2020. pružio je uslugu savjetovanja i pomaganja 19 obitelji. Od toga 16 primarnih obitelji i 3 udomiteljske obitelji. Na dan 31.12.2020. usluga savjetovanja i pomaganja priznata je za 13 obitelji, od čega 11 primarnih i 2 udomiteljske obitelji.

Psiholog Mobilnog tima tijekom 2020. godine pružio je 1101 usluga savjetovanja i pomaganja, od čega 952 usluga savjetovanja i pomaganja primarnih obitelji i 149 usluge savjetovanja i pomaganja udomiteljskih obitelji.

Mobilni tim pružio je od siječnja 2020. do prosinca 2020. godine uslugu savjetovanja i pomaganja za 19 obitelji, od čega 16 primarnih obitelji i 3 udomiteljske obitelji. Na dan 31.12. 2020. usluga savjetovanja i pomaganja provodila se za 13 obitelji, od čega 11 primarnih obitelji te 2 udomiteljske obitelji.

Tijekom 2021. godine završava projekt „ Transformacija Dječjeg doma Zagreb – širenje mreže izvaninstitucijskih usluga“, a prema prethodnom planu, očekuje se daljnje zapošljavanje socijalnog radnika i psihologa mobilnog tima pa će se usluge i nadalje moći pružati u većem obimu.

Tablica: Usluga savjetovanja i pomaganja obiteljima na dan 31.12.2020.

|  |  |  |  |
| --- | --- | --- | --- |
| **Obitelji** | **Kod pružatelja usluge** | **U kući korisnika** | **Ukupno** |
| Primarne | 14 | 19 | 33 |
| Udomiteljske | 12 | 5 | 17 |
| Posvojiteljske | 3 | 0 | 3 |
| Djeca po izlasku iz doma | 2 | 1 | 3 |
| **Ukupno:** | **31** | **25** | **56** |

U protekloj godini usluga savjetovanja i pomaganja je znatno unaprijeđena i proširena te se češće odlazilo u dom korisnika. Osim individualnih savjetovanja provodila su se i grupna savjetovanja.

U suradnji s Timom za udomiteljstvo održali smo dvije dvosatne radionice za udomitelje s temom o potrebama djece koja se udomljavaju. Prisustvovalo je 12 udomitelja koji još nemaju udomljenu djecu. Održane su i tri radionice s udomiteljima koji imaju djecu, na temu: Razvoj djeteta upoticajnoj okolini ( sudjelovalo je 31 udomitelj). Također smo proveli jednu radionicu s udomiteljima koji su tek zainteresirani za postati udomitelji. Radionici je prisustvovalo 9 potencijalnih udomitelja iz Zagreba i Zagrebačke županije.

Tablica: Grupna savjetovanja i pomaganja - tijekom 2020.

|  |  |  |
| --- | --- | --- |
| **Savjetovanje** | **Broj korisnika** | **Broj usluga** |
| Grupno | 68 | 195 |

Tijekom veljače i ožujka 2020. u sklopu projekta „ Rastimo zajedno i mi“ održane su 3 radionice za roditelje i djecu, od planiranih 15. Radionice se nisu nastavile provoditi zbog epidemiološke situacije i preporuka sprječavanja širenja zaraze korona virusom.

U 2021. se planira daljnja suradnja s Timom za udomiteljstvo Zagreb, te će se održavati radionice za udomitelje. Također se planiraju radionice „Rastimo zajedno i mi“ za roditelje i njihovu djecu ( 15 radionica). Planira se održati i radionice za posvojitelje i posvojenu djecu, u suradnji s Udrugom Rastimo zajedno, u okviru projekta „Rastimo zajedno – i jednaki i različiti“. Provedba svega navedenog ovisiti će o epidemiološkoj situaciji.

**5. Ustrojbena jedinica prehrambenih i pomoćno- tehničkih poslova**

***5.1. Odsjek prehrambenih poslova***

***5.2. Odsjek pomoćno – tehničkih poslova***

U organizacija života u domu uključeni su i gore navedeni odsjeci u kojima radi 5 kuharica, 3 pralje, 3 servirke i 7 spremačica, 1 kućni majstor i 1 vozač.

U domu je uveden HACCP sustav tj. sustav osiguranja zdravstvene ispravnosti obroka.

Prostori kuhinje, praonice, skladišta nedavno su adaptirani te su opremljeni potrebnim uređajima i sredstvima za rad.

**ORGANIZACIJA SVAKODNEVNOG ŽIVOTA DJECE**

Privremeni smještaj djece u domu organiziran je po skupinama, prema kronološkoj dobi djece i njihovim potrebama. Dnevne aktivnosti- rutine / njega, prehrana, spavanje, igra / i metode rada prilagođene su dječjem uzrastu i dječjim potrebama, a sve u cilju optimalizacije dječjeg rasta i razvoja. Raspored aktivnosti je promjenljiv s obzirom na potrebe djece, vremenske prilike, godišnja doba.

Tablica: Raspored dnevnih aktivnosti djece od 3 – 7 godina

|  |  |
| --- | --- |
| Vrijeme od – do | Aktivnosti |
| 7 – 7,45 | Buđenje, njega, odijevanje |
| 7,45 – 8,00 | Jutarnja tjelovježba u dnevnim boravcima |
| 8,00 – 8,30 | Doručak, higijena |
| 8,45 – 9,30 | Igra, organizirane aktivnosti u boravcima prema planu i programu rada odgajatelja / medicinskih sestara |
| 9,30 – 11,30 | Boravak na zraku, u dvorištu, šetnji, odlasci u grad |
| 10,00 | Užina |
| 11,30 – 12,00 | Higijena, priprema za ručak |
| 12,00 – 13,00 | Ručak, priprema i odlazak na dnevni odmor |
| 13,00 – 15,00 | Dnevni odmor / spavanje za mlađe od 5 godina /. Djeca starija od 5 godina ne spavaju već imaju mirnije aktivnosti. |
| 15,00 – 15,30 | Ustajanje, higijena |
| 15,30 – 16,00 | Užina |
| 16,00 – 17,00 | Organizirane aktivnosti |
| 17,00 – 19,00 | Boravak na zraku, igra, šetnja, |
| 19,00 – 19,30 | Večera |
| 19,30 – 21,00 | Njega, priprema i odlazak na spavanje |

Roditelji djece ostvaruju posjete u nekoliko termina, također ovisno o dobi djeteta.

Termini posjeta na Odjelu djece od 0 – 3 godine su od 9 – 10 sati, od 13 – 15 sati te od 17 – 18, 30 sati.

Termini posjeta na Odjelu djece od 3 – 7 godina su od 9 – 11,30 i od 16 – 18,30 sati.

Posjete roditelja odvijaju se u predvorju doma, na dvorištu ili u dvije prostorije za druženje u prizemlju, a također i telefonski te video pozivima. Tijekom 2020. zbog epidemiološkim mjera uslijed pandemije Covid-19 kontakti su se često održavali video pozivima. U 2021. godini planiraju se i nadalje održavati posjete u Domu i dvorištu te telefonski i video pozivima, ovisno o epidemiološkim mjerama.

U Domu prigodno obilježavamo važne datume: dječje rođendane, blagdane i proslave. Njihovo obilježavanje organizira se kroz različite aktivnosti, npr. igru, pjesmu, ples, crtanje, kuhanje, pečenje, glumu itd. Promjena dnevne rutine, usvajanje novih znanja, vještina, pozitivno djeluje na dječje raspoloženje, pobuđuje interes, radost, kreativnost te doprinosi povezanosti djece kao i djece i odgajatelja.

U 2021. će se nastaviti provoditi ove aktivnosti ovisno o epidemiološkim mjerama vezanim uz pandemiju Covid 19.

Tablica : Kalendar obilježavanja značajnih datuma i održavanja proslava

|  |  |  |
| --- | --- | --- |
| **Mjesec** | **U domu** | **Izvan doma** |
| SIJEČANJ | Nova godina; Sveta tri kralja; Svjetski dan smjeha | Zimovanje, klizanje, kino, kazalište |
| VELJAČA | Valentinovo; Maškare;… | Maskembal, kazalište, kino, Muzej čokolade |
| OŽUJAK | Međunarodni dan sreće; Svjetski dan pripovijedanja;  Prvi dan proljeća; Svjetski dan Sy.Down,….. | Šetnja gradom, kazalište, posjet knjižnici |
| TRAVANJ | Svjetski dan šale; Dan zdravlja; Uskrs; Dan planete Zemlje; Međunarodni dan plesa; Međunarodni dan odgoja bez batina | Šetnje, Posjet ZOO vrtu, izlet u okolici grada |
| SVIBANJ | Međunarodni praznik rada; Svjetski dan Sunca; Majčin dan; Međunarodni dan obitelji; Svjetski da sporta | Šetnja, izlet, kazalište, kino, muzej |
| LIPANJ | Međunarodni dan roditelja, Svjetski da zaštite okoliša; Dan očeva; Prvi dan ljeta; Svjetski dan glazbe; Dan državnosti;…. | Ljetovanje, izlet, šetnja zagrebačkim parkovima, |
| SRPANJ | Međunarodni dan poljupca | Ljetovanje, izlet |
| KOLOVOZ | Dan pobjede i domovinske zahvalnosti; Međunarodni dan prijateljstva; Dan dupina; Velika Gospa | Ljetovanje, izlet |
| RUJAN | Dan hrvatskih voda; Prvi dan jeseni; | Izlet, kazalište, muzej |
| LISTOPAD | Međunarodni dan starijih osoba; Dječji tjedan; Svjetski dan zaštite životinja;Dan neovisnosti; Svjetski dan hrane; Dan kruha; Dan jabuka; Halloween | Šetnje gradom, kino, kazalište, knjižnica |
| STUDENI | Svi Sveti; Svjetski dan izumitelja; Dan ljubaznosti; Međunarodni dan tolerancije; Međunarodni dan borbe protiv nasilja nad djecom; Međunarodni dan dječjih prava | Posjet knjižnici, kazalište,  kino,šetnja |
| PROSINAC | Sveti Nikola; Dan ljudskih prava; Prvi dan zime; Badnjak; Božić; Sveti Stjepan; Stara godina | Gradska božićna događanja |

**STRUČNI TIM**

Stručni tim čine 3 socijalne radnice, 2 psihologa, odgajatelji/ medicinske sestre , uz sudjelovanje, a prema potrebi, fizioterapeuta, radnog terapeuta i logopeda. Također , članica stručnog tima je i voditeljica rane intervencije i koordinatorica Odjela. Stručnom timu pridružen je i liječnik- pedijatar Doma zdravlja Centar čija ambulanta smještena u Dječjem domu Zagreb.

Stručni tim organizira i saziva socijalna radnica Doma nadležna za dijete. Na sastancima stručnog tima sudjeluje i voditeljica rane intervencije koja je ujedno i koordinatorica odjela.

Tijekom provedbe projekta „ Transformacija Dječjeg doma Zagreb - širenje mreže izvaninstitucijskih usluga“ u Sjedištu je zaposlen:

* 1 socijalni radnik
* 1 psiholog
* 1 fizioterapeut
* 1 edukacijski rehabilitator

Nastojat će se da po završetku projekta svi stručnjaci koji su uključeni ostanu zaposleni, kako bismo mogli širiti mrežu van institucijskih usluga.

Sjednice Stručnog tima održavaju se redovito, najmanje jedan puta tjedno prema potrebama djeteta , a s ciljem izvještavanja centara za socijalnu skrb o razvojnim karakteristikama djece, učestalosti i kvaliteti roditeljskih posjeta te prijedlogu daljnjeg zbrinjavanja djece. Sjednicama Stručnog tima prisustvuju i predstavnici centara za socijalnu skrb / najčešće socijalna radnica, psiholog ili pravnik/ , a često i roditelji djece. Individualna izvješća o djeci izrađuju se u periodu od 6 mjeseci, prema potrebi i češće.

Sadržaj rada stručnog tima:

* Utvrđivanja obiteljskog statusa (socioekonomskih uvjeta, socioemocionalnih kapaciteta roditelja i drugih srodnika djeteta)
* Multidisciplinarna procjena djetetovih razvojnih sposobnosti i potreba
* Prijedlog i provođenje usluge rane intervencije
* Dogovor o opservaciji djeteta i eventualnim tretmanima izvan ustanove
* Izrada individualnog plana i programa rada s djetetom i obitelji u suradnji s centrom za socijalnu skrb i roditeljima
* Prijedlog oblika skrbi nakon otpusta djeteta iz doma
* Edukativno-savjetodavne radionice s odgajateljima i medicinskim sestrama
* Suradnja s primarnim obiteljima, udomiteljima, posvojiteljima
* Suradnja s centrima za socijalnu skrb i drugim dionicima

**PROGRAM RADA STRUČNIH RADNIKA**

Svaki stručnjak zaposlen u Domu izrađuje godišnji, mjesečni, tjedni i dnevni program rada , skupni i / ili individualni, bilo da se radi o programu odgajatelja/ med.sestara ili drugih stručnih radnika ( soc.radnika, psihologa, te stručnjaka rane intervencije- logopeda, radnog terapeuta, fizioterapeuta, edukacijskog rehabilitatora).

***Program rada socijalnih radnika***

U Odjelu skrbi o djeci i Majčinskom domu su zaposlena tri socijalna radnika od kojih dva rade u Odjelu skrbi o djeci, a jedna socijalna radnica, osim dijela posla u Odjelu skrbi o djeci, radi i u Majčinskom domu te organiziranom stanovanju uz povremenu podršku. U Cenkovečkoj ulici 8 u Zagrebu, imamo dva stana koja smo na korištenje dobili od Grada Zagreba gdje se organizira stanovanje majki s djecom nakon otpusta iz Majčinskog doma, ukoliko se procijeni da je to u interesu djece koja se otpuštaju s majkama. Socijalna radnica pruža podršku majkama koje su zajedno sa svojom djecom u organiziranom stanovanju.

Socijalni rad za korisnike smještaja, boravka i organiziranog stanovanja uključuje: pružanje pomoći i podrške korisniku u razdoblju prilagodbe, praćenje razdoblja prilagodbe, pomoć pri zadovoljavanju svakodnevnih potreba, pomoć pri rješavanju konfliktnih i drugih kriznih situacija, iniciranje primjene potrebnih oblika zaštite, suradnju s nadležnim centrima za socijalnu skrb i drugim suradnim ustanovama, praćenje individualnog programa rada, primjenu različitih metoda podrške u svrhu usmjeravanja i osposobljavanja za rješavanje problema, savjetodavni individualni i grupni rad i podršku korisniku, vođenje evidencije i dokumentacije, pripremu korisnika za otpust u biološku, posvojiteljsku ili udomiteljsku obitelj, drugu ustanovu, odnosno druge usluge ili prekid pružanja usluge, praćenje kvalitete skrbi roditelja, poticanje i praćenje kontakata, susreta i druženja s roditeljima i drugim članovima obitelji, grupni i individualni savjetodavni rad s roditeljima i udomiteljima.

Svi socijalni radnici pružaju i uslugu savjetovanja i pomaganja primarnim, udomiteljskim i posvojiteljskim obiteljima. Socijalni radnici pružaju navedenu uslugu grupno i individualno. U 2021. godini uslugu će pružati individualno i grupno te kroz radionice s roditeljima u suradnji s Udrugom Rastimo zajedno i u suradnji s Timom za udomiteljstvo, za udomitelje djece na području Grada Zagreba.

Socijalni radnici planiraju voditi radionice i s posvojiteljima , a također u suradnji s Udrugom Rastimo zajedno.

Na dan 01.01.2021. socijalni radnici skrbe o 76 korisnika smještaja, boravka i organiziranog stanovanja. Također na dan 01.01.2021. socijalni radnici u Sjedištu pružaju uslugu savjetovanja i pomaganja za 30 korisnika , od čega 24 u domu, a 6 u kući korisnika.

Socijalne radnice su često i skrbnice djece na smještaju te obavljaju poslove posebnog skrbnika.

Tablica: Broj korisnika savjetovanja i pomaganja kojima uslugu pružaju socijalni radnici Sjedištu na dan 01.01.2021.

|  |  |
| --- | --- |
| **Savjetovanje i pomaganje** | **Broj korisnika** |
| Primarne obitelji | 16 |
| Udomiteljske | 12 |
| Posvojiteljske | 2 |
| Ukupno | 30 |

U 2021. socijalni radnici će nastaviti pružati sve navedene usluge , a svojim zalaganjem i kroz suradnju s centrima za socijalnu skrb i udomiteljskim obiteljima će nastojati utjecati na kraći boravak djece u Domu te brži premještaj u obitelji/ udomiteljske, posvojiteljske.

***Program rada psihologa***

Rad psihologa odnosi se na pružanje psihološke podrške korisnicima, djeci na smještaju, cjelodnevnom boravku te njihovim roditeljima, udomiteljima i posvojiteljima, za vrijeme smještaja i nakon izlaska. Odvija se kroz direktan rad s korisnicima, uvidom u socijalnu anamnezu, medicinsku dokumentaciju svakog korisnika te kroz suradnju s različitim institucijama i stručnjacima izvan doma.

Rad psihologa u Majčinskom domu uključuje psihološku podršku za korisnice kroz pružanje pomoći i podrške korisnicama u razdoblju prilagodbe, praćenje razdoblja prilagodbe, izradu i praćenje individualnog programa rada, psihološku podršku i savjetovanje, krizne intervencije u situaciji pandemije i potresa, pomoć u obrazovanju trudnice ili majke, pomoć pri rješavanju konfliktnih i drugih kriznih situacija, poticanje na kvalitetno korištenje slobodnog vremena (uključivanje roditelja sukladno iskazanim interesima i psihofizičkom stanju) i kroz pripremu trudnice/majke za samostalan život. Rad psihologa uključivao je jačanje roditeljskih kompetencija majki u Majčinskom domu i to kroz pomoć i podršku majci u kvalitetnoj brizi za dijete kao i kvalitetnom provođenju vremena s djetetom. Također, pokazala se potreba za pružanjem psihosocijalne podrške i edukacije suradnica u Majčinskom domu / medicinska sestra, radna instruktorica/.

Broj korisnika i usluga psihologa tijekom 2020.

|  |  |  |
| --- | --- | --- |
| **Korisnici** | **Broj korisnika** | **Neposredan rad s korisnicima - sati** |
| Majke i trudnice  Djeca MD | 16+2 (organizirano stan.)  9 | (369 usluga) 277 sati |
| Smještaj i boravak – djeca | 116 | 1230 sati |
| Savjetovanje i pomaganje\* | 27 | (310 usluge) 230 sati |
| Rana intervencija | 2 | 6 sati |
| Ukupno | 173 | **1743 sati** |
| Rad s korisnicima - projektno | 8 | (12 usluga) **9 sati** |
| Ostali poslovi (edukacije, supervizije, dokumentacija, nalazi, stručni timovi, suradnja s udrugama i organizacijama, sudovi…) | **1208,25 sati** |  |

Savjetovanje i pomaganje

|  |  |  |
| --- | --- | --- |
| **Korisnici** | **Broj korisnika** | **Neposredan rad s korisnicima – usluge (sati)** |
| Primarni | 13 | 189 (141,75 sati) |
| Udomitelji | 11 obitelji | 115 (87 sati) |
| Posvojitelji | 2 obitelji | 1 (0,75 sati) |
| Djeca | 14 | 15+ (11,5 sati)  uključeno u rad s gore navedenim korisnicima) |
| Ukupno | **30** | **340 sati** |

U 2021. planira se ujednačen broj prijema i otpusta te veći broj korisnika savjetovanja i pomaganja obitelji što bi bila prevencija institucionalizacije.

***Program zdravstvene zaštite***

Program zdravstvene zaštite djece u Sjedištu provodi liječnik pedijatar u ambulanti primarne zdravstvene zaštite Doma zdravlja Centar, na adresi Dječji dom Zagreb, Nazorova 49 i glavna medicinska sestra te medicinske sestre i odgajatelji u skupinama.

U ambulanti se provode preventivne i kurativne mjere. Ambulanta je moderno opremljena, u skladu s preporukama struke.

U Sjedištu se nalazi i Stomatološka ordinacija Stomatološkog fakulteta u Zagrebu te se tim kojega čine stomatologinja i medicinska sestra brinu o dentalnom zdravlju djece u Domu te maloljetnih majki.

***Program rada fizioterapeuta***

Tijekom 2020. godine fizioterapeuti su rad ostvarivali u suradnji s liječnikom- pedijatrom i / ili subspecijalistima te nakon inicijalne procjene djeteta u okviru motoričkog razvoja uključivale djecu u program rane intervencije. Najčešće teškoće djece bilo je kašnjenje u usvajanju posturalnih aktivnosti, odstupanja u ranom motoričkom razvoju, metatarzus, deformacije kralježnice u vidu skolioze, spuštena stopala. U tretman fizioterapeuta bilo je uključeno 43 djece te je pruženo 1373 usluge.

Na dan 1.01.2021. u tretmanu fizioterapeuta je 21 dijete.

U 2021. godini planira se, ukoliko dođe do smanjenja smještaja djece, veći broj korisnika koji dolaze izvan doma te kojima će se usluga pružati kod kuće.

***Program rada radnog terapeuta***

Radnoterapijskom procjenom, intervencijom/terapijom kroz pružanje usluge rane intervencije te savjetodavnim i edukativnim radom sa stručnim osobljem Doma, roditeljima, posvojiteljima, udomiteljima, majkama u Majčinskom domu i volonterima tijekom 2020. godine bilo je obuhvaćeno sveukupno 89 djece.

Individualnim radom radnog terapeuta, s ciljem optimalizacije razvoja, tijekom 2020. godine bilo je obuhvaćeno sveukupno 47 djece.

Na dan 31.12.2020. godine u individualnom programu rada radnog terapeuta kroz pružanje usluge rane intervencije uključeno je 34 djece.

Radni terapeut je kroz pružanje usluge rane intervencije tijekom 2020. godine u neposrednom radu s korisnicima proveo 978 sati / usluga

1. djeca 0-3 godine: 717 sati / usluga
2. djeca 3-7 godina: 215 sati / usluga
3. radnoterapijska procjena: 46 sati.

Tijekom ožujka 2020 godine Dječji dom Zagreb opremio je sobu za terapiju senzorne integracije koja uvelike pomaže optimalizaciji razvoja djece sa senzornim disfunkcijama.

U 2021. godini planira se, ukoliko dođe do smanjenja smještaja djece, veći broj korisnika koji dolaze izvan doma te kojima će se usluga pružati kod kuće.

***Program rada logopeda***

Tijekom 2020. godine logopedskim tretmanom (procjena i/ili terapija) obuhvaćeno je 63 djece. Od toga 7 djece na cjelodnevnom boravku, a 7 vanjskih korisnika.

Kontinuiranim radom logopeda jednom tjedno bilo je obuhvaćeno ukupno 51 dijete.

Od 1.01.2020. do 31.12.2020. pruženo je 806 logopedskih usluga djeci u dobi od 0 – 7 godina.

Djeci u dobi od 0-3 godine pruženo je ukupno 276 logopedskih usluga

Djeci u dobi od 3-7 godina pruženo je ukupno 530 logopedskih usluga

Na 31.12.2020. u individualnom tretmanu logopeda bilo je 32 djece.

U 2021. godini planira se, ukoliko dođe do smanjenja smještaja djece, veći broj korisnika koji dolaze izvan doma te kojima će se usluga pružati kod kuće

***Program rada edukacijskog rehabilitatora***

Edukacijska rehabilitatorica s radom je započela 27. studenog 2019. godine u sklopu projekta „Transformacija Dječjeg doma Zagreb-širenje mreže izvaninstitucijskih usluga“.

* U siječnju 2020.godine imala je 13 korisnika, dok ih je u prosincu bilo 27:

9 djece je isključeno iz tretmana:  
4 djece – povratak u biološku obitelj  
2 djece – odlazak u školu  
1 dijete – odlazak u udomiteljsku obitelj  
2 djece – odlazak u posvojiteljsku obitelj

* Edukacijsko - rehabilitacijskom procjenom i individualnim tretmanima tijekom prethodne godine bilo je obuhvaćeno 37 djece te 2 djece koji su samo bila na procjeni:

Od 37 djece:  
0-3 godine ih je bilo 11  
3-7 godina ih je bilo 26

U razdoblju od siječnja do prosinca, 2020.godine, ostvareno je 853 usluge:

0-3 godine u domu korisnika: 23 usluge

0-3 godine kod pružatelja usluge: 330 usluga

3-7 godina kod pružatelja usluge 500 usluga

U razdoblju od siječnja do prosinca, 2020.godine, broj sati neposrednog rada sa korisnicima je iznosio je:

0-3 godine: 626 sati

3-7 godina: 671sati

U 2021. godini nakon završetka projekta „ Transformacija Dječjeg doma Zagreb - širenje mreže izvaninstitucijskih usluga“ planira se daljnje zapošljavane edukacijskog rehabilitatora jer se pokazala potreba za istim.

**FLUKTUACIJA KORISNIKA TIJEKOM 2020. GODINE**

Tijekom 2020. godine primljeno je 65 djece, a otpušteno 58 djece.

|  |  |  |
| --- | --- | --- |
|  | **PRIMLJENA DJECA**  **Smještaj CB Djeca**  **majki** | **OTPUŠTENA DJECA**  **Smještaj CB Djeca**  **majki** |
| CENTAR ZA SOCIJALNU SKRB ZAGREB | 28 2 1 | 27 4 4 |
| VANJSKI CENTRI ZA SOCIJALNU SKRB | 30 1 3 | 20 0 3 |
| UKUPNO | 58 3 4 | 47 4 7 |
| **UKUPNO** | **65** | **58** |

Iako svake godine planiramo manji broj prijema djece na privremeni smještaj i širenje van institucijskih usluga, tijekom 2020. godine imali smo 65 prijema, podjednaki broj iz Centra za socijalnu skrb Zagreb / 31 / i vanjskih centara / 34 /. Obzirom zahtjevi za smještaj djece u dobi od 0 – 7 godina stižu gotovo svakodnevno, nismo uvijek u mogućnosti primiti dijete. Iznimka je žurno izdvajanje djeteta iz obitelji zbog ugrožavajućih uvjeta života kada se prijem ostvaruje uz zamolbu za brzim pronalaskom adekvatnijeg zbrinjavanja djeteta tj. zbrinjavanja djeteta u udomiteljsku obitelj.

U 2021. planiramo veći broj otpusta što bi dovelo do smanjenja broja djece i omogućilo više usluga savjetovanja i pomaganja djeci i obiteljima te prevenciju institucionalnog smještaja.

Tablica: Prijem i otpust trudnica / majki tijekom 2020.

|  |  |  |
| --- | --- | --- |
| **Centar za socijalnu skrb** | **Prijem** | **Otpust** |
| Zagreb | 1 | 5 |
| Vanjski | 5 | 7 |
| **Ukupno:** | **6** | **12** |

Primljene su i dvije majke u organizirano stanovanje s povremenom podrškom. Na 31.12.2020. u Organiziranom stanovanju s povremenom podrškom imamo jednu majku s djetetom. Tijekom majčinog odsustva / školovanje, rad / dijete je na cjelodnevnom boravku.

U 2020. godini imali smo nešto manji broj primljenih trudnica i majki s djecom , a djelomično i iz razloga što smo radili u otežanim uvjetima zbog potresa koji nas je pogodio te nastalih oštećenja na zgradi Doma.

U 2021. planiramo veći broj primljenih majki i trudnica u Majčinski Dom i u organizirano stanovanje.

Tablica: Mjesečna dinamika prijema i otpusta djece sa smještaja tijekom 2020. godine

|  |  |  |  |  |  |  |  |
| --- | --- | --- | --- | --- | --- | --- | --- |
| **BROJ PRIMLJENE DJECE** | **CZSS ZAGREB** | **VANJSKI CZSS** | **Ʃ** | **BROJ OTPUŠTENE DJECE** | **CZSS ZAGREB** | **VANJSKI CZSS** | **Ʃ** |
| Siječanj | 4 | 2 | 6 | Siječanj | 0 | 0 | 0 |
| Veljača | 0 | 2 | 2 | Veljača | 0 | 1 | 1 |
| Ožujak | 1 | 4 | 5 | Ožujak | 5 | 3 | 8 |
| Travanj | 1 | 1 | 2 | Travanj | 1 | 0 | 1 |
| Svibanj | 1 | 3 | 4 | Svibanj | 0 | 0 | 0 |
| Lipanj | 4 | 0 | 4 | Lipanj | 2 | 0 | 2 |
| Srpanj | 2 | 0 | 2 | Srpanj | 2 | 2 | 4 |
| Kolovoz | 2 | 3 | 5 | Kolovoz | 3 | 7 | 10 |
| Rujan | 4 | 6 | 10 | Rujan | 6 | 0 | 6 |
| Listopad | 6 | 3 | 9 | Listopad | 1 | 2 | 3 |
| Studeni | 1 | 1 | 2 | Studeni | 3 | 2 | 5 |
| Prosinac | 2 | 5 | 7 | Prosinac | 5 | 2 | 7 |
| **UKUPNO** | 28 | 30 | 58 | **UKUPNO** | 28 | 19 | 47 |

Tablica: Duljina boravka djece na privremenom smještaju u Sjedištu / 31.12.2020./

|  |  |
| --- | --- |
| **TRAJANJE SMJEŠTAJA** | **BROJ KORISNIKA** |
| Do 6 mjeseci | 27 |
| 6 mjeseci – 1 godine | 11 |
| 1 – 2 godine | 19 |
| 2 -3 godine | 3 |
| 3-4 godine | 1 |
| 4-5 godina | 1 |
| **UKUPNO** | **62** |

Iz priložene tablice vidljivo je kako na 31.12.2020. najveći broj djece/ 27 djece /je do 6 mjeseci na smještaju, a značajan je i broj djece / 30 / koji su u Domu od 6 mjeseci do dvije godine.

Razlozi dugotrajnijeg ostanka na privremenom smještaju su najčešće:

* Nedostatak udomiteljskih obitelji
* Dugotrajni sudski procesi lišenja prava na roditeljsku skrb
* Djetetove razvojne teškoće i potreba za uključivanjem u habilitacijske programe

Tablica: Djeca na cjelodnevnom boravku prema duljini trajanja cjelodnevnog boravka /1.01.2021. /

|  |  |
| --- | --- |
| **Trajanje cjelodnevnog boravka** | **Broj korisnika** |
| Do 6 mjeseci | 0 |
| 6 mjeseci – 1 godine | 3 |
| 1 – 2 godine | 0 |
| 2 – 3 godine | 4 |
| 3-4 godine | 1 |
| **UKUPNO** | **8** |

Djeca na cjelodnevnom boravku ostaju najčešće 2 do 3 godine. Pružanje usluge cjelodnevnog boravka u domu, roditeljima predstavlja veliku pomoć u svakodnevnoj brizi o djetetu / djeci. Mogućnost dovođenja djeteta u različito doba dana kao i mogućnost ostanka u domu i tijekom noći značajan je faktor zbog kojeg roditelji rjeđe prekidaju navedenu uslugu. Zdravstvena skrb, njega, briga o prehrani, odgojno - obrazovne aktivnost, uključenost djece u aktivnosti izvan doma, organizirana ljetovanja i zimovanja zasigurno roditeljima pružaju pomoć i sigurnost u brizi o djetetu. Često se roditeljima pomaže i mjesečnim paketom kojega čine: pelene, dječja kozmetika, dječja hrana, i sl., prema mogućnostima Doma.

U 2021. planiramo svojim radom utjecati na smanjivanje duljine smještaja djece u Domu i to kroz aktivno traženje udomiteljskih obitelji i suradnju s centrima, sudovima i drugim dionicima koji mogu utjecati na kraći boravak djece u Domu.

Tablica: Razlozi otpusta djece sa smještaja tijekom 2020. godine

|  |  |  |  |
| --- | --- | --- | --- |
| **RAZLOG OTPUSTA** | **CZSS ZAGREB** | **VANJSKI CENTRI** | **UKUPNO** |
| Roditelji | 7 | 8 | 15 |
| Posvojenje | 8 | 6 | 14 |
| Udomiteljstvo | 11 | 4 | 15 |
| Udomiteljstvo s persp.posvojenja | 0 | 1 | 1 |
| Druga podružnica/  / Laduč | 2 | 0 | 2 |
| **UKUPNO** | 28 | 19 | 47 |

Tablica: Pravni temelj smještaja djece u domu na dan 1.01.2021.

|  |  |
| --- | --- |
| **PRAVNI OSNOV SMJEŠTAJA** | **BROJ DJECE** |
| Roditeljima oduzeto pravo na stanovanje s djetetom/ OBZ | 36 |
| Suglasnost roditelja | 21 |
| Djeca bez roditeljske skrbi | 5 |
| **UKUPNO** | 62 |

Značajno je veći broj djece čijim je roditeljima oduzeto pravo na stanovanje u odnosu na djecu čiji su roditelji suglasni sa smještajem. Također, na 31.12.2020. imamo 5 djece bez roditeljske skrbi što znači da su roditelji lišeni prava na roditeljsku skrb ili su dali suglasnost za posvojenje djeteta.

Tablica: Usporedba realiziranih oblika skrbi i predloženih oblika skrbi od strane stručnog tima ustanove / otpuštena djeca sa smještaja, boravka i iz Majčinskog doma tijekom 2020. godine/

|  |  |  |
| --- | --- | --- |
| **Razlog otpusta** | **Predloženi oblik skrbi po stručnom timu ustanove** | **Realizirani oblik skrbi od strane CZSS** |
| Posvojenje | 14 | 14 |
| Odlazak roditeljima | 13 | 18 |
| Udomiteljska obitelj | 18 | 16 |
| Udomiteljstvo s pers. posv. | 1 | 1 |
| Ostanak na smještaju nakon boravka s majkom na MD-u | 3 | 3 |
| Druga podružnica | 2 | 2 |
| Kratki smještaj - opservacija | 3 | 0 |
| Smještaj nakon boravka | 2 | 2 |
| Otpust roditeljima s boravka | 2 | 2 |
| **UKUPNO** | **58** | **58** |

Iz navedenih podataka, zaključuje se kako su predloženi oblici skrbi za dijete od strane stručnog tima u najvećoj mjeri i realizirani od strane centara za socijalnu skrb. Razlika postoji u prijedlogu stručnog tima za povratak djeteta u obitelj i realiziranog. Prema mišljenju i procjeni centra za socijalnu skrb 18 djece se je vratilo u primarnu obitelj, dok je stručni tim doma predložio povratak roditeljima za 13 djece. Ponekad se radi o kratkim hitnim smještajima gdje je opservacija tek bila u tijeku.

U 2021. planiramo određeni broj kratkih hitnih smještaja u situacijama kada roditelji moraju biti privedeni ili se radi o žurnom izdvajanju iz obitelji zbog ugroženosti djeteta , te kada se dijete zatekne bez pratnje roditelja.

Tablica: Druženje roditelja s djetetom po rješenju CZSS ili suda / 1.01.2021./

|  |  |  |  |
| --- | --- | --- | --- |
| **UČESTALOST DRUŽENJA** | **CZSS** | **SUD** | **UKUPNO** |
| Nije određeno | 21 | 4 | 25 |
| Više puta tjedno | 0 | 15 | 15 |
| Jedanput tjedno | 0 | 12 | 12 |
| Dva puta mjesečno | 0 | 3 | 3 |
| Jedanput mjesečno | 0 | 2 | 2 |
| Zabranjeni kontakt | 0 | 0 | 0 |
| Roditelji lišeni roditeljske skrbi ili dali suglasnost za posvojenje | 1 | 4 | 5 |
| S majkom na MO | 2 | 0 | 2 |
| **UKUPNO** | **24** | 40 | **64** |

Podaci se odnose na djecu koja su na privremenom smještaju i na djecu koja su s majkama u Majčinskom domu.

Susreti i druženja roditelja i djece odvijaju se u predvorju Doma ili sobama za druženje roditelja i djece u terminima koji odgovaraju kućnom redu, a u skladu su s kronološkom dobi djece.

U Domu se također održavaju susreti i druženja roditelja s djecom smještenom u udomiteljsku obitelj.

Tablica: Podaci o održavanju susreta i druženja roditelja i udomitelja tijekom 2020.

|  |  |
| --- | --- |
| **Učestalost susreta i druženja** | **Broj djece** |
| Više puta tjedno | 0 |
| 1 puta tjedno | 4 |
| 2 puta mjesečno | 2 |
| 1 puta mjesečno | 4 |
| **Ukupno:** | **10** |

U 2021. planira se i dalje provoditi susrete i druženja s roditeljima u Domu za djecu koja borave u obiteljima udomitelja. U cilju što primjerenijih odnosa roditelja, djeteta i udomitelja s njima će socijalni radnici i psiholozi provoditi uslugu savjetovanja i pomaganja.

Tablica: Neka obilježja/poteškoće/ roditelja djece na privremenom smještaju / 1.1.2021./

|  |  |  |  |
| --- | --- | --- | --- |
|  | **OTAC** | **MAJKA** | **UKUPNO** |
| Mentalna retardacija | 2 | 10 | 12 |
| Psihičke bolesti | 0 | 2 | 2 |
| Ovisnost  / droga i alkohol/ | 13 | 10 | 23 |
| Poremećaji u ponašanju / skitnja, krađa, prostitucija i dr. kaznena djela/ | 9 | 8 | 17 |
| Bez značajnijih odstupanja | 7 | 7 | 14 |
| Počinioci težih kaznenih djela | 1 | 2 | 3 |
| Višestruke teškoće | 1 | 9 | 10 |
| **UKUPNO** | **48** | **33** | **81** |

Iz navedenog se zaključuje kako roditelji djece u Domu često imaju problem s ovisnošću, bilo alkoholom ili drogom, a također su prisutni i poremećaji u ponašanju, u vidu kaznenih djela, skitnje, prostitucije, i sl. U skladu s tim u 2021.godini stručni radnici doma dodatno će se osnaživati i educirati za rad s roditeljima.

**STRUČNO USAVRŠAVANJE RADNIKA**

Pružanje mogućnosti permanentnog stručnog usavršavanja radnika važan je zadatak i potreba Doma. Praćenje i primjena novih znanstvenih metoda i dostignuća u radu s djecom i roditeljima omogućava pružanje pravovremene i svrsishodne pomoći, poticaja i podrške.

Tijekom 2020.godine stručni radnici su prema potrebama i afinitetima sudjelovali na edukacijama:

1. Baby handling“ – interna edukacija
2. Radionice od projektne ideje do prijave projekta na poziv u okviru EU fondova
3. Simpozij „ Promicanje važnosti ljudskih odnosa“
4. Stručni skup povodom Međunarodnog dana svjesnosti o razvojno jezičnom poremećaju; Psihoemocionalne i socijalne posljedice razvojnog jezičnog poremećaja u adolescentskoj i odrasloj dobi“
5. Online predavanje „ Trendovi u digitalnom okruženju“- od zabave do zlostavljanja
6. Online predavanje Poliklinike za zaštitu djece i mladih Grada Zagreba „ Online psihodijagnostika djece i mladih – mogućnosti i izazovi
7. Hranjenje kao aktivnost – interna edukacija
8. Predavanje HURID-a „ Komunikacija tijekom hranjenja“
9. Predavanje HURID-a „ Komunikacija tijekom igre „
10. Pandemija COVID-19 i mentalno zdravlje djece i mladih: prijetnja i prilika
11. Treća Europska konferencija s međunarodnim sudjelovanjem „ Separacija roditelja, otuđenje i oporavak djeteta: razvoj standarda dobre prakse“
12. Edukacija o kriznim intervencijama i prevenciji suicida
13. Edukacija o tugovanju u organizaciji Udruge Korak po korak
14. Childhub webinari: - Savjetodavni razgovori putem telefona – što i kako?

* Savjetodavni razgovor i specifični tipovi poziva
* Emocionalno teški i uznemirujući pozivi
* Elektroničko savjetovanje
* Što nakon traumatskog događaja? Podrška putem telefonskog savjetovanja
* Specifičnost procesa savjetovanja, posredna traumatizacija pomagača i važnost brige za vlastito mentalno zdravlje

1. Forenzični intervju s djecom žrtvama kaznenih djela
2. Iskustva, izazovi i specifičnosti rada u domovima socijalne skrbi u razdoblju krize
3. Socijalni rad u domovima za djecu u vrijeme pandemije COVID – 19
4. Family Laba Hrvatska – „ Vrijeme eksperimentiranja“
5. Načela senzorne integracije u radu s dojenčadi/ SI Baby III
6. Montessori za djecu s teškoćama u razvoju
7. Kako pokrenuti razvoj talenata kod djece
8. Procjena i tretman kroz igru
9. Mala Učionica
10. Biti i ostati pozitivan „ ADHD“
11. Veliko I u kurikulumu
12. Kako potaknuti kognitivni razvoj djeteta
13. Virtualna rana intervencija MURID
14. Javna tribina- Suradnjom do mreže rane intervencije u djetinjstvu
15. Edukacija za korištenje Testa razumijevanja gramatike TROG-2:HR
16. Edukacija o prvoj digitalnoj logopedskoj vježbenici „ Kokolingo“
17. Sudjelovanje u Programu – Komunikacija za svako dijete – Primjena tehnologije 21.stoljeća za promociju komunikacije, obrazovanja i socijalnog uključivanja djece rane dobi s teškoćama u razvoju

Zbog pandemije COVID-19 većina edukacija održavana je on line u vidu webinara.

Jedna soc. radnica je Gestalt psihoterapeut i supervizor udomitelja. Dvije psihologinje su u edukaciji iz Gestalt psihoterapije. Ovo je važno za Dom i za razvoj izvaninstitucionalnih usluga jer dodatna znanja i vještine iz područja rada s korisnicima pružaju veće mogućnosti za pružanje podrške različitim korisnicima.

Većina stručnih radnika koji imaju odgovarajuću stručnu spremu i radno iskustvo su mentori studentima ERF-a, Psihologije, Socijalnog rada, te učenicima medicinske škole.

Tijekom 2020. godine provodili su se i supervizijski susreti za odgajatelje i druge stručne radnike. Isti će se nastaviti do lipnja 2021.

U 2021. stručni radnici doma provodit će edukaciju i predavanja za druge stručne radnike doma.

Planiraju se slijedeća predavanja:

1. Prehrana dojenčeta u prvoj godini života
2. Primjena masaže u aktivnosti hranjenja
3. Faze jezično – govornog razvoja i metode poticanja kroz svakodnevne aktivnosti i rutine u ustanovi
4. Normalne reakcije na (ne) normalnu situaciju
5. Razvijanje socioemocionalnih, kognitivnih i komunikacijskih vještina djeteta s poremećajima iz spektra autizma
6. Komunikacija s roditeljima djece na smještaju i boravku
7. Kako pripremiti dijete na otpust iz Doma/ što je važno
8. Postavljanje granica- zašto i kako?

Stručni radnici Doma u 2021. uključivati će se koliko je moguće u vanjske edukacije ovisno o sredstvima koja će za to biti dostupna i ovisno o epidemiološkoj situaciji.

**VOĐENJE DOKUMENTACIJE**

Dokumentacija koju vode stručni radnici- Sjedište Doma

* Matična knjiga djece
* Pomoćna Matična knjiga
* Matična knjiga otpusta
* Osobni listovi korisnika
* Zapisnik stručnog tima
* Knjiga dnevne evidencije
* Upisnik korisnika savjetovanja i pomaganja
* Upisnik korisnika rane intervencije
* Evidencija zahtjeva RI i savjetovanja i pomaganja

Dokumentacija o djetetu/ trudnici, majci s djetetom:

* Dosje

Dosje djeteta/ trudnice, majke s djetetom otvaraju svi stručni djelatnici i vode ga prema standardima struke. Po odlasku korisnika iz doma, dosjei se objedinjuju te pohranjuju u arhivu.

* Individualni program rada s djetetom
* Dnevnik rada u odgojnim skupinama
* Evidencija posjeta roditelja
* Zapisnik zapažanja o učestalosti i kvaliteti roditeljskih posjeta

**OSTVARENA SURADNJA**

Tijekom 2020. godine nastavili smo s vrlo uspješnom suradnjom s različitim ustanovama, organizacijama, udrugama, fakultetima Sveučilišta u Zagrebu, volonterima itd. Mjere koje su se provodile tijekom pandemije COVID -19 većim su dijelom promijenile način ostvarivanja suradnje te smo se u svakom trenutku prilagođavali trenutnoj situaciji i ponašali se u skladu s preporučenim mjerama od strane Ministarstva rada, mirovinskog sustava, obitelji i socijalne politike, Hrvatskog zavoda za javno zdravstvo i Stožera civilne zaštite.

Suradnju smo ostvarili s:

* Centrima za socijalnu skrb
* Timom za udomiteljstvo Zagreb
* Općinskim i kaznenim sudom u Zagrebu, Centrom za posebno skrbništvo
* 1. policijskim postajom
* Zdravstvenim ustanovama
* Poliklinikom za zaštitu djece grada Zagreba
* Pravnim fakultetom- Studijskim centrom socijalnog rada
* Edukacijsko- rehabilitacijskim fakultetom
* Fakultet elekrotehnike i računarstva
* Hrvatskim studijima- odsjek psihologije
* Filozofskim fakultetom
* Zdravstvenim veleučilištem
* Srednjom medicinskom školom Vinogradska
* Dječjim vrtićem „ Tatjane Marinić“
* Osnovnom školom „ Jabukovac“
* Osnovnom školom „ Ivan Perkovac – Šenkovec“
* Udrugom HURID
* Udrugom „ Rastimo zajedno“
* Udrugom „ Korak po korak“
* Udrugom „ Hrabri telefon“
* Mali dom Zagreb, dnevni centar za rehabilitaciju djece i mladih
* UNICEF-om

U 2021. nastavljamo suradnju s njima , a ovisno o potrebama korisnika surađivati ćemo i s drugim organizacijama, ustanovama, udrugama i pojedincima.

**PROJEKTI U KOJIMA AKTIVNO SUDJELUJEMO KAO NOSITELJI PROJEKTA ILI KAO PARTNERI U PROJEKTU:**

1. Transformacija Dječjeg doma Zagreb – širenje mreže izvaninstitucijskih usluga – nositelji projekta
2. Trogodišnji programa „ Obitelji usmjerena rana intervencija u djetinjstvu“ – partnerstvo s Udrugom HURID
3. Projekt Grada Zagreba - Mreža za mlade za socijalno uključivanje
4. Projekt Mama je mama – patrnerstvo s Udrugom Korak po korak
5. Program – Komunikacija za svako dijete- primjena tehnologije 21. stoljeća za promociju komunikacije, obrazovanja i socijalnog uključivanja djece rane dobi s teškoćama u razvoju

U 2021. nastavit će se suradnja i rad na projektima.

**IZAZOVI U RADU TIJEKOM 2020. GODINE**

Tijekom 2020. godine bili smo izloženi novim, nepoznatim izazovima. Epidemiološka situacija izazvana virusom SARS- CoV-2 prouzročila je čitav niz situacija kojima smo se morali brzo prilagođavati, kao npr.

* Briga o covid bolesnoj djeci
* Rad u timovima i promjena radnog vremena
* Prilagođavanje rasporeda rada s obzirom na samoizolaciju i izolaciju radnika
* Zbog ograničenih posjeta roditelja bilo je potrebno koordinirati telefonske i video pozive roditelja
* Nošenju zaštitne opreme / maski na radom mjestu
* Privremeni prekid volonterskih aktivnosti u domu

Potres koji se dogodio u Zagrebu 22.03.2020. prouzročio je veliku štetu na objektu u Nazorovoj 49. Urušeni stropovi na Odjelu skrbi o djeci od 0 – 3 godine i Odjelu skrbi o djeci od 3 – 7 godina, popucali zidovi po sobama korisnika, hodnicima, terasama žurno su, ali samo jednim dijelom sanirani. Tijekom sanacije štete djeca su izmještena u prostore prizemlja i suterena. No, potres do kojeg je došlo 29.12. 2020. opetovano je nanio štetu u prostorijama u kojima borave djeca te smo sve skupine premjestili u prostore prizemlja i suterena. Sanacija štete je u tijeku.

**INVESTICIJE U 2021.**

Tijekom 2021. godine nastavit će se sanacija šteta nastalih u potresu i očekuje se da će tijekom 2021. započeti radovi na objektu Doma prizemlje i prvi kat, kroz projekt - „***Infrastrukturna prilagodba- Transformacija Dječjeg doma Zagreb, II faza“.***

Redovito će se održavati prostor i obnavljati dotrajala oprema.

Tijekom 2021. godine u dvorištu Doma izgradit će se senzorički park donacijskim sredstvima Privredne banke Zagreb za što je već pribavljena suglasnost.

**Podružnica LADUČ**

**Laduč, Zagrebačka 106**

**PROGRAM RADA**

**ZA 2021. godinu**

Predstojnica Podružnice:

Tina Baričević, dipl.def.– soc.pedagog

Zagreb, siječanj 2021.

# 1. UVOD

##### *Osnovni podaci o Domu*

Dječji dom Laduč, Podružnica je Dječjeg doma Zagreb, Nazorova 49 sa sjedištem u Gornjem Laduču, Zagrebačka 106, Šenkovec

1.2.Osnovna djelatnost Podružnice je:

Smještaj djece bez roditelja, djece koju roditelji zanemaruju ili zlorabe svoje roditeljske dužnosti, djece i mlađe punoljetne osobe kad je to iz drugih razloga u njihovom interesu te djece čiji roditelji zbog bolesti, neriješenog stambenog pitanja ili drugih nedaća nisu u mogućnosti privremeno brinuti o djetetu.

Djelatnost Podružnice je skrb izvan vlastite obitelji za djecu i mlade koja obuhvaća privremeni smještaj te poludnevni ili cjelodnevni boravak.

Korisnicima na privremenom smještaju, djeci i mlađim punoljetnim osobama Podružnica osigurava zadovoljavanje životnih potreba tijekom 24 sata dnevno, pružanjem usluga: stanovanja, prehrane, odijevanja, održavanja osobne higijene i njege, brige o zdravlju, čuvanja, odgoja i praćenja izvršavanja obveza korisnika (za školsku djecu pomoć u učenju i vođenje brige o školskim i izvanškolskim aktivnostima i drugo), organiziranja i provođenja slobodnih aktivnosti i igre s djecom u okviru slobodnog vremena korisnika, pružanje odgovarajućih oblika stručne pomoći te osposobljavanje navedenih korisnika skrbi za samostalan život izvan ustanove.

Korisnicima poludnevnog boravaka, Podružnica osigurava usluge prehrane, razvoj radnih, higijenskih i kulturnih navika, brigu o zdravlju, odgoj, uključivanje u sve aktivnosti vezane za slobodno vrijeme, pomoć u učenju – pisanje domaćih zadaća i prevladavanju obrazovnih teškoća te vođenje brige o školskim i izvanškolskim aktivnostima i drugo.

Podružnica pruža uslugu savjetovanja i pomaganja djeci i obiteljima

(biološkim, udomiteljima) za vrijeme pripreme djece za povratak u biološku obitelj ili odlazak u obitelj udomitelja i pomoć u prilagodbi i funkcioniranju pri smještaju u obitelj.

**2. KORISNICI I KAPACITET DOMA**

Korisnici ustanove su djeca bez roditeljske skrbi (čl. 152. Obiteljskog zakona), djeca čijim je roditeljima oduzeto pravo na čuvanje i odgoj (čl. 111. Obiteljskog zakona), djeca smještena temeljem Zakona o socijalnoj skrbi (čl. 68. i 70.) te mlađe punoljetne osobe (čl. 16. Zakona o izmjenama i dopunama Zakona o socijalnoj skrbi).

Dom može pružati usluge za:

* šesnaest korisnika na privremenom smještaju
* dvadeset i četiri korisnika na cjelodnevno - poludnevnom boravku

Ukupan kapacitet Podružnice Laduč iznosi 40 korisnika, uzrasta od 7 do 18 godine starosti.

Trenutno je u Domu na privremenom smještaju 16 korisnika, a na poludnevo – cjelodnevnom boravku 22 korisnika.

Broj korisnika usluge boravka je ograničen, zbog situacije izazvane pandemijom te donešenih Uputa za sprječavanje i suzbijanje epidemije COVID – 19 i preporučenih preventivnih mjera. (osigurati fizičku distancu i kvadraturu prostora).

S dva mobilna tima, u sastavu socijalnog radnika i psihologa, uslugom savjetovanja i pomaganja obuhvaćeno je 33 korisnika.

***2.1. Zastupljenost korisnika prema vrsti usluga***

|  |  |  |
| --- | --- | --- |
| **USLUGA SMJEŠTAJA** | **USLUGA POLUDNEVNOG BORAVKA** | **USLUGA CJELODNEVNOG BORAVAK** |
| 16 | 20 | 2 |

***2.2. Zastupljenost korisnika prema spolu***

**Smještaj**

|  |  |
| --- | --- |
| **DJEVOJČICE** | **DJEČACI** |
| 3 | 13 |

**Poludnevni boravak**

|  |  |
| --- | --- |
| **DJEVOJČICE** | **DJEČACI** |
| 2 | 18 |

**Cjelodnevni boravak**

|  |  |
| --- | --- |
| **DJEVOJČICE** | **DJEČACI** |
| 1 | 1 |

***2.3. Zastupljenost korisnika prema dužini boravka na smještaju***

|  |  |
| --- | --- |
| do 6mj | 4 |
| 6 mj. - 1 god. | 1 |
| 1 god. - 2 god. | 9 |
| 3 god. - 6 god. | 2 |
| Više od toga | / |
| **UKUPNO** | **16** |

***2.4. Zastupljenost korisnika prema dužini boravka na poludnevnom boravku***

|  |  |
| --- | --- |
| do 6mj | 4 |
| 6 mj. - 1 god. | / |
| 1 god. - 2 god. | 3 |
| 3 god. - 6 god. | 13 |
| Više od toga | / |
| **UKUPNO** | **20** |

***2.4. Zastupljenost korisnika prema dužini boravka na cjelodnevnom boravku***

|  |  |
| --- | --- |
| do 6mj |  |
| 6 mj. - 1 god. |  |
| 1 god. - 2 god. |  |
| 3 god. - 6 god. | 2 |
| Više od toga |  |
| **UKUPNO** | **2** |

***2.5. Zastupljenost korisnika prema Centrima za socijalnu skrb***

|  |  |  |
| --- | --- | --- |
| **CENTAR ZA SOCIJALNU SKRB** | **BROJ KORISNIKA** | |
|  | SMJEŠTAJ | CJELO - POLUDNE-  VNI BORAVAK |
| ZAGREB | 13 | 2 |
| KLANJEC | 1 | / |
| ZAPREŠIĆ | 1 | 19 |
| MALI LOŠINJ | / | 1 |
| JASTREBARSKO | 2 | **/** |
| **UKUPNO** | **16** | **22** |

***2.6. Usluga savjetovanja i pomaganja***

|  |  |  |
| --- | --- | --- |
| **CENTAR ZA SOCIJALNU SKRB** | **BROJ KORISNIKA** | |
|  | TIM A | TIM B |
| ZAGREB | 2 | 5 |
| ZAPREŠIĆ | 7 | 9 |
| JASTREBARSKO |  | 6 |
| KLANJEC | 1 | 1 |
| VARAŽDIN | 1 |  |
| SAMOBOR |  | 1 |
| **UKUPNO** | **11** | **22** |

**3. OBLIKOVANJE STAMBENOG I ŽIVOTNOG PROSTORA**

Dom je smješten u zgradi dvorca, adaptiranoj za tu namjenu (1985.g), u skladu s zakonskim odredbama za spomenike kulture pod zaštitom. Prostorni uvjeti djelomično odgovaraju normativima određenim “Pravilnikom o vrsti i djelatnosti doma …“

U donjem dijelu zgrade nalaze se prostorije odgojne skupine sa dnevnim boravkom, spavaonicama, kupaonicom i sanitarnim čvorom. U desnom krilu nalaze se radne prostorije (predstojnice, socijalna radnice i prostorija zbornice). U stražnjem dijelu su smješteni prostori kuhinje, sa sanitarnim čvorom, blagovaonica, skladište hrane, kotlovnica, sporedno stepenište za kat i tavan, sanitarni čvor za zaposlenike.

Središnji dio zgrade je hala – foaje, na koji se nastavlja stubište koje vodi na kat. Na katu se naleze tri skupine. Jedna skupina se koristi za potrebe smještaja i dvije za poludnevni boravak.

Skupina za potrebe smještaja ima: dnevni boravak, dvije spavaonice. Sanitarni čvor: wc i kupaonica se nalaze odvojeno od skupine.

Na katu se nalaze 2 skupine namijenjene za potrebe poludnevnog boravak u kojima se rad odvija sa tri skupine poludnevnog boravka.

U desnom krilu je radni prostor za psihologa, arhive i knjižnice koja je ujedno i prostorija namijenjena za druženje djece i roditelja.

Djeca će biti smještena u 2 skupine na smještaju i 3 skupine poludnevnog boravka.

|  |  |  |  |
| --- | --- | --- | --- |
| SKUPINE | BROJ DJECE | BROJ STRUČNIH  DJELATNIKA | |
| I odgojna | 8 | 2 odgajatelja | 2 noćna odgasjatelja |
| II odgojna | 8 | 2 odgajatelja |
| Poludnevni boravak I | 8 | 1 odgajatelj | |
| Poludnevni boravak II | 8 | 1 odgajatelj | |
| Poludnevni boravak III | 6 | 1 odgajatelj | |
| UKUPNO | 38 djece | 9 odgajatelja | |

U krugu doma nalazi se park sa prilaznim putovima u stražnjem djelu nalazi se park sa šumom (neuređen), voćnjak i dječje igralište koji se koristi za nogomet i košarku te slijedeći prateći objekti:

* paviljon polivalentnog tipa,
* gospodarska zgrada ( prostor praonice, skladišta u prizemlju te na katu prostor skladišta, kompjuterska igraonica i sanitarni čvor )

1. **BROJ I STRUKTURA ZAPOSLENIH**

Radno vrijeme zaposlenih: od 0 – 24 sata

U Podružnici Laduč zaposleno je 14 stručnih djelatnika i 5 djelatnika tehničke službe.

**Stručni djelatnici**

|  |  |  |
| --- | --- | --- |
| STRUČNI DJELATNICI | BROJ DJELATNIKA | RADNO VRIJEME |
| ODGAJATELJI | 4 | 7.00 do 14.15  13.45 do 21.00 |
| ODGAJATELJI NOĆ | 2 | 20:45 do 07:15 |
| ODGAJATELJI POLUDNEVNI BORAVAK | 3 | 12.30 do 19.30  8.00 do 15.00 |
| PSIHOLOG | 2 | 7.30 do 15.00  12.00 do 19.00 |
| SOCIJALNI RADNIK | 2 | 7.30 do 15.00  12.00 do 19.00 |
| PREDSTOJNICA | 1 | 7.30 do 15.30 |

**Tehničko osoblje**

|  |  |  |
| --- | --- | --- |
| KUHAR/ICE | 3 | 06:30 do 20:30 |
| DOMAR | 1 | 07:00 do 15:00 |
| SPREMAČICA/PRALJA | 1 | 07:00 do 15:00 |

Vikendom, praznikom i blagdanom radit će:

* odgajatelji,
* psiholog,
* socijalna radnica
* predstojnica – po potrebi
* kuhar/ice
* domar - po potrebi
* spremačica/pralja - po potrebi

Spremačica/pralja obavljati će unutar svoje satnice - uz poslove čišćenja, pospremanja zgrade i poslove u praonici.

Tehničko osoblje će raditi ujutro, po potrebi poslije podne, vikendom i praznikom

Radno vrijeme zaposlenih biti će prilagođeno potrebama djece, turnusima u školi, te mogućnostima javnog prijevoza

Zapošljavanje novih djelatnika: prema potrebama, ovisno o fluktuaciji djelatnika

1. **STRUČNA TIJELA DOMA**

|  |  |
| --- | --- |
| STRUČNA TIJELA | PLANIRANI BROJ SJEDNICA |
| STRUČNO VIJEĆE | 2 x GODIŠNJE |
| ODGAJATELJSKO VIJEĆE | 1 x MJESEČNO |
| RADNI SASTANCI | 2 x TJEDNO  utorkom i četvrtkom u 8,30  (prema potrebi i češće) |

**6. PARTICIPACIJA ŠTIĆENIKA U RADU DOMA**

PLANIRANI BROJ SASTANAKA

|  |  |  |
| --- | --- | --- |
| SASTANCI GRUPA | 1 x | TJEDNO |
| DJEČJE VIJEĆE | 1 x | MJESEČNO |
| STRUČNI TIM | 2 x | GODIŠNJE |

**KUĆNI RED DOMA**

- definiran i izrađen uz sudjelovanje korisnika, te prilagođen njihovim potrebama

USTAJANJE

06.50 za korisnike koji ujutro idu u školu, a za popodnevni turnus u 07.30 (osobna higijena, doručak)

DORUČAK

počinje u 07.15 i završava u 08.00.

08.00-08.30- pospremanje pripadajućeg prostora

08.30–UČENJE za sve polaznike škole po grupama i traje do 10.30 - po potrebi individualno se može produžiti.

10.30 - UŽINA

10.30 - 11.00 - Organizirani rad u grupi

11.00 -12.30 - SLOBODNO VRIJEME

12.30 - prvi ručak

12.45-13.00-spremanje za školu

13.30 - drugi ručak

13.45 -14.30 - SLOBODNE AKTIVNOSTI I UREĐENJE PROSTORA

14.30 -16.30 - UČENJE po grupama i traje do16.30 ( po potrebi i individualno može trajati i duže )

16.30 - UŽINA

16.30 - 19.00 - SLOBODNO VRIJEME ( slobodne aktivnosti )

19.00 sati VEČERA (za sve i traje do19.30 sati, a kasnije večeru osigurava odgajatelj u grupi )

19.30 - 19.45 -zaduženja

20.00 - 21.00 - aktivnosti po grupama, radionice, osobna higijena

22.00 - SPAVANJE , GAŠENJE SVJETLA

IZLASCI U GRAD ( individualni ) - subota, nedjelja, blagdan, srijeda do 21.00 po dogovoru sa odgajateljem za starije korisnike (7 i 8 r. i srednja škola).

U CIJELOM PROSTORU DOMA I PRIPADAJUĆEG OKOLIŠA ZABRANJENO JE PUŠENJE

**7. PODRUČJA RADA S KORISNICIMA**

***7.1. Odgojno-obrazovni rad***

Odgojno-obrazovni rad realizira se kroz rad 5 odgojno-obrazovnih skupina i kroz slobodne aktivnosti, tijekom svakodnevnog života i rada, obaveza i slobodnog vremena korisnika. Svaka skupina ima svoj godišnji, mjesečni i dnevni program rada. Prilikom izrade grupnih programa rada brine se o individualnim specifičnostima djece i mladih i njihovim potrebama.

Odgajatelji i drugi stručni radnici upućuju korisnike u način rada, organiziranje prostora i vremena, provjeravaju rezultate i učinkovitost, pomažu kod konkretnih zadataka, po potrebi objašnjavaju i demonstriraju određeni sadržaj, upućuju na istraživanje načina učenja i usvajanja sadržaja, motiviraju i potiču.

***7.2 Načela odgojnog rada:***

* afirmativni pristup
* individualizirani pristup
* princip uvažavanja različitosti
* princip aktivnog sudjelovanja djeteta/korisnika u odgoju
* oslanjanje na pozitivne snage djeteta/korisnika
* princip postupnog i doziranog odgojnog djelovanja
* princip postavljanja ispravnih ograničenja i zahtjeva
* poštivanje prava na tajnost informacija

***7.3. Područja odgojnog obrazovnog rada***

***Odgojno obrazovni rad s korisnicima odvija se kroz sljedeća područja rada:***

|  |  |
| --- | --- |
| *Briga o zdravlju:* | - ekološki odgoj (poticanje i podrška užih i širih krugova ekologije djeteta – psihosocijalnog razvoja; razvoj zdravih i podržavajućih odnosa u djetetovoj bližoj i široj okolini; prema teoriji Urie Bronfenbrenner (1979) ) |
| *Obrazovanje:* | Uključivanje u obrazovne procese (formalne, neformalne)  Pomoć u učenju  Praćenje obrazovnog procesa |
| *Odnos prema sebi:* | Samovrednovanje  Samostalnost  Percepcija ponašanja |
| *Kognitivni i afektivni razvoj:* | Učenje, pamćenje, mišljenje, stavovi  poticanje razvoja emocionalne inteligencije  poticanje odgovornosti i usvajanje prosocijalnih stavova |
| *Razvoj svakodnevnih vještina, navika i interesa:* | Razvijanje socijalnih vještina  Poticanje i razvoj navika (higijenskih, radnih, navika učenja, obavljanja školskih obveza…..)  Poticanje i razvijanje interesa |
| *Socijalna uključenost/socijalizacija:* | Suradnja s civilnim sektorom i poslovnim subjektima  Uključivanje u život lokalne zajednice  Odnos s vršnjacima u ustanovi i van ustanove  Odnos prema odraslima (odgajatelji, nastavnici i ostali odrasli) |
| *Provođenje slobodnog vremena:* | Aktivnosti slobodnog vremena u grupi  Aktivnosti slobodnog vremena u Domu  Aktivnosti slobodnog vremena izvan Doma |
| *Odnos prema obitelji:* | Unapređenje odnosa s obitelji  Kontakti s obitelji  Pomoć u prihvaćanju obiteljske situacije |

***7.4 Metode kojima vršimo odgojni utjecaj***

Metode rada primjenjivati će se sukladno interesima i potrebama korisnika u oblicima grupnog i individualnog rada. U radu će se koristiti metode rada kojima potičemo pozitivno kod djeteta/korisnika i metode kojima uklanjamo nedostatke i razgrađujemo negativne osobine, sprječavanje aktivnosti koje vode u negativnom smjeru.

***7.5.Metode rada koje će se primjenjivati u radu s korisnikom***

1. **Uvjeravanja**

**Sredstva**

* objašnjenje
* primjer
* kritika
* etički razgovor
* stvaranje ideala
* uspoređivanje

1. **Navikavanja**

**Sredstva**

* zahtjev
* objašnjenje
* vježbanje
* kontrola
* samokontrola

1. **Poticanja**

**Sredstva**

* poticaj
* obećanje
* ocjenjivanje
* pohvala
* nagrada
* persuazija- postupak intenzivnog uvjeravanja i motiviranje maloljetnika na određene pozitivne akcije

1. **Takmičenja** (bez sredstava)
2. **Sprečavanja**

**Sredstva**

* nadzor
* upozorenje
* opomena
* ukor
* skretanje zamjenom motiva
* ograničavanje
* zabrana

**8. PROGRAMI RADA STRUČNIH DJELATNIKA**

Program rada stručnih djelatnika provoditi će se kroz: godišnje, mjesečne, dnevne grupne i individualne programe rada: odgajatelja, odgajatelja noć, socijalnog radnika i psihologa Doma.

##### *8.1. Programi rada odgajatelja*

|  |  |
| --- | --- |
| ***PRIPREMA POČETKA ŠKOLSKE GODINE*** | |
| **A K T I V N O S T I** | **V I J E M E R E A L I Z A C I J E** |
| * sudjelovanje u izradi plana i programa rada Doma * izrada godišnjeg programa rada odgajatelja * izrada individualnog plana rada za svako dijete iz grupe u suradnji sa Stručnim timom, predstavnicima matičnog CZSS, roditeljem i djetetom * dopuna dokumentacije za novo primljenu djecu u suradnji sa socijalnim radnikom Doma * proučavanje dokumentacije novo primljene djece * zaprimanje garderobe, raspored i upoznavanje s osnovnim pravilima rada i života u Domu novo primljene djece * osnivanje i izrada plana i programa slobodnih aktivnosti | * kolovoz, rujan i listopad |

|  |  |
| --- | --- |
| ***ADMINISTRATIVNI POSLOVI*** | |
| **A K T I V N O S T I** | **V I J E M E R E A L I Z A C I J E** |
| * izrada godišnjeg programa rada * izrada mjesečnih programa rada * izrada tjednog programa rada * vođenje dnevnika rada * vođenje zapisnika sa grupnih sastanaka * polugodišnja izvješća o napretku u radu s korisnicima * polugodišnja izvješća o kontaktima s roditeljima i rođacima * vođenje zapisnika Stručnog vijeća * vođenje bilježnica o informacijama o učenju i ponašanju u školi * vođenje evidencije podjele džeparca * vođenje zapisnika o radnim dogovorima – brifinzi * vođenje evidencije nabave garderobe * dopuna dosjea * knjiga odsutnosti iz Doma * knjiga dnevne evidencije * evidencija izlaza i brojno stanje * liste zapažanja | * kolovoz, rujan i listopad * tijekom cijele godine * lipanj, siječanj * tijekom cijele godine * studeni, svibanj * tijekom cijele godine |

|  |  |
| --- | --- |
| ***OSTALI POSLOVI ODGAJATELJA*** | |
| **A K T I V N O S T I** | **V I J E M E R E A L I Z A C I J E** |
| * buđenje djece * organizacija objeda * mjerenje TT , podjela lijekova, kuhanje čaja ... * organizacija radnih dogovora – brifinga * odvođenje i dovođenje djece iz škole (*mlađi uzrasti*) * odvođenje i dovođenje djece na autobusni i željeznički kolodvor * organizacija rada volontera * prijem posjetitelja * prijem telefonskih poziva za djecu * organizacija uređenja zajedničkih prostora – dežurstva djece * kupanje mlađe djece * prijava nasilja među djecom * prijava krađa u okviru Ustanove * prijava bijega iz Ustanove * evidencija izlaza djece i brojno stanje | * tijekom cijele godine |

|  |  |
| --- | --- |
| ***OSTALI PERIODIČNI POSLOVI*** | |
| **A K T I V N O S T I** | **V I J E M E R E A L I Z A C I J E** |
| * nabava garderobe * posjeti liječniku i zubaru i specijalistički pregledi * podjela džeparca * organizacija generalnih uređenja prostora grupe * sudjelovanje u radu Stručnog vijeća * konzultacije s predstojnicom, Stručnim timom i ostalim stručnim djelatnicima * vođenje djece na koncerte, kazalište, kino … * vođenje djece na jednodnevne i višednevne izlete * ljetovanja-zimovanja djece | * jesen, proljeće * tijekom cijele godine * mjesečno * tijekom cijele godine |

***8.2. Program rada socijalnog radnika***

Socijalni radnik, kao i ostali stručni radnici, vodi dnevnik rada na način da izrađuje tjedni, mjesečni i godišnji plan rada te realizaciju istog. Pored toga svakodnevno void dnevnu evidenciju rada.

Socijalni radnik Podružnice sudjeluje u izradi:

* programa rada Podružnice za slijedećugodinu **(**vezano uz poslove socijalnog radnika u Domu; izrada brojčanih pokazatelja koji se iskazuju u programu; korisnici prema spolu i dobi; dužini boravka u ustanovi; nadležnim centrima za socijalnu skrb; školama; i dr.);
* izvješća o radu Podružnice za proteklu godinu; različitih statističkih pokazatelja; pokazatelja za redovito godišnje izvješće nadležnom ministarstvu za poslove socijalne skrbi koji se odnose na kapacitet Podružnice;
* prekide smještaja;
* broj korisnika po kategorijama, prebivalištu, spolu i dobi, smještaj prije dolaska u ustanovu i dužini boravka u ustanovi, susretima i druženju s roditeljima; prijedlozima za posvojenje i premještaj u drugu ustanovu i sl.;
* sudjeluje u radu za prijem i otpust djece pripremajući dokumentaciju za komisiju, dogovarajući sa Centrima za socijalnu skrb prijeme i otpuste te vodeći prateću dokumentaciju o navedenom.

Prijem korisnika podrazumijeva suradnju sa nadležnim Centrom za socijalnu skrb prije smještaja, zaprimanje dokumentacije o djetetu, predstavljanje dokumentacije na sjednici Komisije za prijem i otpust, upoznavanje ostalih radnika na sjednici Stručnog vijeća kao i matičnog odgajatelja s podacima o djetetu te dogovor o datumu prijema. Nakon samog prijema u kojem u pravilu sudjeluje nadležni socijalni radnik Centra za socijalnu skrb, dijete, roditelj/skrbnik, predstojnik, socijalni radnik Podružnice, psiholog i matični odgajatelj, socijalni radnik obavlja inicijalni individualni razgovor s djetetom i roditeljima/skrbnicima, ako su prisutni, kompletira dokumentaciju te otvara dosje i upisuje ga u matičnu i pomoćnu knjigu te izrađuje osobni list korisnika. Slijedeći individualni razgovori s novim korisnikom podrazumijevaju podršku i pomoć u prilagodbi na smještaj, rješavanje tekućih problema, uspostavljanje suradnje s roditeljima i nastavak kontinuirane suradnje s nadležnim Centrom za socijalnu skrb.

Socijalni radnik u Podružnici prema Pravilniku o vođenju evidencije i dokumentacije domova socijalne skrbi, te načinu i rokovima za dostavu izvješća o korisnicima, vrstama usluga i drugim pitanjima (N.N. br. 47/02) vodi slijedeću dokumentaciju i evidenciju:

* matičnu knjigu i pomoćnu knjigu;
* kartoteku osobnih listova korisnika;
* knjigu dnevne evidencije;
* isplatu pomoći za osobne potrebe korisnika (džeparac),
* evidenciju osobnih primanja i izdataka;
* mirovine; plaćanje participacije smještaja;
* evidenciju odsutnosti iz doma;
* dosje korisnika (koji se formira prilikom smještaja i zatim tijekom cijelog smještaja pohranjuje aktualna dokumentacija korisnika)**,**
* vodi zapisnik sjednica Stručnog tima i Komisije za prijem i otpust korisnika.

Socijalni radnik vodi i ažurira različite evidencije za potrebe doma; popis susreta i druženja i liste kontakata, popis djece po nadležnim Centrima za socijalnu skrb, školama, surađuje sa drugim institucijama i tijelima te roditeljima, skrbnicima, udomiteljima i drugo po potrebi. Izrađuje analizu prekida smještaja prema razlogu prekida smještaja, načinu daljnjeg zbrinjavanja te trajanju smještaja.U radu Stručnog tima doma socijalni radnik sudjeluje na način da priprema timske sjednice, vrši koordinaciju rada stručnog tima, vodi zapisnike sjednica te sudjeluje u izradi individualnog plana korisnika. Socijalni radnik je član Stručnog tima Doma Zagreb, Podružnice Laduč.

Aktivno sudjeluje na edukacijama i sastancima vezanim za potrebe transformacije.

Socijalni radnik sudjeluje u organizaciji ljetovanja i zimovanja djece te odlazaka na školske praznike u vlastite ili srodničke obitelji, obitelji udomitelja.

Pomaže korisnicima u ostvarivanju prava ishođenja javnih isprava (osobna iskaznica, putovnica, radna knjižica, zdravstvena iskaznica…), na način da po službenoj dužnosti prikuplja potrebnu dokumentaciju, surađuje sa roditeljima i po potrebi odlazi s korisnikom u nadležnu državnu upravu.

Rad socijalnog radnika s korisnicima provodi se kroz individualne i grupne razgovore i radionice. Individualni rad provodi kroz razgovore s korisnikom kod prijema, u tijeku prilagodbe na smještaj te kod pripreme za otpust korisnika. Tijekom smještaja obavljaju se i individualni razgovori s djetetom po inicijativi djeteta, na prijedlog matičnog odgojitelja ili drugog stručnog radnika te po procjeni socijalnog radnika. Razgovori se vode vezano uz tekući problem iz kompetencije socijalne struke, stručnog savjetovanja, upućivanja ili podrške.

Grupni rad se provodi ukoliko se ukaže potreba da socijalni radnik sudjeluje na grupnim sastancima pojedine odgojne skupine i ukoliko se pojedina skupina korisnika izdvoji po pozitivnim ili negativnim ponašanjima te se time ukaže potreba za grupnim radom.

Osim savjetodavnog rada s korisnicima, socijalni radnik **savjetodavno radi i s roditeljima i/ili ostalim članovima obitelji korisnika te obitelji udomitelja.** Savjetodavan rad temelji se na savjetovanju o roditeljstvu, partnerskim odnosima i specifičnim poteškoćama u radu s pojedinim djetetom.

Socijalni radnik član je mobilnog tima. Zajedno s psihologom Podružnice pruža uslugu savjetovanja i pomaganja korisnicima, članovima njihovih obitelji i udomiteljskim obiteljima. Socijalni radnik zajedno s psihologom, korisnikom starijim od 10 g., članovima njihovih obitelji ili udomiteljskom obitelji i s nadležnim CZSS izrađuje Individualni plan promjena.

Prema Pravilniku o minimalnim uvjetima za pružanje socijalnih usluga, zaposliti će se socijalni radnik, koji će uz postojeći mobilni tim Podružnice, provoditi uslugu savjetovanja i pomaganja primarnim ili udomiteljskim obiteljima te korisnicima nakon izlaska iz skrbi ili djeci smještenoj u udomiteljskim obiteljima.

Stručni tim Podružnice, truditi će se kroz uslugu savjetovanje i pomaganje i grupnim radom sa roditeljima korisnika, uključiti ih u sva područja odgojno obrazovnog rada njihovog djeteta, poučiti ih metodama i tehnikama boljeg i kvalitetnijeg roditeljstva i međupartnerski.

Kroz potporu ili vođenje obitelji, tijekom pružanja usluge savjetovanja i pomaganja, intenzivno će se raditi na unaprjeđivanju obiteljskih odnosa, prevladavanju kriznih situacija te usvajaju znanja i vještina za uspješnije roditeljstvo ili udomiteljstvo.

Socijalni radnik prati zakone i druge propise bitne za korisnike i rad Doma.

***8.3. Program rada psihologa***

Psiholog Doma u cilju pružanja kvalitetnog i sveobuhvatnog tretmana djece smještene u ustanovu djeluje kroz individualni i grupni rad s korisnicima , članovima njihovih obitelji, kao član Stručnog tima Doma, koordinator rada Vijeća korisnika te obavlja funkciju koordinatora volontera Doma.

Psiholog je član mobilnog tima zajedno s socijalnom radnicom Doma u pružanju Usluge pomoći i savjetovanja obiteljima i udomiteljskim obiteljima. Psiholog zajedno sa socijalnom radnicom, korisnikom starijim od 10 g., članovima obitelji ili udomiteljskom obitelji i nadležnim CZSS izrađuje Individualni plan promjena.

Rad psihologa u tom timskom i multidisciplinarnom pristupu očituje se u aktivnom sudjelovanju u izradi primjerenog tretmana, pri prijemu i pomoći pri adaptaciji i aklimatizaciji na nove životne okolnosti. Psiholog sudjeluje u psihodijagnostici, pokušava utvrditi uzroke nastanka i razvoja poteškoća, utvrđuje stupanj ugroženosti i moguće posljedice. Aktivan je pri oblikovanju smjernica za individualni i grupni plan za svakog pojedinog korisnika, te sudjeluje s psihološke strane u tretmanu djeteta s poteškoćama na emocionalnom, socijalnom ili intelektualnom funkcioniranju.

Rad psihologa u Domu ima izrazito multidisciplinarno obilježje koje se izražava u sudjelovanju s ostalim djelatnicima s kojima suradnički participira u odgoju i obrazovanju i svim ostalim dostupnim i korisnim oblicima rada s djecom i mladeži.

U planu rada psihologa ove godine je izvođenje iskustvenih radionica za korisnike, kroz slobodne aktivnosti (u suradnji s drugim matičnim odgajateljima), na odabrane teme važne za njihov interesa.

Psiholog u Domu prisutan je na različitim područjima i tijesno se povezuje s ciljevima ostalih stručnih radnika Doma. Kako se potreba rada s djecom proteže na četiri razdoblja boravka djece u Domu tako će se i posao psihologa protezati kroz ta četiri razdoblja. To su:

- prijem djece u Dom

- pomoć i podrška djetetu kod adaptacije na domsku sredinu, u suživotu s brojnim različitim drugima, i to preko rada na djetetovom prihvaćanju nužnos­ti takva smještaja, pomoć djetetu da is­kaže osjećaje vezane uz razdvajanje od obitelji te smanjenju djetetovog osjećaja krivnje i odgovornosti.

- uz pomoć matičnog odgajatelja i soc. radnice Doma sudjelovanje u pripremi grupe na dolazak novog člana. U toj ranoj fazi boravka u Domu nakon što se dijete adaptira na novu sredinu i prihvati nove životne okolnosti, stavit će se naglasak na dijagnostičku i etiološku obradu radi utvrđivanja osobnog razvoja i ustanovljavanja različitih smetnji i deficita na intelektualnim, emocionalnim i socijalnim područjima.

- Psihodijagnostika će prema potrebi obuhvaćati: procjenu intelektualnih sposobnosti; procjenu osobina i crta ličnosti; procjenu pojedinih simptoma i znakova vezanih uz etiologiju i razvoj; spremnost za školu; poremećaje u čitanju i pisanju, bogatstvo i razvijenost rječnika; uzroke straha od škole i/ili ispitivanja i drugih vrsta strahova; stupanj samopouzdanja; uzroke poteškoća u školi; uzroke poremećaja u ponašanju; specifične sposobnosti (koncentracija, pamćenje, specifične poteškoće učenja); posebni interesi djeteta; prognostičko ocjenjivanje, psihološki nalaz i mišljenje i dr.

- boravak djece u Domu - osim rješavanja uobičajenih razvojnih poteškoća koje imaju i druga djeca te savladavanja školskog gradiva, odabir zanimanja, i osposobljavanje za zanimanje, zahtijeva od njih još i razvoj vještina kolektivnog življenja, suživota, prihvaćanje različitosti, toleranciju prema mlađoj i starijoj djeci, razvoj novih odnosa s roditeljima, razvoj odnosa s odgajateljima, te vrlo često nadoknađivanje zaostatka u obrazovnom, socijalnom i emocionalnom razvoju. Tijekom boravka djece u Domu posao psihologa ogledat će se i u savjetodavnom radu, individualnom i grupnom, suportivnim razgovorima, kriznim intervencijama te korektivnim aktivnostima.

- odlazak djece iz Doma - naglasak u ovoj fazi njihovog boravka u Domu bit će na pripremi djeteta za promjenu životnih okolnosti, kroz suportivne razgovore, razvoj vještina i ojačavanje za samostalan život, pružanju podrške i pomoći u rješavanju svih njima važnih pitanja.

- vrijeme nakon izlaska iz Doma tj. posttretman - **u cilju pružanja podrške djeci i mladima koja napuštaju ustanovu mogu se organizirati povremeni susreti s njihovim odgajateljima i drugom djecom iz Doma.** Osim toga, predviđen je i **posttretmanski pristup.** Radi se o psihološkom tretmanu, koji obuhvaća savjetodavne razgovore, individualne ili grupne, s bivšim korisnicima Doma, naročito ako bivši korisnici sami zatraže pomoć psihologa Doma.

Psiholog Doma ima adekvatan uvid u korisnikov psihički razvoj, razvojne probleme ili poteškoće, odrastanje i sazrijevanje tijekom boravka u Domu pa ima predispozicije dobrog profesionalnog djelovanja obzirom na već uspostavljen odnos i povjerenje klijenta. Posttretman se planira i realizira individualno, obzirom na specifične probleme bivših korisnika i zatraženu pomoć. Raspon posttretmana je širok: pomoć u prilagodbi na nove životne uvjete i donošenju odluka, partnerski i obiteljski odnosi, poslovni odnosi, krizna stanja, suportivna pomoć, pripreme i podrška za osobite medicinske postupke, prevencija ovisnosti i drugih rizičnih ponašanja itd.

Prednost psihološkog posttretmana za bivše korisnike u Domu je i u tome da nije potrebna nikakva posebna procedura (poput, primjerice, naručivanja ili uputnica u medicinskim ustanovama), već dobra motivacija i neposredni dogovor za psihološko savjetovanje.

- **Osim savjetodavnog rada s korisnicima, psiholog savjetodavno radi i s roditeljima i/ili ostalim članovima obitelji korisnika te obitelji udomitelja.** Savjetodavan rad temelji se na savjetovanju o roditeljstvu, partnerskim odnosima i specifičnim poteškoćama u radu s pojedinim djetetom.

- psiholog je član Stručnog tima doma i Komisije za prijem djece

***8.4. Program rada odgajatelja noć***

Provoditi će ga odgajatelj za rad noću s ciljem:

* osiguravanja uvjeta sigurnosti zdrastvenog statusu djece tijekom noći,
* praćenje djece tijekom noćnog odmora,
* usmjeravanje djece na pravilnu osobnu higijenu,
* higijenu prostora u kojem djeca borave
* prehranu,
* odjevanje
* kvalitetno korištenje slobodnog vremena
* pripremu za školu

1. **PRIJEM U DOM**

Vršiti će se prema:

* prema Zakonu o Socijalnoj skrbi
* prema Obiteljskom zakonu

Prilikom prijema upoznati će se dijete i roditelja s odgajateljem i ostalim stručnim radnicima Podružnice, te kućnim redom. Izraditi će se zajednički individualni plan i program rada za tekuću školsku godinu. Evaluacija individualnih programa rada provoditi će dva puta godišnje, a prema potrebi i češće.

Pratiti će se razdoblje adaptacije na život u domu i pomoći će se djetetu u prilagodbi na nove životne uvjete.

***9.1.******Prijam u dom***

Realizirati će se prema pravnoj osnovi za tretman, a vršit će se prijam djece rješenjem Centra za socijalnu skrb.

***9.2. Pripreme za otpust – premještaj***

Surađivati će se:

* s nadležnim CZSS
* roditeljima
* korisnikom
* nadležnim sudovima
* obiteljima udomitelja
* s drugim podružnicama u sastavu Dječjeg doma Zagreb
* i drugim ustanovama

Za djecu koja završavaju osnovno školovanje planira se provesti postupak profesionalne orijentacije, te upis u srednje škole. Planiraju se sastanci stručnih timova za djecu koja završavaju osnovno školovanje, te za djecu za koju se predlaže promjena odgojno - obrazovnog tretmana (druga ustanova, obitelj udomitelja ili povratak u vlastitu obitelj).

**10.ORGANIZACIJA SVAKODNEVNOG ŽIVOTA**

Djeca će biti smještena u četiri odgojne skupine, dvije skupine djece na smještaju i tri skupine djece u poludnevnom boravku (2. i 3. skupina poludnevnog boravka dijele isti prostor – svaka u svom turnusu). Sve aktivnosti u kojima djeca dnevno sudjeluju biti će namijenjene ostvarivanju ciljeva njihova boravka u domu, uz poštivanje načela individualnih potreba i mogućnosti u realizaciji programa tretmana.

Rad će se usmjeriti na postizanje pozitivnih promjena u odnosu prema sebi i drugima, odnosu prema vrijednostima, obrazovanju, snalaženju i uključivanju u razne životne situacije i socijalno okružje.

**11. OBRAZOVANJE**

Korisnici će polaziti osnovnu školu ili srednju školu. Nastavu će pratiti ovisno o svojim intelektualnim sposobnostima. Školski program provoditi će se po redovitom programu, prilagođenom programu u razredu, ili po posebnom programu djelomično izdvojeni iz razreda.

Raditi će se na integraciji djece s teškoćama u razvoju u sustav redovne osnovne škole (temeljem Zakona o osnovnoškolskom odgoju i obrazovanju). Svakodnevno će se poticati i ohrabrivati korisnike na redovito pohađanje nastave.

Za djecu koja imaju izrazite poteškoće u usvajanju školskih sadržaja, nakon adaptacijskog perioda, izvršiti će se timske obrade radi određivanja primjerenijih oblika školovanja. Svakodnevno će se u domu organizirati pomoć pri učenju, te nadoknada obrazovnih deficita ( individualnih programa ).

Nastaviti će se suradnju sa stručnom službom škola. Sastanci s školom održavati će se 2 x godišnje.

**12. SLOBODNO VRIJEME**

Slobodno vrijeme djeca će provoditi organizirano u ustanovi i izvan ustanove kroz razne akcije i manifestacije:

* prigodno obilježavanje blagdana i praznika
* dječji tjedan
* dani kruha
* maskenbal
* domska sportska natjecanja
* sportski turniri (donacijski)
* sportski susreti; stolni tenis, košarka, nogomet
* dani otvorenih vrata Podružnice Laduč
* eko akcija (sakupljanje papira, odvajanje otpada)
* radionica zdrave prehrane
* dan planeta zemlje
* likovna radionica ZILIK Karlovac
* likovna radionica USKLIK Karlovac
* suradnja s planinarskim društvom Zaprešić
* ljetovanje – zimovanje
* treninzi nogometa u NK Laduč, u NK Sutla
* škola u prirodi
* glazbena slušaonica
* kino predstave
* kreativne radionice (likovna)
* sportske aktivnosti (nogomet, košarka, stolni tenis, )
* klizanje
* izleti
* posjete ZOO
* izložbe
* Kreativne radionice (Udruga Susret, Udruga More priča)

Neke od slobodnih aktivnosti provoditi će se u suradnji s volonterima i Udrugama.

**13. ZDRAVSTVENA ZAŠTITA I OČUVANJE MENTALNOG ZDRAVLJA**

Osigurati će se kroz:

* ostvarivanje svih prava iz zdravstvene zaštite,
* usluge njege i brige o zdravlju korisnika
* razvijanje higijenskih navika u skladu s dobi djece,
* praćenje tjelesnog i psihičkog stanja korisnika
* prepoznavanje hitnih stanja i pružanje prve pomoći
* radionica pravilna prehrana, kretanjem do zdravlja
* prevencija bolesti kroz cijepljenja (škola i ZZJZ)
* radionica oralna higijena ( suradnja s Domom zdravlja)
* prevencija ovisnosti (alkohol, droge, nikotin)
* spolni razvoj i odgoj (suradnja s Domom zdravlja)
* izradu preventivno edukativnih materijala, diskusije, razgovore

i radionice

**14. PROJEKTI I PROGRAMI – biti će realizirani ovisno o epidemiološkoj**

**situaciji**

***14.1. PROGRAM UDRUGE MORE PRIČA***

1. OPIS PROGRAMA UDRUGE MORE PRIČA

Program je usmjeren na konstruktivno korištenje slobodnog vremena djeci na privremenom, cjelodnevnom ili poludnevnom smještaju u Dječjem domu Laduč.

Udruga More priča je nevladina, neprofitna organizacija osnovana 2012. s ciljem pružanja pomoći štićenicima Doma. Rad se s djecom temelji na edukaciji i brizi o čistoći morske obale, te radu na kreativnosti kroz naplavine koje se skupe prilikom organiziranih čiščenja obale. Udruga organizira odlaske na more gdje se djeca uključuju u razne aktivnosti – ekološke, sportske i kulturne. U domu djeca sudjeluju na raznim kreativnim radionicama koje vode članovi udruge, a ponekad i renomirani umjetnici kao gosti. U rad s djecom su povremeno uključeni volonteri - učenici srednje ekonomske škole uz voditelja udruge More priča. Volonteri učenici se druže sa štićenicima doma, te im pružaju pomoć u učenju uz prethodni dogovor s odgojiteljima.

2. CILJANA SKUPINA

Sva djeca na privremenom, cjelodnevnom i poludnevnom smještaju u Dječjem domu Laduč prema vlastitim interesima i motivaciji.

3. CILJEVI PROGRAMA:

- resocijalizacija djece i što brži i bezbolniji povratak u život izvan doma

- konstruktivno korištenje slobodnog vremena i razvijanje zdravih stilova života – prevencija rizičnih ponašanja

- poticanje mašte i kreativnosti

- podizanje ekološke svijesti i edukacija o očuvanju prirode, posebno našeg mora

- organiziranje vikenda na moru i čišćenja priobalja, sakupljanje otpada uz odgajatelje i članove udruge

- sudjelovanje na edukativno – ekološkoj akciji – Puntarska draga svima nam draga – svibanj 2021..

- organiziranje kreativnih radionica izrade raznih umjetničkih dijela od naplavina i raznog otpada

- organiziranje raznih kulturnih i sportskih aktivnosti, razgledavanje kulturnih spomenika i sportskih aktivnosti

- sudjelovanje na raznim izložbama i događanjima vezanim uz udrugu

- eventualna prodaja dječjih radova s prihodom namijenjenim Domu

- organiziranje posjete tijekom 2021. godine Srednjoj ekonomskoj školi u Zagrebu i druženje s učenicima i profesorima

4. METODE I TEHNIKE RADA

* grupni rad u Domu na radionicama prema prethodnom dogovoru,
* organizirani grupni odlasci na vikende tijekom školske godine na more

5. PLANIRANO U 2021. GODINI:

* - kreativne radionice i pomoć u učenju s volonterima u Domu jednom mjesečno
* - suradnja sa srednjom ekonomskom školom u Zagrebu – volontiranje učenika
* - odlazak na vikend na more u svibnju 2021. – otok Krk

***14.2. PROGRAM PREVENCIJE I ZLOUPORABA SREDSTAVA OVISNOSTI***

Dječji dom Laduč u suradnji s dr. Pervanom iz Centra za prevenciju i izvan bolničko liječenje ovisnosti Zaprešić već treću godinu za redom provodi program prevencije ovisnosti o drogama za starije korisnike od 5-8 razreda i učenike srednje škole.

CILJ PROGRAMA:

* edukacija i osnaživanje korisnika za pozitivne izbore
* edukacija o štetnosti droga i alkohola
* provođenje prevencije za rizičnu skupinu djece
* rana detekcija eksperimentiranja sa sredstvima ovisnosti.

NAČIN PROVOĐENJA PROGRAMA

Vrijeme trajanja programa – tijekom cijele godine, kroz radionice 1X mjesečno, tribine i edukacije prema raspoloživosti.

***14.3. PROGRAM PUBERTET, ADOLESCENCIJA I SPOLNI RAZVOJ***

***„ŠTO MI SE DOGAĐA****”*

CILJ PROGRAMA

Upoznati adolescenta o tjelesnim i drugim promjenama koje se događaju u dobi adolescencije te o izazovima koje ta faza odrastanja predstavlja kao što su:

- razvoj vlastitog identiteta,

- uspostavljanje kvalitetnih odnosa s drugim ljudima,

- uspostavljanje zrelih i odgovornih partnerskih veza.

SVRHA PROGRAMA

Olakšati polaznicima razumijevanje promjena koje im se događaju kao i uspješno izvršavanje izazova odrastanja i savladavanje mogućih prepreka.

NAČIN PROVOĐENJA PROGRAMA

Program će se provoditi kroz radionice i poster prezentacije.

Teme radionica

1. Što polaznici znaju ili misle da znaju o pubertetu, adolescenciji i spolnom razvoju? Kako se mijenjamo u tom razdoblju?
2. Što znaju o spolnim odnosima, rizicima od trudnoće i bolesti? Kako se zaštititi?

Vrijeme trajanja programa: tijekom cijele godine kroz radionice 1X mjesečno, tribine i edukacije prema raspoloživosti.

***14.4. MALI MEDIJATORI***

UVOD

Svrha programa „Mali medijatori“ je prevencija nasilničkog ponašanja među djecom. Glavni cilj je upoznati djecu sa znanjima i vještinama koje će koristiti u rješavanju svakodnevnih sukoba. Upoznavanjem djece s medijacijom, kao metodom nenasilnog rješavanja sukoba, stvara se pozitivna atmosfera, okruženje u kojem se djeca osjećaju sigurno, prihvaćeno, ugodno i poštovano. Takva pozitivnija atmosfera može utjecati na sam proces odgoja i obrazovanja i na rezultate uspjeha svakog pojedinog djeteta.

Prema načelima medijacije sukob može biti konstruktivan te nemora uvijek završiti pobjedom jedne strane i ponižavanjem druge. Iz sukoba obje strane mogu izaći kao pobjednici, a ponekad i kao prijatelji jer je osnovna svrha medijacije njena usmjerenost na odnose u budućnosti.

ODGOJNO OBRAZOVNI CILJEVI I ZADACI PROGRAMA

* jačanje osjećaja samopoštovanja,
* uočavanje pozitivnih osobina drugih,
* razvijanje međusobnog povjerenja i potpore,
* razvijanje osjećaja osobne odgovornosti i suradničkih odnosa
* prepoznavanje sukoba u svakodnevnom životu,
* upoznavanje različitih načina rješavanja sukoba i sporova među djecom
* uočiti mogućnost pozitivnog rješavanja sukoba
* stvaranje boljeg odgojnog i socijalnog okruženja
* uvidjeti postojanje sličnosti i razlika među ljudima
* razumijevanje, prihvaćanje i poštivanje drugačijih mišljenja i uvjerenja
* učenje komunikacijskih vještina

NAMJENA PROGRAMA

Program je namijenjen korisnicima Podružnice Laduč.

NOSITELJI PROGRAMA

Odgajateljice: Sandra Hodak i Ljiljana Štefan

NAČIN REALIZACIJE PROGRAMA

Program će se realizirati kroz održavanje radionica u trajanju od 45 minuta 1 puta u mjesecu kroz godinu.

METODE RADA

U radu će se koristiti metode učenja i poučavanja:

* metoda usmenog izlaganja,
* metoda razgovora,
* metoda demonstracije,
* metoda crtanaj i pisanja,
* metoda čitanja i rada na tekstu,
* metoda igranaj uloga

***14.5. KULINARSKA RADIONICA***

SVRHA RADIONICE

Svrha kulinarske radionice je upoznati djecu s osnovnim znanjima i vještinama iz kulinarstva i slastičarstva. Djevojčice i dječaci će otkrivati kako process kuhanja može biti zabavan i kreativan proces. Djeca će aktivno sudjelovati u pripremi slanih i slatkih jela koja će potom degustirati. Korisnici će aktivno sudjelovati u svim segmentima izrade kolača i torti od same pripreme namirnica do vaganja potrebne količine, sjedinjavanja sastojaka te termičke obrade.

CILJ RADIONICE:

* jačanje osjećaja samopuzdanja
* razvijanje novih sposobnosti i vještina
* razvijanje fine motorike
* razvijanje suradničkog odnosa
* razvijanje kreativnosti
* razvijanje svijesti o raznovrsnoj i uravnoteženoj prehrani
* ravijanje pozitivnog grupnog ozračja

NAČIN REALIZACIJE PROGRAMA

Program će se realizirati kroz održavanje radionica u trajanju od 45 minuta 2 puta u mjesecu kroz cijelu nastavnu godinu.

***14.6. LIFEBOOK***

SVRHA RADIONICE:

Lifebook je namijenjen za rad s ciljanom populacijom djece i dječjih domova i udomiteljskih obitelji. Program je usmjeren na grupni i individualni rad na kojem se radi na izradi vlastitog lifebooka – knjige života.

CILJ RADIONICE:

* izrada lifebooka zajedno s djecom u grupnom i individualnom radu
* prepoznavanje vlastitih resursa i snaga
* jačanje pozitivne slike o sebi – da djeca postanu svjesna svojih pozitivnih strana i osobina, lijepih događaja i iskustva
* osnaživanje otpornosti i razvoj samopoimanja
* razvoj komunikacijskih vještina
* razvoj kreativnosti i mašte
* rad na razvoju i prihvaćanju vlastite osobnosti

NAČIN REALIZACIJE PROGRAMA

Program će se realizirati kroz 5 modula – planiranih radionica s djecom s kojom se radi na izradi vlastitog lifebooka. Svaka radionica će trajati 1,5 do 2 sata, svakih 14 dana.

**15. STRUČNO USAVRŠAVANJE ZAPOSLENIH**

Planira se omogućiti stručno usavršavanje i osposobljavanje organizirano u okviru ustanove i izvan nje.

* Supervizija

- Sudjelovanje na skupovima koje organiziraju drugi subjekti

- Nabava stručne literature

- Sudjelovanje na kongresima, simpozijima, seminarima.

**16. DOKUMENTACIJA**

Stručni djelatnici vodit će svu propisanu dokumentaciju:

* matičnu knjigu korisnika,
* dosjee korisnika,
* dnevnike rada,
* godišnji plan rada
* individualni plan rada s korisnikom
* mjesečni plan rada
* tjedni plan rada
* realizaciju
* dnevnik zapažanja o djeci,
* knjigu vikenda,
* izlazaka,
* bolesnih,
* zapisnike sa sastanaka skupine,
* kartice džeparca,
* kartice odjeće i obuće,
* zapisnike sa tjednih grupnih sastanaka,
* dnevna događanja bilježit će u dnevnik doma
* zapisnike sa sjednice stručnih vijeća
* zapisnike sa sastanaka stručnih timova
* polugodišnja i godišnja izvješća,
* liste kontakata za svako pojedino dijete
* izvješća za potrebe suda
* i ostalo po potrebi

**17. SURADNJA**

Surađivati će se s roditeljima i obitelji udomitelja. Pratiti će se učestalost i kvaliteta druženja korisnika s roditeljima i članovima obitelji, obitelji udomitelja, kvaliteta skrbi roditelja i članova obitelji i udomitelja. Poticati će se susreti i druženja koja su u interesu djeteta. Provoditi će se savjetodavni rad s roditeljima i sa udomiteljima uz sudjelovanje roditelja i udomitelja u radu stručnog tima i radionicama. Odlaziti će se u obilazak roditelja korisnika i udomitelja.

***17.1. Suradnja s nadležnim centrima za socijalnu skrb.***

Planira se redovito izvješćivanje o uspjehu djece u školi, kontaktima s roditeljima, starateljima i rodbinom ( 2x godišnje i prema potrebi )

Planira se sudjelovanje u radu stručnih timova te izrada individualnog plana rada. Kontakti s nadležnim CZSS radi ostvarivanja prava djece u okviru Zakona, iniciranje primjene potrebnih oblika zaštite.

***17.2. Suradnja s nadležnim sudovima, policijom***

Izvršavati će se postupanje prema nalogu suda, izvješćivanje sudova i

izvješćivanje policije.

***17.3. Suradnja sa školom***

Nastaviti će se suradnja s OŠ Ivana Perkovca redovitim odlascima na informacije, organiziranjem sastanaka sa stručnom službom OŠ, sudjelovanjem u radu stručnog tima.

***17.4. Suradnja s kulturnim, znanstvenim i stručnim institucijama***

Održavati će se priredbe za djecu u domu i predstave van doma.

***17.5. Suradnja s nevladinim udrugama, humanitarnim udrugama i vjerskim zajednicama.***

Planira se nastavak suradnje s udrugama, lokalnom zajednicom i gradom Zaprešićem.

***18.6. Suradnja s bolnicama i domovima zdravlja***

Određeni broj djece biti će uključen prema potrebi u neki vid medicinske zaštite:

* specijalističke obrade,
* psihijatrijske terapije,
* stomatološku zaštitu- edukacija djece o zaštiti zubi
* centar za prevenciju ovisnosti

***17.7. Suradnja s Edukacijsko rehabilitacijskim fakultetom, Studijom za socijalni rad i srodnim fakultetima kroz:***

* obavljanje studenske prakse
* vježbeničkog staža
* edukacija, istraživanja

***17.8. Suradnja s medijima***

Odvijati će se kroz medijsko praćenje određenih prigodnih događanja u domu, s ciljem upoznavanja šire javnosti sa životom i radom doma.

***17.9. Suradnja s volonterima***

Planira se nastavak suradnje s volonterima te motiviranje članova šire lokalne zajednice u uključivanje u volonterski rad.

**18. OSIGURANJE KVALITETE**

Permanentno osiguranje kvalitete rada i uvjeta življenja djece postiže se unapređenjem organizacije rada i vođenja ustanove. Uvjeti za postizanje kvalitete su prije svega toplo i podržavajuće okruženje, objašnjavanje korisnosti pojedinih radnih zadataka i ohrabrivanje svih pojedinaca da doprinose korisnosti onoga što rade, motivacija za uspješniji osobni doprinos u radu, samo evaluacija i neprekidno usavršavanje. Svi korisnici ustanove obuhvaćeni su psihološkom i defektološkom obradom, a za djecu kojoj je potreban intenzivan individualni rad taj rad se odvija po planu stručne osobe. Djeca s izraženim emocionalnim smetnjama i dalje će biti uključena u psihoterapijski tretman kod pedopsihijatra pri Psihijatrijskoj bolnici za djecu i mlade ili kod pedopsihijatra koji dolazi u našu podružnicu. Koristit će se raspoložive mogućnosti usluga stručnjaka van Podružnice i dolazak stručnjaka u Podružnicu (logoped, psihijatar).

Kako bi osigurali što bolju kvalitetu rada i stvorili bolje uvjete življenje djece slijedit ćemo određene standarde u radu:

* grupni model rada uz maksimalno uvažavanje individualnih potreba svakog djeteta;
* individualni oblik rada s djecom
* pružanje emocionalne sigurnosti djeci;
* smještavanje djece u ustanovu, samo ako je to u njihovom interesu;
* poticanje odlaska djece u obitelj udomitelja
* aktivna podrška razvoju djeteta;
* podrška i pomoć roditeljima i obitelji udomitelja
* život ustanove kao dijela zajednice;
* odgovorna upotreba financijskih sredstava i imovine;
* planiranje evaluacije kao jamstva kvalitete skrbi za djecu;
* podupiranje edukacije i razvoja svakog radnika.

Uvođenjem supervizije kao podrške i osiguranja osobnog rasta i razvoja odgajatelja također će se pridonijeti kvaliteti stručnog rada.

**19. EVALUACIJA USPJEŠNOSTI TRETMANA**

Utvrđivanje i analiza rezultata u Dječjem domu „Laduč“provodit će se kroz dvije vrste evaluacije. Evaluaciju postignuća u obrazovnom radu (1) i procesnu evaluaciju odgojnih elemenata (2).

***Evaluacija postignuća*** usmjerena je na mjerenje rezultata ili razine ostvarenosti planiranih ciljeva. Ovaj oblik evaluacije provodit će se kroz polugodišnju i godišnju analizu uspješnosti obrazovnog rada i profesionalnog osposobljavanja korisnika – u formi polugodišnjih i godišnjih izvješća o korisnicima prema CZSS.

Izvješća pišu matični odgajatelji, u suradnji sa ST-om Doma. Kriterijske varijable bit će uspjeh u školi i na praktičnom radu, neopravdani izostanci, izrečene disciplinske mjere ili pohvale. Također će se održavati, u sklopu sjednica Stručnog vijeća, redovite mjesečne diskusije na temu uspjeha u školi i ispunjavanja školskih obveza glede pravovremene preventivne aktivnosti.

Dva puta godišnje održavati će se sastanci stručnih djelatnika Doma sa stručnim djelatnicima škola (OŠ i SŠ) s ciljem dogovaranja zajedničkih smjernica u radu sa svakim korisnikom.

Evaluacija se evidentira i kroz Individualni plan korisnika. Na sastancima Vijeća djece, na kraju prvog polugodišta i na kraju šk. godine, evaluacija će se iskazati kroz pohvale i nagrade korisnicima koji su to zaslužili.

***Procesnu evaluaciju*** fokusiranu na mjerenje promjena kod pojedinca ili skupina korisnika uključenih u program, institucionalni tretman, provodit će se:

* putem redovitih mjesečnih diskusija Stručnog tima u suradnji s odgajateljima;
* na zasebnim točkama sastanaka Stručnog vijeća Doma. Unutar ovog dijela evaluacije analizirat će se moralni, mentalni, zdravstveni, radni, estetski i socijalni razvoj korisnika, kroz Individualni plan korisnika.

Važni elementi procesne evaluacije također ulaze u polugodišnja i godišnja izvješća stručnih radnika o korisniku koja se šalju prema CZSS. Također, najmanje jednom godišnje (na kraju školske godine) procesna evaluacija evidentirat će se kroz ispunjavanje *Ček lista dječjeg ponašanja za dobi 7 do 18 godina* (Achenbachova lista procjene dječjeg ponašanja modificirana za potrebe evaluacije korisnika dječjeg doma). Ovu evaluaciju rade matični odgajatelji za sve korisnike na kraju školske godine, a prilaže se psihološkom dosjeu korisnika, te se tako prati razvoj djeteta kroz vrijeme provedeno na smještaju u Domu. Jedan od elemenata evaluacije ponašanja korisnika u Domu je i Tablica modela ponašanja za + i – u čijem ispunjavanju sudjeluju svi stručni djelatnici. Evaluacija se obavlja jednom mjesečno te se prezentira na sastanku Vijeća djece, također, uz pohvale i nagrade korisnicima. Moguća je uporaba i drugih skala procjena i samoprocjena koje su u Domu na raspolaganju, u dogovoru sa psihologom Doma.

Za unaprjeđenje rada unutar svake odgojne grupe provodit će se redovite mjesečne analize uspješnosti odgojno-obrazovnog rada kroz diskusije s korisnicima, samoevaluacije, kroz sastanke Stručnog vijeća i Stručnog tima, a predviđena su i anketiranja korisnika o kvaliteti grupnog i individualnog rada, te zadovoljstvu pripadnošću grupi. Također, posebnim anketnim anonimnim listićima evaluiraju se i iskustvene radionice, poglavito one koje realiziramo u suradnji s vanjskim subjektima. Ujedno će se vršiti i kroz :

Kontrolu i nadzor od strane ravnatelja, predstojnika

* Kontrolu i nadzor Povjerenstva za unutarnji nadzor
* Primjenu instrumenata vrednovanja postignuća
* Rad Stručnog vijeća
* Rad Tima za standarde kvalitete
* Izvješća odgajatelja o odgojno-obrazovnom radu
* Analizu školskog uspjeha i izostanaka s nastave
* Sintezu stručnog tima
* Samoprocjenu korisnika
* Samoprocjenu djelatnika

***19.1****.* ***Instrumenti i tehnike vrednovanja:***

Analiza pedagoške dokumentacije

Neposredni uvid u rad odgajatelja

Ankete

Upitnici

Statistička obrada podataka

***19.2****.****Rad stručnih djelatnika vrednovati će se kroz sljedeće elemente****:*

Vođenje pedagoške dokumentacije

Rezultate odgojno – obrazovnog rada

Odnos prema korisnicima i kolegama

Održavanje i uređenje radnog prostora

**20. INVESTICIJE**

Investicije planirane za 2021. god biti će u skladu s mogućnostima vezanim za postojeću epidemiološku situaciju.

Planira se nastavak započete adaptacije prema postojećoj projektnoj dokumentaciji u zgradi dvorca, gospodarskoj zgradi i parku.

Zgrada dvorca:

fasada, krečenje potrebnih prostorija, dopuna namještaja po skupinama, u skladišnom prostoru, u prostorijama stručnih djelatnika (psiholog, socijalni radnik, predstojnice, uređenje prostora smještaja cjelo-poludnevnog boravka, zbornice)

Gospodarska zgrada:

opremanje skladišnog prostora

Park:

- uređenje prilaznih puteva i zelenih površina parka, šume, uređenje igrališta

**21. FLUKTUACIJA KORISNIKA TIJEKOM 2020. GODINE**

|  |  |  |  |  |
| --- | --- | --- | --- | --- |
| PRIMLJENI POLUDNEVNI BORAVAK | PRIMLJENI  CJELODNEVNI  BORAVAK | PRIMLJENI  NA SMJEŠTAJ | OTPUŠTENIH | |
| 4 | / | 5 | smještaj | cjelo-polud. boravak |
| 3 | 10 |

***21.1.******MJESTO DOLASKA KORISNIKA***

|  |  |
| --- | --- |
| PRIJEM | BROJ KORISNIKA |
| Iz vlastite obitelji | 1 |
| Iz srodničkih obitelji | / |
| Iz udomiteljskih obitelji | / |
| Iz drugih ustanova ( podružnice doma) | 4 |
| Ostalo (sigurna kuća) | / |

***21.2****.* ***MJESTO ODLASKA KORISNIKA NA SMJEŠTAJU***

|  |  |
| --- | --- |
| OTPUST | BROJ KORISNIKA |
| U vlastitu obitelj | 1 |
| U udomiteljsku obitelji | / |
| Podružnica A.G.Matoš – Male skupine | 1 |
| Podružnica I.G.Kovačić | 1 |
| U drugu ustanovu | / |
| Ostalo (bijeg) | / |

*USLUGE SAVJETOVANJA I POMAGANJA*

|  |  |
| --- | --- |
| Broj usluga |  |
| 33 |

**Podružnica I.G.Kovačić**

# **P R O G R A M R A D A**

**ZA 2021.GODINU**

*Predstojnik*

*Stipe Babić, nastavnik hrv.jezika*

# Zagreb, siječanj 2021.**DJELATNOST I ORGANIZACIJA USTANOVE**

Podružnica I.G Kovačić sa sjedištem u ulici I.G.Kovačića 23 je podružnica DJEČJEG DOMA ZAGREB Nazorova 49 i djeluje u njezinom sastavu sa zajedničkim računovodstveno – nabavnim, upravno-administrativnim poslovima, te poslovima neposrednog rukovođenja.

Djelatnost Podružnice I.G.Kovačića je pružanje usluga smještaja i skrbi djeci i mladima izvan vlastite obitelji od 7 – 18 god i onih koji do punoljetnosti nisu završili obrazovni program iz bilo kojih razloga ili im je potrebna pomoć i podrška do osamostaljenja.

Oblici rada su pružanje socijalnih usluga:

* Smještaja
* Poludnevnog i cjelodnevnog boravka
* Savjetovanja i pomaganja primarnih i udomiteljskih obitelji

Korisnicima smještaja tj.djeci i mlađim punoljetnim osobama Dom osigurava zadovoljavanje životnih potreba tijekom 24 sata dnevno, kroz usluga: stanovanja, prehrane, odijevanja, održavanja osobne higijene i njege, brige o zdravlju, čuvanja, odgoja i praćenja izvršavanja obveza korisnika (za školsku djecu pomoć u učenju i vođenje brige o školskim i izvanškolskim aktivnostima i drugo), organiziranja i provođenja slobodnih aktivnosti i igre u okviru slobodnog vremena korisnika, pružanje odgovarajućih oblika stručne pomoći te osposobljavanje korisnika skrbi za samostalan život izvan ustanove.

Korisnicima poludnevnog i cjelodnevnog boravaka, Dom osigurava usluge prehrane, održavanja osobne higijene, brigu o zdravlju, čuvanje, odgoj i provođenje slobodnih aktivnosti i igara , pomoć u učenju te vođenju brige o školskim i izvanškolskim aktivnostima .

Dom će također pružati **usluge savjetovanja i pomaganja u vlastitim obiteljima korisnika i udomiteljskim obiteljima** – tim (soc.radnik i psiholog ).

# **KORISNICI I KAPACITET DOMA**

Korisnici ustanove su djeca bez roditeljske skrbi (čl. 152. Obiteljskog zakona), djeca čijim je roditeljima oduzeto pravo na čuvanje i odgoj (čl. 111. Obiteljskog zakona), djeca smještena temeljem Zakona o socijalnoj skrbi (čl. 68. i 70.) te mlađe punoljetne osobe (čl. 16. Zakona o izmjenama i dopunama Zakona o socijalnoj skrbi).

Dom može pružati usluge za četrnaest korisnika na smještaju i šest korisnika poludnevnog boravka. Ukupan kapacitet Doma iznosi 20 korisnika uzrasta od 7 do 21 godine starosti.

Trenutačno je na smještaju u Domu 12 korisnika, i 6 korisnika u poludnevnom boravku.

Uslugom savjetovanja i pomaganja u primarnoj obitelji obuhvaćeno je 10 korisnika.

## Zastupljenost korisnika prema vrsti usluga

|  |  |
| --- | --- |
| **USLUGA SMJEŠTAJA** | **POLUDNEVNOG BORAVKA** |
| 12 | 6 |

## Zastupljenost korisnika prema spolu (smještaj)

|  |  |
| --- | --- |
| **DJEVOJČICE** | **DJEČACI** |
| 8 | 4 |

## Zastupljenost korisnika prema dužini boravka

|  |  |
| --- | --- |
| do 1 god. | 4 |
| Od 1 - 3 god. | 8 |
| Od 3 - 5 god. |  |
| od 5 - 7 god. |  |
| Više od toga |  |
| UKUPNO | 12 |

Jedan od glavnih ciljeva je smještaj korisnika u udomiteljske obitelji, povratak djece u vlastite obitelji uz pomoć i podršku od strane Doma. Planira se trajni smještaj u udomiteljske obitelji za one korisnike za koje nisu stvoreni uvjeti za povratak u vlastitu obitelj.

# **OBLIKOVANJE STAMBENOG I ŽIVOTNOG PROSTORA**

U sastavu Doma I.G.Kovačić je jedna stambena zgrada koja se sastoji od podruma, prizemlja, kata i potkrovlja. Kompletna je u funkciji namjenjenoj za život i rad korisnika. U podrumskom dijelu je kuhinja, malo priručno skladište, prostorija za potrebe nekih slobodnih aktivnosti, kotlovnica i jedna uređena kupaonica koju korista djeca II odg. skupine.

U prizemlju su blagavaonica s pripadajućom terasom, dva dnevna boravka druge i treće skupine korisnika, soba – radni prostor soc.radnice i psihologa, sanitarni čvor i soba predstojnika.

Na katu je pet soba za spavanje (II i III skupine ) sanitarni čvor sa kupaonicama i soba odgajatelja .

***U potkrovlju je jedan dnevni boravak sa kuhinjom i blagavaonicom, tri spavaonice, soba odgajatelja sa pripadajućim sanitarijama.***

***(Prostor je devastiran potresom, te nije u funkciji do sanacije i uređenja)***

Dom je funkcionalno opremjlen i zadovoljava potrebe korisnika.

Domu pripada i uređeno igralište za mali nogomet,košarku i odbojku što zadovoljava potrebe djece za provedbom dijela programa sportskih aktivnosti unutar ustanove.

Ostali dvorišni prostor je travnati ,opremljen klupama za sjedenje i rekvizitima za igru i zabavu djece mlađeg uzrasta. Također se u tom dijelu nalazi i manja vrtna kućica za pospremanje alata i sporskih i rekreacijskih rekvizita.

Usluge smještaja i poludnevnog boravka biti će pružane organizacijom u tri odgojne skupine:(**u smanjenom prostoru** )

|  |  |  |
| --- | --- | --- |
| ODGOJNA SKUPINA | SMJEŠTAJ | POLUDN.BORAVAK |
| I | 3 | 6 |
| II | 5 | 5 |
| III | 4 | 4 |
| Poludnevni boravak | 6 |  |
| UKUPNO | **18** |  |

Pristupačnost Domu je optimalna.

# **BROJ I STRUKTURA ZAPOSLENIH**

U Podružnici I.G.Kovačić zaposleno je 11 stručnih djelatnika i 4 djelatnika tehničke službe.

Radno vrijeme zaposlenih je od 0- 24 sata

**Stručni djelatnici i tehničko osoblje**

|  |  |  |
| --- | --- | --- |
| STRUČNI DJELATNICI | BROJ DJELATNIKA | RADNO VRIJEME |
| Odgajatelji | 6 | 7.00 do 14.00  15.00 do 22.00 |
| Odgajatelj- noć | 2 | 22.00 do 07:00 |
| Psiholog | 1 | 8,30 – 15,oo 14,00-22,00 |
| Soc.radnik | 1 | 8,30 – 15,00 14,00-22,00 |
| predstojnik | 1 | 7,30-15,30 |
| Kuhar-ice | 3 | 06:00 do 20:00 |
| Pralja- spremačica | 1 | 07:00 do 15:00 |

Vikendom, praznikom i blagdanom radit će:

* odgajatelji
* psiholog
* socijalna radnica
* predstojnik (po potrebi )
* kuhar/ica
* pralja - spremačica( po potrebi)

Tehničko osoblje će raditi ujutro, po potrebi poslije podne, vikendom i praznikom

Radno vrijeme zaposlenih biti će prilagođeno potrebama djece

# **STRUČNA TIJELA DOMA**

|  |  |
| --- | --- |
| STRUČNA TIJELA | PLANIRANI BROJ SJEDNICA |
| VIJEĆE STRUČNIH DJELATNIKA | 2 x godišnje |
| ODGAJATELJSKO VIJEĆE | 1 x mjesečno |
| RADNI SASTANCI | 2 x tjedno  Ponedjeljkom i četvrtkom u 8.00h  (prema potrebi i češće) |

# **PARTICIPACIJA KORISNIKA U RADU DOMA**

**PLANIRANI BROJ SASTANAKA**

|  |  |  |
| --- | --- | --- |
| SASTANCI GRUPA | 1 x | tjedno (četvrtak) |
| DJEČJE VIJEĆE | 1 x | mjesečno |
| STRUČNI TIM | 1 x | tjedno(za svaku grupu) |

## KUĆNI RED DOMA

* definiran i izrađen uz sudjelovanje korisnika, te prilagođen potrebama korisnika

### KORISNICI

USTAJANJE

06.30 za korisnike koji ujutro idu u školu, a za popodnevni turnus u 07.30 (osobna higijena, doručak)

DORUČAK

počinje u 06.45 i završava u 08.00.

08.00-08.30- pospremanje pripadajućeg prostora

08.30–UČENJE za sve polaznike škole po grupama i traje do 10.30 - po potrebi individualno se može produžiti.

10.30 - UŽINA

10.30 - 11.00 - Organizirani rad u skupini

11.00 -12.00 - SLOBODNO VRIJEME

12.00 - prvi ručak

12.30-13.00-pripreme za odlazak školu

14.00 – drugi ručak

14.30 -16.30 - UČENJE po skupinama i traje do16.30 ( po potrebi i individualno može i duže )

16.30 - UŽINA

16.30 - 19.00 - SLOBODNO VRIJEME ( slobodne aktivnosti )

19.00 sati VEČERA (za sve i traje do19.30 sati, a kasnije večeru osigurava odgajatelj u grupi )

19.30-19.45- uređenje prostora unutar boravka u skupini

20.00 - 21.00 - aktivnosti po skupinama, radionice, osobna higijena

22.00 - SPAVANJE , GAŠENJE SVJETLA

IZLAZCI U GRAD ( individualni ) - subota, nedjelja, blagdan, srijeda (u dogovoru sa odgajateljem) ***a u skladu sa epidemiološkim mjerama i preporukama.***

U CIJELOM PROSTORU DOMA I PRIPADAJUĆEG OKOLIŠA ZABRANJENO JE PUŠENJE ! !

# **7.** **PODRUČJA RADA S KORISNICIMA**

## Odgojno-obrazovni rad

Odgojno-obrazovni rad realizira se kroz rad 3 odgojne skupine. Svaka odgojna skupina ima izrađen svoj plan i program rada. Prilikom izrade grupnih programa i programa slobodnih aktivnosti vodi se briga o individualnim specifičnostima djece i mladih i njihovim potrebama.

Odgajatelji i drugi stručni djelatnici upućuju u način rada, organiziranje prostora i vremena, provjeravaju rezultate i učinkovitost, pomažu kod konkretnih zadataka, po potrebi objašnjavaju i demonstriraju određeni sadržaj, upućuju na istraživanje načina učenja i usvajanja sadržaja, motiviraju i potiču.

### Načela odgojnog rada:

* afirmativni pristup
* individualizirani pristup
* princip uvažavanja različitosti
* princip aktivnog sudjelovanja djeteta/korisnika u odgoju
* oslanjanje na pozitivne snage djeteta/korisnika
* princip postupnog i doziranog odgojnog djelovanja
* princip postavljanja ispravnih ograničenja i zahtjeva
* poštivanje prava na tajnost informacija

### Područja odgojnog obrazovnog rada

|  |  |
| --- | --- |
| *Briga o zdravlju:* | - ekološki odgoj (poticanje i podrška užih i širih krugova ekologije djeteta – psihosocijalnog razvoja; razvoj zdravih i podržavajućih odnosa u djetetovoj bližoj i široj okolini; prema teoriji Urie Bronfenbrenner (1979) ) |
| *Obrazovanje:* | Uključivanje u obrazovne procese  Pomoć u učenju  Praćenje obrazovnog procesa |
| *Odnos prema sebi:* | Samovrednovanje  Samostalnost  Percepcija ponašanja |
| *Kognitivni i afektivni razvoj:* | Učenje, pamćenje, mišljenje, stavovi  poticanje razvoja emocionalne inteligencije  poticanje odgovornosti i usvajanje prosocijalnih stavova |
| *Razvoj svakodnevnih vještina, navika i interesa:* | Razvijanje socijalnih vještina  Poticanje i razvoj navika (higijenskih, radnih, navika učenja, obavljanja školskih obveza…..)  Poticanje i razvijanje interesa |
| *Socijalna uključenost/socijalizacija:* | Suradnja s civilnim sektorom i poslovnim subjektima  Uključivanje u život lokalne zajednice  Odnos s vršnjacima u ustanovi i van ustanove  Odnos prema odraslima (odgajatelji, nastavnici i ostali odrasli) |
| *Provođenje slobodnog vremena:* | Aktivnosti slobodnog vremena u grupi  Aktivnosti slobodnog vremena u Domu  Aktivnosti slobodnog vremena izvan Doma |
| *Odnos prema obitelji:* | Unapređenje odnosa s obitelji  Kontakti s obitelji  Pomoć u prihvaćanju obiteljske situacije |

Metode rada primjenjivati će se u skladu s interesima i potrebama korisnika u oblicima grupnog i individualnog rada. U radu će se koristiti metode rada kojima potičemo pozitivno kod djeteta/korisnika/ i metode kojima uklanjamo nedostatke i razgrađujemo negativne osobine, sprječavanje aktivnosti koje vode u negativnom smjeru.

### .Metode rada:

1. **Uvjeravanja**

* objašnjenje
* primjer
* kritika
* etički razgovor
* stvaranje ideala
* uspoređivanje

1. **Navikavanja**

* zahtjev
* objašnjenje
* vježbanje
* kontrola
* samokontrola

1. **- Poticanja**

* poticaj
* obećanje
* ocjenjivanje
* pohvala
* nagrada

# **8. PROGRAMI RADA STRUČNIH DJELATNIKA**

Program rada stručnih djelatnika provoditi će se kroz: godišnje, tjedne, mjesečne, dnevne grupne i individualne programe rada: odgajatelja, odgajatelja noć, socijalnog radnika i psihologa Doma.

## Programi rada odgajatelja

|  |  |
| --- | --- |
| ***PRIPREMA POČETKA ŠKOLSKE GODINE*** | |
| **AKTIVNOSTI** | **VIJEME REALIZACIJE** |
| * sudjelovanje u izradi plana i programa rada Doma * izrada godišnjeg programa rada odgajatelja * izrada individualnog plana rada za svako dijete iz grupe u suradnji sa Stručnim timom, predstavnicima matičnog CZSS, roditeljem i djetetom * dopuna dokumentacije za novo primljenu djecu u suradnji sa socijalnim radnikom Doma * proučavanje dokumentacije novo primljene djece * zaprimanje garderobe, raspored i upoznavanje s osnovnim pravilima rada i života u Domu novo primljene djece * osnivanje i izrada plana i programa slobodnih aktivnosti | kolovoz, rujan i listopad |

|  |  |
| --- | --- |
| ***ADMINISTRATIVNI POSLOVI*** | |
| **AKTIVNOSTI** | **VRIJEME REALIZACIJE** |
| * izrada godišnjeg programa rada * izrada mjesečnih programa rada * izrada tjednog programa rada * izrada raznih rasporeda dežurstava * vođenje dnevnika slobodnih aktivnosti * vođenje zapisnika sa grupnih sastanaka * polugodišnja izvješća o napretku u radu s korisnicima * polugodišnja izvješća o kontaktima s roditeljima i rođacima * vođenje zapisnika Stručnog vijeća * vođenje bilježnica o informacijama o učenju i ponašanju u školi * vođenje evidencije podjele džeparca * vođenje zapisnika o radnim dogovorima – brifinzi * vođenje evidencije nabave garderobe * dopuna dosjea * knjiga odsutnosti iz Doma * knjiga dnevne evidencije * evidencija izlaza i brojno stanje * liste zapažanja | * kolovoz, rujan i listopad * tijekom cijele godine * lipanj, siječanj * tijekom cijele godine * studeni, svibanj * tijekom cijele godine |

|  |  |
| --- | --- |
| ***OSTALI POSLOVI ODGAJATELJA*** | |
| **AKTIVNOSTI** | **VIJEME REALIZACIJE** |
| * buđenje djece * organizacija objeda * mjerenje TT , podjela lijekova, kuhanje čaja ... * organizacija radnih dogovora – brifi * organizacija rada volontera * prijem posjetitelja * prijem telefonskih poziva za djecu * organizacija uređenja zajedničkih prostora – dežurstva djece * prijava nasilja među djecom * prijava krađa u okviru Ustanove * prijava bijega iz Ustanove * evidencija izlaza djece i brojno stanje | * tijekom cijele godine |

|  |  |
| --- | --- |
| ***OSTALI PERIODIČNI POSLOVI*** | |
| **AKTIVNOSTI** | **VIJEME REALIZACIJE** |
| * nabava garderobe * posjeti liječniku i zubaru i specijalistički pregledi * podjela džeparca * organizacija generalnih uređenja prostora grupe * sudjelovanje u radu Stručnog vijeća * konzultacije s predstojnikom, Stručnim timom i ostalim stručnim djelatnicima * vođenje djece na koncerte, kazalište, kino … * vođenje djece na jednodnevne i višednevne izlete * ljetovanja-zimovanja djece | * jesen, proljeće * tijekom cijele godine * mjesečno * tijekom cijele godine |

## Program rada socijalnog radnika

Socijalni radnik, kao i ostali stručni radnici, vodi dnevnik rada na način da izrađuje tjedni, mjesečni i godišnji plan rada te realizaciju istog. Pored toga svakodnevno vodi dnevna evidencija rada.

Socijalni radnik Doma sudjeluje u izradi: programa rada Doma za slijedećugodinu **(**vezano uz poslove socijalnog radnika u Domu; izrada brojčanih pokazatelja koji se iskazuju u programu; korisnici prema spolu i dobi; dužini boravka u Domu; nadležnim centrima za socijalnu skrb; školama; i dr.); izvješća o radu Doma za proteklu godinu; različitih statističkih pokazatelja; pokazatelja za redovito godišnje izvješće nadležnom ministarstvu za poslove socijalne skrbi koji se odnose na kapacitet Doma; prekide smještaja; broj korisnika po kategorijama, prebivalištu, spolu i dobi, smještaj prije dolaska u Dom i dužini boravka u Domu, susretima i druženju s roditeljima; prijedlozima za posvojenje i premještaj u drugu ustanovu i sl.; te obrazovnom statusu, školskom uspjehu, redovitosti**,** analizi i izvješćima te individualnim programima za dijete; pisanja raznih projekata radi dobivanja donacija za unapređenje rada s djecom i zadovoljavanja raznih potreba djece. Sudjeluje u radu Komisije za prijem i otpust pripremajući dokumentaciju za komisiju, dogovarajući sa Centrima za socijalnu skrb prijeme i otpuste te vodeći prateću dokumentaciju o navedenom.

Prijem korisnika u Dom podrazumijeva suradnju sa nadležnim Centrom za socijalnu skrb prije smještaja, zaprimanje dokumentacije o djetetu, predstavljanje dokumentacije na sjednici Komisije za prijem i otpust, upoznavanje ostalih radnika na sjednici Stručnog vijeća kao i matičnog odgajatelja s podacima o djetetu te dogovor o datumu prijema. Nakon samog prijema u kojem u pravilu sudjeluje nadležni socijalni radnik Centra za socijalnu skrb, dijete, roditelj/skrbnik, predstojnik, socijalni radnik Doma, psiholog i matični odgajatelj, socijalni radnik obavlja inicijalni individualni razgovor s djetetom i roditeljima/skrbnicima, ako su prisutni, kompletira dokumentaciju te otvara dosje i upisuje ga u matičnu i pomoćnu knjigu te izrađuje osobni list korisnika. Slijedeći individualni razgovori s novim korisnikom podrazumijevaju podršku i pomoć u prilagodbi na smještaj, rješavanje tekućih problema, uspostavljanje suradnje s roditeljima i nastavak kontinuirane suradnje s nadležnim Centrom za socijalnu skrb.

Socijalni radnik u Domu vodi po Pravilniku o vođenju evidencije i dokumentacije domova socijalne skrbi, te načinu i rokovima za dostavu izvješća o korisnicima, vrstama usluga i drugim pitanjima (N.N. br. 47/02) slijedeću dokumentaciju i evidenciju:matičnu knjigu i pomoćnu knjigu; kartoteku osobnih listova korisnika;knjigu dnevne evidencije; isplate mirovine; plaćanje participacije smještaja; evidenciju odsutnosti iz doma;dosje korisnika (koji se formira prilikom smještaja i zatim tijekom cijelog smještaja pohranjuje aktualna dokumentacija korisnika)**,** vodi zapisnik sjednica Stručnog vijeća, Stručnog tima i Komisije za prijem i otpust korisnika.Socijalni radnik vodi i ažurira različite evidencije za potrebe doma; popis susreta i druženja i liste kontakata, popis djece po nadležnim Centrima za socijalnu skrb, školama, izrađuje analizu školskog uspjeha na kraju svakog obrazovnog razdoblja, surađuje sa drugim institucijama i tijelima te roditeljima, skrbnicima i drugo po potrebi. Izrađuje analizu prekida smještaja prema razlogu prekida smještaja, načinu daljnjeg zbrinjavanja te trajanju smještaja.U radu Stručnog tima doma socijalni radnik sudjeluje na način da priprema timske sjednice, vrši koordinaciju rada stručnog tima, vodi zapisnike sjednica te sudjeluje u izradi individualnog plana korisnik

Aktivno sudjeluje na edukacijama i sastancima vezanim za potrebe transformacije.

Socijalni radnik sudjeluje u organizaciji ljetovanja i zimovanja djece te odlazaka na školske praznike u vlastite ili rodbinske obitelji i organizaciji izvaninstitucionalne skrbi za djecu tijekom školskih praznika. Pomaže korisnicima u ostvarivanju prava ishođenja javnih isprava (osobna iskaznica, putovnica, zdravstvena iskaznica…), na način da po službenoj dužnosti prikuplja potrebnu dokumentaciju, surađuje sa roditeljima i po potrebi odlazi s korisnikom u nadležnu državnu upravu.

Rad socijalnog radnika s korisnicima provodi se kroz individualne i grupne razgovore i radionice. Individualni rad provodi kroz razgovore s korisnikom kod prijema, u tijeku prilagodbe na smještaj te kod pripreme za otpust korisnika. Tijekom smještaja obavljaju se i individualni razgovori s djetetom po inicijativi djeteta, na prijedlog matičnog odgojitelja ili drugog stručnog radnika te po procjeni socijalnog radnika. Razgovori se vode vezano uz tekući problem iz kompetencije socijalne struke, stručnog savjetovanja, upućivanja ili podrške.

Grupni rad se provodi ukoliko se ukaže potreba da socijalni radnik sudjeluje na grupnim sastancima pojedine odgojne skupine i ukoliko se pojedina skupina korisnika izdvoji po pozitivnim ili negativnim ponašanjima te se time ukaže potreba za grupnim radom. Također, socijalni radnik provodi grupni rad kroz različite radionice (učenja kroz igru, kreativne radionice, iskustvene i sl.). Kreativne radionice provode se po programu za slobodne aktivnosti i dodatno na inicijativu korisnika kada je to moguće. Iskustvene radionice socijalni radnik održava periodično, na zadanu temu, kada se ukaže potreba za istima.

**USLUGA – SAVJETOVANJA I POMAGANJA** -Osim savjetodavnog rada s korisnicima, socijalni radnik **savjetodavno radi i s roditeljima i/ili** **ostalim članovima obitelji korisnika te obitelji udomitelja**. Savjetodavan rad temelji se na savjetovanju o roditeljstvu, partnerskim odnosima i specifičnim poteškoćama u radu s pojedinim djetetom.

Socijalni radnik prati zakone i druge propise bitne za korisnike i rad Doma.

Obavlja funkciju koordinatora volontera.

## Program rada psihologa

Rad psihologa u timskom i multidisciplinarnom pristupu očituje se u aktivnom sudjelovanju u izradi primjerenog tretmana, pri prijemu i pomoći pri adaptaciji na nove životne okolnosti. Psiholog sudjeluje u psihodijagnostici, pokušava utvrditi uzroke nastanka i razvoja poteškoća, utvrđuje stupanj ugroženosti i moguće posljedice. Aktivan je pri oblikovanju smjernica za individualni i grupni plan za svakog pojedinog korisnika, te sudjeluje s psihološke strane u tretmanu djeteta s poteškoćama na emocionalnom, socijalnom ili intelektualnom funkcioniranju.

Rad psihologa u Domu ima izrazito multidisciplinarno obilježje koje se izražava u sudjelovanju s ostalim djelatnicima s kojima suradnički participira u odgoju i obrazovanju i svim ostalim dostupnim i korisnim oblicima rada s djecom i mladeži.

Psiholog u Domu prisutan je na različitim područjima i tijesno se povezuje s ciljevima ostalih stručnih radnika Doma. Kako se potreba rada s djecom proteže na četiri razdoblja boravka djece u Domu tako će se i posao psihologa protezati kroz ta četiri razdoblja. To su:

- prijem djece u Dom

- pomoć i podrška djetetu kod adaptacije na domsku sredinu, u suživotu s brojnim različitim drugima, i to preko rada na djetetovom prihvaćanju nužnos­ti takva smještaja, pomoć djetetu da is­kaže osjećaje vezane uz razdvajanje od obitelji te smanjenju djetetovog osjećaja krivnje i odgovornosti.

- uz pomoć matičnog odgajatelja i soc. radnice Doma sudjelovanje u pripremi grupe na dolazak novog člana. U toj ranoj fazi boravka u Domu nakon što se dijete adaptira na novu sredinu i prihvati nove životne okolnosti, stavit će se naglasak na dijagnostičku i etiološku obradu radi utvrđivanja osobnog razvoja i ustanovljavanja različitih smetnji i deficita na intelektualnim, emocionalnim i socijalnim područjima.

- Psihodijagnostika će prema potrebi obuhvaćati: procjenu intelektualnih sposobnosti; procjenu osobina i crta ličnosti; procjenu pojedinih simptoma i znakova vezanih uz etiologiju i razvoj; spremnost za školu; poremećaje u čitanju i pisanju, bogatstvo i razvijenost rječnika; uzroke straha od škole i/ili ispitivanja i drugih vrsta strahova; stupanj samopouzdanja; uzroke poteškoća u školi; uzroke poremećaja u ponašanju; specifične sposobnosti (koncentracija, pamćenje, specifične poteškoće učenja); posebni interesi djeteta; prognostičko ocjenjivanje, psihološki nalaz i mišljenje i dr.

- boravak djece u Domu- osim rješavanja uobičajenih razvojnih poteškoća koje imaju i druga djeca te savladavanja školskog gradiva, odabir zanimanja, i osposobljavanje za zanimanje, zahtijeva od njih još i razvoj vještina kolektivnog življenja, suživota, prihvaćanje različitosti, toleranciju prema mlađoj i starijoj djeci, razvoj novih odnosa s roditeljima, razvoj odnosa s odgajateljima, te vrlo često nadoknađivanje zaostatka u obrazovnom, socijalnom i emocionalnom razvoju. Tijekom boravka djece u Domu posao psihologa ogledat će se i u savjetodavnom radu, individualnom i grupnom, suportivnim razgovorima, kriznim intervencijama te korektivnim aktivnostima.

- odlazak djece iz Doma - naglasak u ovoj fazi njihovog boravka u Domu bit će na pripremi djeteta za promjenu životnih okolnosti, kroz suportivne razgovore, razvoj vještina i ojačavanje za samostalan život, pružanju podrške i pomoći u rješavanju svih njima važnih pitanja, a i tehničkih pitanja, kao što su prijava na Zavod za zapošljavanje, traženje posla, upis na fakultet, traženje stipendije, smještaja/podstanarstva, budžetiranje financija itd.

- vrijeme nakon izlaska iz Doma tj. posttretman - u cilju **pružanja podrške djeci i** **mladima koja napuštaju ustanovu** mogu se organizirati povremeni susreti s njihovim odgajateljima i drugom djecom iz Doma. Osim toga, predviđen je i posttretmanski pristup.Radi se o psihološkom tretmanu, koji obuhvaća savjetodavne razgovore, individualne ili grupne, s bivšim korisnicima Doma, naročito ako bivši korisnici sami zatraže psihološku pomoć od psihologa Doma.

Psiholog Doma ima adekvatan uvid u korisnikov psihički razvoj, razvojne probleme ili poteškoće, odrastanje i sazrijevanje tijekom boravka u Domu pa ima predispozicije dobrog profesionalnog djelovanja obzirom na već uspostavljen odnos i povjerenje klijenta. Posttretman se planira i realizira individualno, obzirom na specifične probleme bivših korisnika i zatraženu pomoć. Raspon posttretmana je širok: pomoć u prilagodbi na nove životne uvjete i donošenju odluka, partnerski i obiteljski odnosi, poslovni odnosi, krizna stanja, suportivna pomoć, pripreme i podrška za osobite medicinske postupke, prevencija ovisnosti i drugih rizičnih ponašanja itd.

Prednost psihološkog posttretmana za bivše korisnike u Domu je i u tome da nije potrebna nikakva posebna procedura (poput, primjerice, naručivanja ili uputnica u medicinskim ustanovama), već dobra motivacija i neposredni dogovor za psihološko savjetovanje.

**USLUGA SAVJETOVANJA I POMAGANJA**- **Osim savjetodavnog rada s korisnicima, psiholog savjetodavno radi i s roditeljima i/ili ostalim članovima obitelji korisnika te obitelji udomitelja.** Savjetodavan rad temelji se na savjetovanju o roditeljstvu, partnerskim odnosima i specifičnim poteškoćama u radu s pojedinim djetetom.

## Program rada slobodnih aktivnosti (PROVODE NOĆNI ODGAJATELJI DO PUNOG RADNOG VREMENA)

**Sportskih aktivnosti**

Provoditi će ga noćni odgajatelji do pune satnice s ciljem:

* izgrađivanja pozitivnog odnosa prema kretanju i vježbanju
* učenju novih i usavršavanju već stečenih motoričkih znanja
* razvijanju radnih navika i discipline u radu, te poticanje djece na međusobnu suradnju
* modifikaciju neprimjerenih ponašanja djece.

Program će se provoditi krzo slijedeće sadržaje:

* individualne i grupne aktivnosti: plivanje, nogomet, košarka, rukomet, odbojka, stolni tenis, badminton, gimnastika...
* vježbe za pravilan rast i razvoj: korektivna gimnastika, vježbe za razvoj motoričkih sposobnosti
* individualni i grupni razgovori, planirane tematske radionice na temu zdravlja, zdrave prehrane, prevencije ovisnosti

odlazak na sportske utakmice i priredbe

* odlazak na kuglanje

***Program rada odgajatelja noć***

Provoditi će ga odgajatelj za rad noću s ciljem:

* osiguravanja uvjeta sigurnosti zdrastvenog statusu djece tijekom noći,
* praćenje djece tijekom noćnog odmora,
* usmjeravanje djece na pravilnu osobnu higijenu,

higijenu prostora u kojem djeca borave

* pripremu za školu

# **9. PRIJEM I OTPUST KORISNIKA**

Vršiti će se prema:

* prema Zakonu o Socijalnoj skrbi
* prema Obiteljskom zakonu

Prilikom prijema upoznati će se dijete i roditelja s odgajateljem i ostalim stručnim radnicima Doma, te kućnim redom Doma. Izraditi će se zajednički individualni plan i program rada za tekuću školsku godinu. Evaluacija individualnih programa rada provoditi će dva puta godišnje, a prema potrebi i češće.

Pratiti će se razdoblje adaptacije na život u domu i pomoći će se djetetu u prilagodbi na nove životne uvjet

Realizirati će se prema pravnoj osnovi za tretman, a vršit će se prijam djece rješenjem Centra za socijalnu skr

## Pripreme za otpust – premještaj

Surađivati će se:

* s nadležnim CZSS
* roditeljima
* korisnikom
* nadležnim sudovima
* obiteljima udomitelja
* s drugim podružnicama u sastavu Dječjeg doma Zagreb
* i drugim ustanovama

Za djecu koja završavaju osnovno školovanje planira se ***provesti postupak*** ***profesionalne orijentacije, te upis u srednje škole***. Planiraju se sastanci Stručnih timova za djecu koja završavaju osnovno obrazovanje, te za djecu za koju se predlaže promjena odgojno - obrazovnog tretmana (druga ustanova, obitelj udomitelja ili povratak u vlastitu obitelj).

# **ORGANIZACIJA SVAKODNEVNOG ŽIVOTA**

Djeca će biti smještena u tri odgojne skupine (sa poludnevnim boravkom) sve aktivnosti u kojima djeca dnevno sudjeluju biti će namijenjene ostvarivanju ciljeva njihova boravka u domu, uz poštivanje načela individualnih potreba i mogućnosti u realizaciji programa tretmana.

Rad će se usmjeriti na postizanje pozitivnih promjena u odnosu prema sebi i drugima, snalaženju i uključivanju u razne životne situacije i socijalno okružje.

# **OBRAZOVANJE**

Korisnici će polaziti osnovnu školu ili srednju školu. Nastavu će pratiti ovisno o svojim intelektualnim sposobnostima. Školski program provoditi će se po redovitom i prilagođenom programu .

Za djecu koja imaju izrazite poteškoće u usvajanju školskih sadržaja, nakon adaptacijskog perioda, izvršiti će se timske obrade radi određivanja primjerenijih oblika školovanja i smještaja (promjena ustanove). Svakodnevno će se u domu organizirati pomoć pri učenju, te nadoknada obrazovnih deficita ( individualnih programa ).

Nastaviti će se suradnju sa stručnim službama škola.

# **SLOBODNO VRIJEME**

Slobodno vrijeme djeca će provoditi organizirano u ustanovi i izvan ustanove kroz razne akcije i manifestacije:

* prigodno obilježavanje blagdana i praznika
* dječji tjedan
* maskenbal
* domska sportska natjecanja
* sportski turniri
* sportski susreti (unutar Podružnica ) - Stolni tenis
* posjet značajnijim sportskim natjecanjima
* kestenijada (u prirodi)
* izleti u bliži okoliš (Sljeme)
* eko akcija (sakupljanje papira, odvajanje otpada)
* radionica zdrave prehrane

Neke od slobodnih aktivnosti provoditi će se u suradnji s volonterima i Udrugama.

# **ZDRAVSTVENA ZAŠTITA**

Osigurati će se kroz:

* ostvarivanje svih prava iz zdravstvene zaštite
* razvijanje higijenskih navika u skladu s dobi djece,
* praćenje tjelesnog i psihičkog stanja korisnika
* prepoznavanje hitnih stanja i pružanje prve pomoći
* prevencija bolesti kroz cijepljenja (škola i ZZJZ)
* radionica oralna higijena ( suradnja s Domom zdravlja)
* prevencija ovisnosti (alkohol, droge, nikotin)
* spolni razvoj i odgoj (suradnja s Domom zdravlja)
* izradu preventivno edukativnih materijala, diskusije, razgovore

i radionice

# **PROJEKTI I PROGRAMI**

## Radionice za roditelje i udomitelje

Provoditi će se savjetodavno suportivne radionice za roditelje djece koja su nam povjerena na smještaj. Motivirani osobnim iskustvom kako se veliki broj djece upravo vraća u svoje biološke obitelji, kako su roditeljima roditeljske vještine smanjene te kako su u puno prilika kontakti između djece i roditelja prepuni nesnalaženja, nekompetentnosti, manjka osnovnih roditeljskih vještina želja nam je osnažiti roditelje u tom smislu. Radionice će se održavati 1 mjesečno, provoditi će ih socijalna radnica, psiholog, odgajatelj, a po potrebi će se uključiti i gosti predavači.

## Program prevencije sredstava ovisnosti

Cilj programa je:

* edukacija i osnaživanje korisnika za pozitivne izbore
* edukacija o štetnosti pušenja, droga i alkohola
* provođenje prevencije za rizičnu skupinu djece
* rana detekcija eksperimentiranja sa sredstvima ovisnosti.

Vrijeme trajanja programa – tijekom cijele godine, kroz radionice 1X mjesečno, tribine i edukacije prema raspoloživosti

# **STRUČNO USAVRŠAVANJE ZAPOSLENIH**

Planira se omogućiti stručno usavršavanje i osposobljavanje organizirano u okviru ustanove i izvan nje.

* Supervizija

- Sudjelovanje na skupovima koje organiziraju drugi subjekti

- Nabava stručne literature

- Sudjelovanje na kongresima, simpozijima, seminarima.

- Posjete dječjim domovima/iskustvene radionice

**DOKUMENTACIJA**

Stručni djelatnici vodit će svu propisanu dokumentaciju:

* matičnu knjigu korisnika,
* dosjee korisnika,
* dnevnike rada,
* godišnji plan rada
* individualni plan rada s korisnikom
* mjesečni plan rada
* realizaciju
* dnevnik zapažanja o djeci,
* knjigu vikenda,
* izlazaka,
* bolesnih,
* zapisnike sa sastanaka skupine,
* kartice džeparca,
* kartice odjeće i obuće,
* zapisnike sa tjednih grupnih sastanaka,
* dnevna događanja bilježit će u dnevnik doma
* zapisnike sa sjednice stručnih vijeća
* zapisnike sa sastanaka stručnih timova
* polugodišnja i godišnja izvješća,
* liste kontakata za svako pojedino dijete
* izvješća za potrebe suda
* i ostalo po potrebi

# **SURADNJA**

Surađivati će se s roditeljima i obitelji udomitelja. Pratiti će se učestalost i kvaliteta druženja korisnika s roditeljima i članovima obitelji, obitelji udomitelja, kvaliteta skrbi roditelja i članova obitelji i udomitelja. Poticati će se susreti i druženja koja su u interesu djeteta. Provoditi će se savjetodavni rad s roditeljima i sa udomiteljima uz sudjelovanje roditelja i udomitelja u radu stručnog tima i radionicama. Odlaziti će se u obilazak roditelja korisnka i udomitelja

## Suradnja sa Centrima za socijalnu skrb

Planira se redovito izvješćivanje o uspjehu djece u školi, kontaktima s roditeljima, starateljima i rodbinom ( 2x godišnje i prema potrebi )

Planira se sudjelovanje u radu stručnih timova te izrada individualnog plana rada. Kontakti s nadležnim CZSS radi ostvarivanja prava djece u okviru Zakona, iniciranje primjene potrebnih oblika zaštite.

## Suradnja s nadležnim sudovima, policijom

Izvršavati će se postupanje prema nalogu suda, izvješćivanje sudova i

izvješćivanje policije.

## Suradnja sa školom

Nastaviti će se suradnja sa Osnovnim i Srednjim školama koje pohađaju korisnici (redovitim odlascima na informacije, organiziranjem sastanaka sa stručnom službom škole, sudjelovanjem u radu stručnog tima., nastavničkog vijeća)

## Suradnja s nevladinim udrugama, humanitarnim udrugama i vjerskim zajednicama.

Planira se nastavak suradnje s udrugama, lokalnom zajednicom (Gornji grad- Medvešćak) , gradom Zagrebom, Zagrebačkom zajednicim tehničke kulture, Udrugom Igra i dr.)

## Suradnja s Edukacijsko rehabilitacijskim fakultetom, Studijom za socijalni rad i srodnim fakultetima kroz:

* obavljanje studenske prakse
* vježbeničkog staža
* edukacija, istraživanja

## Suradnja s medijima

Odvijati će se kroz medijsko praćenje određenih prigodnih događanja u domu, s ciljem upoznavanja šire javnosti sa životom i radom doma.

## Suradnja s volonterima

Planira se nastavak suradnje s volonterima te motiviranje članova šire lokalne zajednice u uključivanje u volonterski rad.

# **OSIGURANJE KVALITETE**

Permanentno osiguranje kvalitete rada i uvjeta življenja djece postiže se unapređenjem organizacije rada i vođenja ustanove. Uvjeti za postizanje kvalitete su prije svega toplo i podržavajuće okruženje, objašnjavanje korisnosti pojedinih radnih zadataka i ohrabrivanje svih pojedinaca da doprinose korisnosti onoga što rade, motivacija za uspješniji osobni doprinos u radu, samo evaluacija i neprekidno usavršavanje. Svi korisnici ustanove obuhvaćeni su psihološkom i defektološkom obradom, a za djecu kojoj je potreban intenzivan individualni rad taj rad se odvija po planu stručne osobe. Djeca sa izraženim emocionalnim smetnjama i dalje će biti uključena u psihoterapijski tretman kod pedopsihijatra pri Psihijatrijskoj bolnici za djecu i mladež.

Kako bi osigurali što bolju kvalitetu rada i stvorili bolje uvjete življenje djece slijedit ćemo određene standarde u radu:

* grupni model rada uz maksimalno uvažavanje individualnih potreba svakog djeteta;
* individualni oblik rada s djecom
* pružanje emocionalne sigurnosti djeci;
* smještavanje djece u ustanovu, samo ako je to u njihovom interesu;
* poticanje odlaska djece u obitelj udomitelja
* aktivna podrška razvoju djeteta;
* podrška i pomoć roditeljima i obitelji udomitelja
* planiranje evaluacije kao jamstva kvalitete skrbi za djecu;
* podupiranje edukacije i razvoja svakog radnika.

Dom je u procesu deinstitucionalizacije i transformacije koji se provodi u ustanovama socijalne skrbi na razini Hrvatske. Osnovan je Tim za deinstitucionalizaciju i transformaciju na nivou Podružnice.

Uvođenje supervizije kao podrške i osiguranja osobnog rasta odgajatelja također bi pridonijelo kvaliteti stručnog rada.

# **EVALUACIJA USPJEŠNOSTI TRETMANA**

Utvrđivanje i analiza rezultata u Dječjem domu I.G.Kovačić provodit će se kroz dvije vrste evaluacije. Evaluaciju postignuća u obrazovnom radu (1) i procesnu evaluaciju odgojnih elemenata (2).

***Evaluacija postignuća*** usmjerena je na mjerenje rezultata ili razine ostvarenosti planiranih ciljeva. Ovaj oblik evaluacije provodit će se kroz polugodišnju i godišnju analizu uspješnosti obrazovnog rada i profesionalnog osposobljavanja korisnika – u formi polugodišnjih i godišnjih izvješća o korisnicima prema CZSS.

Izvješća pišu matični odgajatelji, u suradnji sa ST-om Doma. Kriterijske varijable bit će uspjeh u školi i na praktičnom radu, neopravdani izostanci, izrečene disciplinske mjere ili pohvale. Također će se održavati, u sklopu sjednica Stručnog vijeća, redovite mjesečne diskusije na temu uspjeha u školi i ispunjavanja školskih obveza glede pravovremene preventivne aktivnosti.

Evaluacija se evidentira i kroz Individualni plan korisnika. Na sastancima Dječjeg vijeća, na kraju prvog polugodišta i na kraju šk. godine, evaluacija će se iskazati kroz pohvale i nagrade korisnicima koji su to zaslužili.

***Procesnu evaluaciju*** fokusiranu na mjerenje promjena kod pojedinca ili skupina korisnika uključenih u program, institucionalni tretman, provodit će se:

* putem redovitih mjesečnih diskusija Stručnog tima u suradnji s odgajateljima;
* na zasebnim točkama sastanaka Stručnog vijeća Doma. Unutar ovog dijela evaluacije analizirat će se moralni, mentalni, zdravstveni, radni, estetski i socijalni razvoj korisnika, kroz Individualni plan korisnika.

Važni elementi procesne evaluacije također ulaze u polugodišnja i godišnja izvješća stručnih radnika o korisniku koja se šalju prema CZSS. Također, najmanje jednom godišnje (na kraju školske godine) procesna evaluacija evidentirat će se kroz ispunjavanje *Ček lista dječjeg ponašanja za dobi 7 do 18 godina* (Achenbachova lista procjene dječjeg ponašanja modificirana za potrebe evaluacije korisnika dječjeg doma). Ovu evaluaciju rade matični odgajatelji za sve korisnike na kraju školske godine, a prilaže se psihološkom dosjeu korisnika, te se tako prati razvoj djeteta kroz vrijeme provedeno na smještaju u Domu.

Za unaprjeđenje rada unutar svake odgojne grupe provodit će se redovite mjesečne analize uspješnosti odgojno-obrazovnog rada kroz diskusije s korisnicima, samoevaluacije, kroz sastanke Stručnog vijeća i Stručnog tima, a predviđena su i anketiranja korisnika o kvaliteti grupnog i individualnog rada, te zadovoljstvu pripadnošću grupi. Također, posebnim anketnim anonimnim listićima evaluiraju se i iskustvene radionice, poglavito one koje realiziramo u suradnji s vanjskim subjektima (volonterima). Ujedno će se vršiti i :

* Kontrola i nadzor od strane ravnatelja, predstojnika
* Kontrola i nadzor Povjerenstva za unutarnji nadzor
* Rad Stručnog vijeća
* Izvješća odgajatelja o odgojno-obrazovnom radu
* Analizu školskog uspjeha i izostanaka s nastave
* Samoprocjenu korisnika

- Samoprocjenu djelatnika

***Instrumenti i tehnike vrednovanja:***

-Analiza pedagoške dokumentacije

- Neposredni uvid u rad odgajatelja

- Ankete

- Upitnici

- Statistička obrada podataka

# **INVESTICIJE**

**Plan za 2021. God.**

**Dom je značajno stradao u potresu 22.ožujka2020**. koji je pogodio Zagreb, te je samim tim došlo i do smanjenih kapaciteta smještaja (prostor u potkrovlju nije za uporabu ),a ujedno i kvalitete usluga. Hitno je saniran kritični dio zgrade tzv. „ toranj“ kako ne bi došlo do urušavanja i ugrozilo sigurnost korisnika i zaposlenika. Samim tim je nužno moralo doći do izmjene projektne dokumentacije za adaptaciju na prilagodbu prostornih uvjeta za izvršenje transformacije i deinstitualizacije( uredjenja 2 skupine organiziranog stanovanja sa sveobuhvatnom podrškom i jedne skupine poludnevnog boravka ).

PEROJEKT je dopunjen i prilagodjen, raspisan je javni natječaj za izvođača radova, osigurana sredstva, tako da će se izvršiti adaptacija unutarnjeg prostora sukladno važećim standardima.

* Održavanje i nastavak uređenja dvorišta i okoliša
* Nabava i zamjena dotrajalog inventara i opreme

Podružnica Antun Gustav Matoš

Zagreb, Selska 132

PROGRAM RADA

ZA 2021. godinu

Predstojnica Podružnice :

Đurđa Ćaćić, dipl.soc.pedagog

Zagreb, siječanj 2021.

**OSNOVNI PODACI O PODRUŽNICI**

Podružnica Antun Gustav Matoš podružnica je Dječjeg doma Zagreb čije je sjedište u Nazorovoj ulici 49.

Podružnica “Antun Gustav Matoš” smještena je na Selskoj cesti 132.

Osnivač Doma je Ministarstvo rada, mirovinskog sustava, obitelji i socijalne zaštite.

**Podružnica “Antun Gustav Matoš” pruža slijedeće usluge :**

Usluga cjelodnevnog boravka

Usluga poludnevnog boravka

Usluga privremenog smještaja

Usluga organiziranog stanovanja uz sveobuhvatnu podršku

Usluga savjetovanja i pomaganja primarnih ili udomiteljskih obitelji

Usluga savjetovanja i pomaganja djeci i mladima nakon izlaska iz skrbi ili djeci smještenoj u udomiteljskim obiteljima

Usluga smještaja u malim skupinama - pruža se dječacima do 14 godina s problemima u ponašanju i osjećajima.

**Optimalni kapacitet Podružnice Antun Gustav Matoš je :**

Usluga poludnevnog boravka: 8 korisnika

Usluga cjelodnevnog boravka: 5 – ero korisnika

Usluga privremenog smještaja : 8 – ero korisnika

Usluga organiziranog stanovanja uz sveobuhvatnu podršku – 14 korisnika

Usluga savjetovanja i pomaganja primarnih ili udomiteljskih obitelji – 50 obitelji - broj usluga ovisit će o mjestu provođenja usluge i epidemiološkoj situaciji vezanoj uz COVID 19

Usluga savjetovanja i pomaganja djeci i mladima nakon izlaska iz skrbi ili djeci smještenoj u udomiteljskim obiteljima – 20 korisnika - broj usluga ovisit će o mjestu provođenja usluge i epidemiološkoj situaciji vezanoj uz COVID 19

Usluga smještaja za dječake do 14 godina s problemima u ponašanju - male skupine – 15 korisnika

Tijekom proljeća 2021. planiran je početak kompletne adaptacije zgrada u Podružnici Antun Gustav Matoš te će broj korisnika biti nešto smanjen zbog nemogućnosti da korisnici borave u svim dosadašnjim prostorima .

**ORGANIZACIJA RADA PODRUŽNICE**

USTROJBENE JEDINICE PODRUŽNICE ANTUN GUSTAV MATOŠ

**Podružnica je organizirana u dva odjela:**

Odjel smještaja i boravka djece

Odjel organiziranog stanovanja i savjetovanja i pomaganja

**Odjel smještaja i boravka djece čini :**

Jedna skupina dječaka – privremeni smještaj

Jedna skupina - poludnevni boravak

Tri skupine dječaka do 14 godina s problemima u ponašanju - privremeni smještaj

Jedna skupina dječaka do 14 godina s problemima u ponašanju – cjelodnevni i poludnevni boravak

**Odjel organiziranog stanovanja i savjetovanja i pomaganja čini:**

Stambena jedinica organiziranog stanovanja uz sveobuhvatnu podršku za djevojke

Stambena jedinica organiziranog stanovanja uz sveobuhvatnu podršku : kuća na adresi Nikole i Bože Bjonde 3 u Zagrebu za organizirano stanovanje uz sveobuhvatnu podršku za dječake

Tim za pružanje usluga savjetovanja i pomaganja

**STRUKTURA KORISNIKA**

KORISNICI PREMA PREBIVALIŠTU

**Odjel smještaja, organiziranog stanovanja i boravka**

|  |  |  |
| --- | --- | --- |
| PREBIVALIŠTE | BROJ | UKUPNO |
| GRAD ZAGREB | 20 | 20 |
| ZAGREBAČKA ŽUPANIJA | 8 | 8 |
| S PODRUČJA DRUGIH ŽUPANIJA U HRVATSKOJ | 5 | 5 |
| UKUPNO | 33 | 33 |

Broj korisnika koji dolazi s područja drugih županija je smanjen . Najveći broj korisnika dolazi s područja grada Zagreba i Zagrebačke županije što je sa stručnog aspekta pozitivno jer roditelji mogu biti uključeni u uslugu savjetovanja i pomaganja sa njima je moguće organizirati kontinuirani rad koji je nezaobilazni dio u realizaciji cilja koji ide ka što bržem povratku djeteta u obitelj ili smještaja u udomiteljsku obitelj, ili ka pružanju određenih oblika vaninstitucionalnih oblika odgojno obrazovnog rada kao što je dnevni i poludnevni boravak korisnika u Podružnici.

Smještajem korisnika prema najbližem mjestu boravka povećava se i mogućnost bolje suradnje sa djelatnicima centara za socijalnu skrb jer djelatnici centra sa svojim učešćem u radu stručnog tima Podružnice mogu uvelike doprinijeti kvaliteti rada i povećati dinamiku kraćeg boravka korisnika u instituciji.

Tijekom 2021. godine planira se broj smještaja korisnika koji dolaze iz drugih županija smanjiti na najmanji mogući broj kako bi se mogao povećati broj korisnika s područja Grada Zagreba i Zagrebačke županije koji će biti uključeni u uslugu privremenog smještaja, organiziranog stanovanja uz sveobuhvatnu podršku, poludnevnog ili cjelodnevnog boravka i uslugu savjetovanja i pomaganja u najvećoj mogućoj mjeri.

Tijekom 2021. godine u okviru projekta Transformacija Dječjeg doma Zagreb – širenje mreže izvaninstitucijskih usluga podržanog sredstvima Europskog socijalnog fonda broj usluga savjetovanja i pomaganja realizirat će se u planiranom obimu.

**STRUKTURA KORISNIKA PREMA KRONOLOŠKOJ DOBI I SPOLU**

**Odjel smještaja, organiziranog stanovanja i boravka**

|  |  |  |  |
| --- | --- | --- | --- |
| DOB | SPOL | | UKUPNO |
| DJEČACI | DJEVOJKE |
| 7 – 14 | 16 | 1 | 17 |
| 14 – 16 | 6 | 5 | 11 |
| 16 – 18 | 4 | 1 | 5 |
| 18 – 21 | 0 | 0 | 0 |
| UKUPNO | 26 | 7 | 33 |

Zbog raspona u kronološkoj dobi i složene problematike zbog kojeg su korisnici uključeni u odgojno obrazovni rad , na nivou Podružnice maksimalno će se osmisliti i strukturirati aktivnosti kako unutar tako i izvan ustanove . Naročita pozornost biti će usmjerena na organizaciju slobodnog vremena i razvoju interesa i navika svakog pojedinog korisnika .

Sadržaji slobodnog vremena biti će prilagođeni svim dobnim skupinama kao i sposobnostima i interesima svakog pojedinog korisnika jer prezahtjevni sadržaji kod korisnika na samom početku izazivaju osjećaj da će biti neuspješni i odustaju prije nego su i počeli.

Takvo ponašanje posebno je karakteristično za korisnike s problemima u ponašanju - Odjelu malih skupina koji nisu motivirani za sadržaje jer su došli s formiranim stavom da su neuspješni i da ne znaju ništa osim biti loši. Nakon što se postepeno razvijaju interesi i motivacija , mijenja se negativna slika o sebi i uspješnosti i socijalizacija kreće u pozitivnom smjeru a osjećaj uspješnosti i orijentacija na pozitivne sadržaje uvelike smanjuje regresiju u ponašanju.

Iz tog razloga u stručnom radu neophodni su odgajatelji slobodnih aktivnosti koji će korisnika postepeno osloboditi straha od neuspjeha, razvijati interese sukladno njihovim sposobnostima, ciljanim sadržajima stvarat će pozitivnu sliku o sebi koju korisnici uglavnom nemaju , podizat će samopouzdanje i nakon toga korisnici će se moći uključiti u širu socijalnu sredinu bez bojazni da će biti socijalno isključivani od skupine svojih vršnjaka

**RAZLOZI SMJEŠTAJA KORISNIKA U PODRUŽNICU**

**Odjel smještaja, organiziranog stanovanja i boravka**

|  |  |
| --- | --- |
| PROBLEMI U PONAŠANJU | 23 |
| OBRAZOVNI PROBLEMI | 29 |
| UGROŽAVAJUĆI UVJETI U OBITELJI | 5 |

Iz priložene tabele se vidi da su razlozi smještaja u ustanovu višestruki. Kod korisnika su prisutni kompleksni i višestruki problemi kod kojih je potreban multidisciplinarni pristup u rješavanju istih te uključivanje u rad vanjskih institucija, prvenstveno obrazovnih i zdravstvenih.

Zbog složenih problema pristup u radu na nivou Podružnice je diferenciran i individualiziran kako bi se za svakog korisnika pronašao najbolji oblik odgojno obrazovnog rada .

Problem je sa vanjskim ustanovama jer nedostaju specijalizirani stručnjaci ( dječji psihoterapeuti ) i specijalizirane ustanove ( posebne pedagoško zdravstvene ustanove za djecu s intenzivnim poremećajima u ponašanju i osjećajima koji vrlo često dolaze u faze akutnog napada agresije kada ugrožavaju kako sebe tako i drugu djecu i djelatnike ).

Zbog nepostojanja takovih ustanova uspješnost u radu je smanjena a zbog ponašanja djece sa poremećajima osobnosti može se dogoditi da ostala djeca iz Podružnice izađu sa većim stupnjem trauma nego kad su došli u Podružnicu. Na tom području potrebno je hitno djelovanje državnih institucija.

Isto tako sve je više prisutna situacija da korisnike za koje je potreban drugačiji oblik odgojno obrazovnog rada nije moguće premjestiti u adekvatnu ustanovu i da zbog toga nije moguće niti korisniku koji čeka na mjesto u ustanovi smjestiti u najkraćem mogućem roku i time prevenirati regresiju u ponašanju i djelovati preventivno .

Kod smještaja korisnika u Podružnicu vodit će se računa da se najprije korisniku i obitelji ponudi pomoć u savladavanju odgojno obrazovnih problema putem savjetovanja i pomaganja na terenu ili da se kombinira poludnevni ili cjelodnevni boravak uz rad sa roditeljima.

Ukoliko takovi oblici skrbi neće biti uspješni tada će se predložiti da dijete bude smješteno u Podružnicu uz uvjet da se svakih šest mjeseci radi evaluacija plana i programa rada.

**SMJEŠTAJ KORISNIKA PRIJE DOLASKA U PODRUŽNICU**

**Odjel smještaja, organiziranog stanovanja i boravka**

|  |  |
| --- | --- |
| VRSTA SMJEŠTAJA | BROJ DJECE |
| KOD RODITELJA | 23 |
| KOD RODBINE | 2 |
| KOD OBITELJI UDOMITELJA | 3 |
| IZ DRUGE USTANOVE | 3 |
| IZ DRUGE PODRUŽNICE DOMA | 2 |
|  |  |
|  | 33 |

Najveći broj korisnika dolazi iz vlastitih obitelji što je dobar pokazatelj u smislu da obitelj postoji i da postoji mogućnost da se korisnik vrati u obitelj.

Nažalost, dolaskom korisnika u instituciju u većini slučajeva obitelj želi ostati izvan života svoga djeteta i što je duže vremena dijete u instituciji postoje manje šanse za uspješno uključivanje djeteta u obitelj jer se problemi u obitelji ne rješavaju, komunikacija se ili prekida ili pogoršava i mladi čovjek nakon završene srednje škole sa svim formiranim navikama i potrebama ne može se uklopiti u obitelj koja nije u mogućnosti zadovoljiti ni minimum njegovih egzistencijalnih potreba.

Roditelji verbaliziraju želju za poboljšanjem odnosa ali samo ako to ne uključuje promjenu njihovog ponašanja i njihov angažman.

Stručni tim u Podružnici maksimalno će motivirati roditelje kroz uslugu savjetovanja i pomaganja te grupnog rada sa roditeljima korisnika za aktivno uključivanje u sve segmente odgojno obrazovnog rada njihovog djeteta kao i u programe poučavanja metodama i tehnikama boljeg i kvalitetnijeg roditeljstva i međupartnerskih odnosa ukoliko su roditelji u braku.

Usluga savjetovanja i pomaganja i roditeljima i djeci daje osjećaj sigurnosti i povjerenja, lakše govore o problemima i više se trude usvojiti nove vještine rada sa svojom djecom i promijeniti dosadašnje ponašanje.

Vidljiv je određeni broj korisnika dolaze iz udomiteljskih obitelji što je dovoljan razlog da se tijekom 2021. tome problemu posveti puno veća pažnja nego do sada i da udomiteljske obitelji budu uključene u uslugu savjetovanja i pomaganja u većem obimu kako bi pravovremeno dobili pomoć pri trenutnim problemima i kako bi usvajali nove vještine odgojnog rada koje bi trebale spriječiti nastajanje većih problema koji završavaju povratkom korisnika u ustanovu.

Za korisnike koji imaju želju vikende i praznike provoditi u obitelji udomitelja trebalo bi im to omogućiti. Za sada to je teško izvedivo jer ne postoji sistematiziran pristup i educirane obitelji udomitelja. Za obitelji koje bi zbrinjavale djecu s takvom problematikom nužne su stalne edukacije te stalna pomoć i potpora . Određenom broju djece to je jedina prilika da dožive osjećaj obiteljskog okruženja i da se maknu iz institucije koja im je jedina opcija ukoliko im se ne pruži mogućnost izbora.

Odlazak djece u obitelji udomitelja koje nisu educirane i koje nemaju stalnu pomoć i potporu za sada nije poželjan jer vrlo brzo dođe do konfliktnih situacija zbog kojih udomitelji više ne žele dijete . Dijete tada ponovo proživljava odbijanje i osjećaj da za njega nema šanse da bude dobar i da ga netko želi. Dijete se tada ponovo vrača neprihvatljivim oblicima ponašanja i obično završi u drugoj , trećoj....instituciji i tako dalje cijeli život.

Udomiteljima je potrebna konstantna pomoć i podrška u prevenciji i rješavanju problema u ponašanju. U toj problematici će svakako pomoći novi tim stručnih djelatnika koji su uključeni u projekt Transformacija dječjeg doma Zagreb – širenje mreže „ izvaninstitucijskih usluga“ podržanog sredstvima Europskog socijalnog fonda.

Postojeći stručni Podružnice zajedno sa novim timom djeci i mladima bez odgovarajuće roditeljske skrbi osigurati će kvalitetno odrastanje u uvjetima vlastite obiteljske skrbi, a ako to nije moguće pronaći će se adekvatna udomiteljska koja će imati 24 – satnu podršku Stručnog tima Podružnice.

**DUŽINA BORAVKA**

**Odjel smještaja, organiziranog stanovanja**

|  |  |
| --- | --- |
| DUŽINA BORAVKA |  |
| DO 6 MJESECI | 4 |
| OD 6 MJESECI DO 1 GOD. | 7 |
| OD 1-2 GOD. | 12 |
| OD 2-3 GOD. | 4 |
| OD 3-4 GOD. | 0 |
| OD 4-5 GOD. | 1 |
| UKUPNO | 28 |

Cilj odgojno obrazovnog rada je da institucionalni odgojno obrazovni rad traje što kraće, da se svako dijete što prije vrati u svoju obitelj ili da mu se pronađe obitelj udomitelja te će zbog toga rad u Podružnici u 2021. kao i prethodnih godina biti organiziran na način da se obitelji maksimalno uključe u rad na socijalizaciji i resocijalizaciji svoga djeteta kroz uključivanje u uslugu savjetovanja i pomaganja a ako to zbog udaljenosti nije moguće taj posao treba preuzeti centar za socijalnu skrb kroz različite vidove psihosocijalnih programa.

Roditelje treba obvezati da surađuju sa stručnim djelatnicima Podružnice jer, osim kod korisnika, treba doći do promjena u ponašanju i kod roditelja.

Kod korisnika mlađe kronološke dobi te kod djece čije obitelji nemaju pozitivnu prognozu u smislu promjena koje su dovoljne za povratak djeteta u obitelj planirati će se smještaj u obitelj udomitelja . Što je dijete mlađe kronološke dobi lakše je uključivanje u obitelj udomitelja kao oblik prevencije psihosocijalnih poremećaja i sprječavanja institucionalizacije.

Kod korisnika starije kronološke dobi uključivanje u obitelj udomitelja je teže jer su stvorili određene navike i sisteme vrijednosti sredine u kojoj su se do sada nalazili i to ne žele mijenjati. Žele se što prije osamostaliti i početi samostalno živjeti ili se vratiti u obitelj pod uvjetom da im se kod povratka pomogne najviše u materijalnom smislu. Njih će se uključiti u uslugu organiziranog stanovanja uz sveobuhvatnu ili povremenu podršku.

Stručni tim Podružnice težište rada će staviti na planiranje odgojno obrazovnog rada koji će dovesti do što kraćeg boravka korisnika u Podružnici .

Isto tako gdje god je moguće radit će se na način da se smještaj, naročito onaj koji traje duže od dvije godine zamijeni cjelodnevnim ili poludnevnim boravkom uz rad stručnih djelatnika Podružnice sa roditeljima na terenu i u Podružnici.

Problem su i dalje dječaci do 14 godina s problemima u ponašanju - male skupine koji na smještaj dolaze sa devet i deset godina, kod kojih ne dolazi do željenih pozitivnih pomaka u usvajanju poželjnih oblika ponašanja i koji u ustanovi ostaju duže od dvije godine što nije poželjno i protivi se pravilima struke. Takvi korisnici i dalje zahtijevaju intenzivni rad u malim odgojnim skupinama, ali u okvirima domova za odgoj.

Sadašnja situacija je takva da je takve korisnike vrlo teško premjestiti u adekvatne usluge i oni ostaju u Podružnici svakim su danom u sve većoj regresiji i opasnost su za korisnike koji su započeli intenzivni odgojno obrazovni rad.

**OBRAZOVNI STATUS KORISNIKA**

**Odjel smještaja, organiziranog stanovanja i boravka**

|  |  |
| --- | --- |
| VRSTA OBRAZOVANJA | BROJ KORISNIKA |
| OSNOVNA ŠKOLA | 25 |
| SREDNJA ŠKOLA | 8 |
| ŠKOLA ZA ODRASLE | 0 |
| UKUPNO | 33 |

PRIMJERENI PROGRAM U ŠKOLI

**Odjel smještaja, organiziranog stanovanja i boravka**

|  |  |
| --- | --- |
| VRSTA PROGRAMA | BROJ ODGAJANIKA |
| REDOVNI PROGRAM | 14 |
| PRILAGOĐENI PROGRAM | 9 |
| POSEBNI PROGRAM | 10 |
| UKUPNO |  |

Velika većina korisnika u Podružnicu dolazi s velikim obrazovnim deficitima, nerazvijenim navikama učenja i slabom ili nikakvom motivacijom za učenje, te specifičnim problemima u učenju. Iz tih razloga rad odgajatelja će najvećim djelom biti usmjeren na pomoć u savladavanju nastavnog gradiva i obrazovnih deficita te pojačanu suradnju sa školama.

Školski programi su vrlo zahtjevni i naši korisnici uz individualizirani rad stručnih djelatnika i maksimalno razumijevanje nastavnika savladavaju nastavno gradivo i osjećaju se uspješnim.

Od strane stručnih djelatnika Podružnice putem redovitih odlazaka na informacije utjecat će se na nastavnike na način da im se ponudi stručna pomoć koja će spriječiti da djeca samo sjede na satu, da pišu iste testove kao i djeca koja imaju redovne programe, da gomilaju negativne ocjene i osjećaj neuspješnosti i manje vrijednosti koji sigurno vodi u izbjegavanje nastave i pojavu nepoželjnih oblika ponašanja kao način skretanja pozornosti na sebe i kompenzacije neuspjeha iz razreda.

Kod svih korisnika kod dolaska u Podružnicu prisutna je odgojna i obrazovna zapuštenost. Svi korisnici zahtijevaju individualizirani pristup naročito u procesu adaptacije. Za sve korisnike rade se individualni planovi i programi rada s posebnim naglaskom na obrazovanje.

Za dječake do 14 godina s problemima u ponašanju - Odjel malih skupina nastava će i dalje će biti organizirana po principu nastave u kući u Područnom odjeljenju osnovne škole Augusta Šenoe koje djeluje u Podružnici Antun Gustav Matoš. To znači da imaju manji broj sati od propisane satnice što nije zadovoljavajuće obzirom da imaju velike obrazovne deficite i neizgrađene navike redovitog polaženja nastave. Kako bi što manje zaostajali u savladavanju nastavnog gradiva veliki dio posla odradit će odgajatelji u skupinama uz pomoć volontera

Boravak u internoj nastavi nastojat će se smanjiti što je moguće više jer što je duži boravak u “ područnom odjeljenju “ korisnici gube motivaciju za uključivanjem u redovne škole izvan Podružnice a u internoj nastavi ne postižu planirani napredak obzirom na smanjeni obim nastavnog gradiva i satnice.

**PRAVNI TEMELJ SMJEŠTAJA KORISNIKA**

**Odjel smještaja, organiziranog stanovanja i boravka**

|  |  |
| --- | --- |
| Zakon o socijalnoj skrbi | 30 |
| Obiteljski zakon | 3 |
| UKUPNO | 33 |

**POTEŠKOĆE I POREMEĆAJI**

|  |  |  |
| --- | --- | --- |
| POTEŠKOĆE I POREMEĆAJI | Privremeni smještaj, organizirano stanovanje, boravak | Dječaci do 14 godina s problemima u ponašanju |
| BJEŽANJE IZ USTANOVE | 0 | 0 |
| SKITNJA | 0 | 0 |
| KRAĐA | 0 | 0 |
| SKLONOST IMPULZIVNOM NAČINU REAGIRANJA | 12 | 12 |
| AGRESIVNOST PREMA MLAĐIMA | 3 | 6 |
| SKLONOST SVAĐAMA – VERBALNOJ AGRESIJI | 11 | 12 |
| DESTRUKTIVNO PONAŠANJE | 2 | 8 |
| ENUREZA | 0 | 3 |
| ENCOMPREZA | 0 | 1 |
| NEUROTSKI RAZVOJ LIČNOSTI | 8 | 8 |
| SMETNJE PONAŠANJA | 6 | 12 |
| POREMEĆAJ EMOCIJA | 4 | 12 |
| SPECIFIČNE TEŠKOĆE UČENJA | 17 | 14 |
| KONZUMACIJA SREDSTAVA OVISNOSTI | 2 | 1 |

Podaci iz tabele nam pokazuju da se korisnici nalaze u kategoriji populacije sa složenim i višestrukim problemima.

Dječaci do 14 godina s problemima u ponašanju - malie skupine su djeca sa vrlo složenim i intenzivnim poremećajima i problemima . Najveći problem predstavljaju korisnici koji imaju dijagnozu poremećaj osjećaja i emocija. Za njihove probleme nedostaje dječjih psihoterapeuta kod kojih bi korisnici bili uključeni u redoviti psihijatrijski tretman .

Stručni djelatnici Podružnice hospitalizaciju koriste kao krajnju potrebu i nužnost i to u situacijama kada nisu u mogućnosti zaštiti fizički i psihički integritet bilo samog djeteta, bilo ostale djece , a često puta i svoj vlastiti i u situacijama kada je psihičko stanje korisnika takvo da je nužna pomoć liječnika.

U takovim situacijama dijete je nužno izdvojiti od ostale djece kako bi se smirilo u nekoj drugoj sredini i kako bi odgajatelji mogli smiriti ostalu djecu i pružiti im osjećaj sigurnosti koji je već narušen agresivnim ispadima navedene djece i činjenicom da su sva djeca došla iz sredina u kojoj je jedan od roditelja manifestirao nasilničke oblike ponašanja i zbog čega imaju ozbiljnih problema.

Budući da je taj problem multidisciplinarni nužno je izraditi zajednički protokol o postupanju sa djecom u fazi akutnih napada agresije jer će se u protivnom zbog porasta broja djece sa navedenim problemima vrlo teško ili nikako suzbijati nasilničko ponašanje u ustanovama socijalne skrbi ( porast takovog nasilja sve je veći i u školama, ulici, parku ....)

Osim protokola nužna je pedagoško zdravstvena ustanova na županijskom nivou koja bi na adekvatan način zbrinjavala djecu koja imaju dijagnozu poremećaj ponašanja i osjećaja ( kada dođu i kriznu situaciju ). Nakon multidisciplinarnog tretmana u kontroliranim i zaštićenim uvjetima a u suradnji sa stručnim djelatnicima doma dijete bi se ponovno normalno uključivalo i u odgojni i u obrazovni sustav što sada nije slučaj.

**SMJERNICE KUĆNOG REDA I PRAVILA PONAŠANJA**

1. BUĐENJE – prema dogovoru i obavezama korisnika

2.OSOBNA HIGIJENA – nakon ustajanja

3. DORUČAK 7 – 9 sati

odlazak na doručak ovisno o obavezama u školi, praksi i sl. Doručke što češće planirati u skupini u čajnoj kuhinji i blagovaonici

4.UREĐENJE PROSTORA SKUPINE I OKOLIŠA - nakon doručka

Odvija se prema rasporedu dežurstava koji se određuje na grupnom sastanku

RADNI DOGOVOR : 9,00 – 9,15

planiranje dnevnih aktivnosti

prokomentirati zbivanja tijekom večernje smjene prethodnog dana

**UČENJE**

U jutarnjem turnusu učenje planirati u periodu od 9,15 sati do 11,00 sati s pauzom za užinu. Po potrebi učenje se može skratiti ili produžiti, ovisno o obavezama korisnika.

U poslijepodnevnom turnusu učenje planirati u periodu od 15,00 sati do 18,00 uz pauzu za užinu

Za svakog korisnika obavezno je svakodnevno učenje na savladavanju redovnih obrazovnih sadržaja, obrazovnih deficita, vannastavnih aktivnosti . Trajanje i sadržaj učenja odgajatelj će dogovarati s korisnikom a ovisit će obavezama koje korisnik ima, o obrazovnim deficitima koji su prisutni kod korisnika, o poteškoćama u učenju koje su prisutne, o načinu učenja i sl.

Učenje sa korisnicima iz malih skupina planirat će se u više etapa i sa više osoba.

Učenje će se organizirati svaki dan u isto ili približno vrijeme i poželjno je da korisnici uvijek uče na istom mjestu. Učenje na mjestu, na kojem je korisnik navikao učiti, pomaže stvaranju psihološke spremnosti za rad.

Mjesto na kojem korisnik uči, piše domaću zadaću i sl. mora biti dovoljno prostrano i osvijetljeno i moraju biti osigurani uvjeti koji će u najmanjoj mogućoj mjeri ometati korisnika.

Postepeno će se raditi na tome da korisnik uči u sobi za svojim radnim stolom jer se pisanjem zadaća i učenjem na odvojenom mjestu kod korisnika stvara proces osamostaljivanja.

Na zid pored radnog stola korisniku će se staviti ploča (ili pano) na koju će korisnik lijepiti raspored sati, važnije obavijesti, papiriće-podsjetnike, crteže i sl.

Kod korisnika je nužno razvijati odgovornost za izvršavanje svojih obaveza. Odgajatelj će korisnika naučiti da je on osoba koja mu pomaže, a ne osoba koja izvršava obaveze umjesto njega.

Korisniku će odgajatelj objasniti ono što mu nije jasno, ukazati mu na pogreške koje radi i potaknuti ga da ih samostalno ispravi. Naučeno gradivo potrebno je provjeriti, stalno ponavljati i vježbati

Tijekom učenja korisnicima će se osigurati kratkotrajni odmor ( užina ) kako bi se izbjeglo zasićenje i premorenost.

Po završetku učenja korisniku je nužno pregledati zadaću kako bi bio siguran da je dobro izvršio svoje obaveze, a isto tako potrebno ga je ispitati zadano gradivo kako bi odgajatelj provjerio treba li korisnik nastaviti sa učenjem ili se može posvetiti igri, slobodnim aktivnostima i sl. ili je potrebno napraviti plan dodatnog učenja koji će se realizirati s odgajateljem koji je zadužen za individualnu pomoć u nadoknadi obrazovnih deficit

Korisnici koji iz nekog razloga nisu u školu ne mogu biti u potpunosti oslobođeni učenja ili spavati za čitavo vrijeme dok drugi uče i pišu zadaće. Korisnici za to vrijeme mogu čitati, pomagati drugim korisnicima, uređivati panoe, biti na slobodnim aktivnostima i sl. osim ako nisu bolesni.

Odgajatelj će nakon učenja povesti računa da korisnik pravilno pripremi školsku torbu za odlazak u školu i da u njoj ima sve što mu je potrebno za taj dan , a da iz torbe izbaci sve što ne spada u školske knjige i pribor.

Za vrijeme učenja mogućnosti skretanja pažnje nužno je smanjiti na najmanju moguću mjeru. To znači da za vrijeme učenja ne može televizor ili radio biti upaljen, ne mogu drugi korisnici biti glasni i bučni, igrati igrice npr. na play stationu dok korisnik piše zadaću ili dok uči.

Po povratku iz škole potrebno kontrolirati sadržaj školske torbe kako bi se izbjeglo donošenje tuđih stvari, gubljenje školskih knjiga i pribora, uništavanje istih i sl.

**SLOBODNE AKTIVNOSTI**

Slobodne aktivnosti organizirane su tijekom čitavog dana kako od strane odgajatelja i odvijaju se po unaprijed dogovorenom rasporedu

Slobodne aktivnosti unutar Podružnice odvijaju se pod vodstvom odgajatelja – glazbena radionica, sportske aktivnosti , aktivnosti u politehničkoj radionici

Odgajatelj će uz pomoć korisnika za svakog korisnika pronaći aktivnost koja najbolje odgovara potrebama korisnika,

Svi korisnici moraju biti uključeni barem u jednu slobodnu aktivnost

VEČERNJI BLOK

20:00 – 20:45 – grupne aktivnosti.

20:45 – 21:00 – uređenje prostora skupine.

21:00 – 21:30 – osobna higijena (tuširanje, pranje zubiju, oblačenje pidžame).

Do 23,00 – obvezno gašenje svjetla – osim ako po dogovoru s odgajateljem korisnik ima potrebu za učenjem (svjetlo dozvoljeno samo u unutarnjem hodniku).

GRUPNI SASTANCI

Održavat će se ponedjeljkom i četvrtkom u večernjem bloku u prostoru dnevnog boravka. Obavezno je vođenje zapisnika.

DNEVNI RED (ponedjeljkom)

osvrt na vikend

osvrt na realizaciju postavljenih ciljeva i zadataka

rješavanje tekućih problema unutar skupine (odnosi među članovima, događaji unutar skupine i sl.)

dogovaranje aktivnosti za tekući tjedan

DNEVNI RED (četvrtkom)

analiza tjedna

što sam učinio dobro, a što trebam popraviti

tko će mi u tome pomoći

planiranje aktivnosti za slijedeći tjedan

određivanje dežurstava za slijedeći tjedan

planiranje aktivnosti tijekom vikenda

**NEPRIHVATLJIVA PONAŠANJA NA KOJA TREBA OBVEZATNO REAGIRATI**

1.DEVASTACIJA PROSTORA

- uništavanje školskih knjiga i pribora

- uništavanje inventara

- uništavanje likovnih kao i drugih radova druge djece

- uništavanje odjeće i obuće

- lupanje vratima

- šaranje po zidovima

- razbijanje prozora i informatičke opreme

2.UZIMANJE STVARI DRUGIH KORISNIKA BEZ DOZVOLE

3.OTUĐIVANJE STVARI DRUGIH KORISNIKA – KRAĐA

4.IZBJEGAVANJE NASTAVE

5.SAMOVOLJNO NAPUŠTANJE NASTAVE

6.FIZIČKA AGRESIJA

- tučnjava

udaranje, guranje, gađanje, šamaranje, čupanje, gađanje, zaključavanje, napad različitim predmetima, pljuvanje I sl.

7.VERBALNA AGRESIJA

- nekontrolirano vikanje

- psovanje drugih korisnika

- psovanje odgojnog i tehničkog osoblja

- vrijeđanje drugih korisnika

- vrijeđanje odgojnog i tehničkog osoblja

- prijetnje i zastrašivanje drugih korisnika

- prijetnje odgojnom i tehničkom osoblju

PSIHIČKO ILI EMOCIONALNO NASILJE

- ogovaranje, nazivanje pogrdnim imenima, ismijavanje, zastrašivanje, izrugivanje, isključivanje iz skupine kojoj pripada,

-zabranjivanje sudjelovanja u različitim aktivnostima s ciljem nanošenja patnje ili boli

-širenje glasina s ciljem izolacije djeteta od ostalih korisnika

-oduzimanje stvari ili novaca

-uništavanje ili oštećivanje tuđih stvari

-ponižavanje, naređivanje ili zahtijevanje poslušnosti

-spolno uznemiravanje i zlostavljanje

8.NERED NA OBROCIMA

- bacanje hrane

- bacanje pribora

- uništavanje pribora

- ometanje drugih pri objedu

- korištenje pribora za jelo u svrhu zastrašivanja djece, odgojnog ili tehničkog osoblja

9.ALKOHOLIZIRANJE

- povratak s vikenda u alkoholiziranom stanju

- povratak s izlaza u alkoholiziranom stanju

- povratak iz škole ili sa drugih redovnih obaveza u alkoholiziranom stanju

- alkoholiziranje u okviru Podružnice

- unošenje alkohola u prostore Podružnice

10. KAŠNJENJE S VIKENDA , IZLAZA, ŠKOLE

11.IZLAZAK IZ PODRUŽNICE BEZ JAVLJANJA

12.SKITNJA, PROSJAČENJE,DRUŽENJE S OSOBAMA NEPRIHVATLJIVOG PONAŠANJA

13.PUŠENJE UNUTAR PODRUŽNICE

14.PUŠENJE ISPRED PODRUŽNICE

15.UNOŠENJE SREDSTAVA OVISNOSTI U PODRUŽNICU

16.KONZUMIRANJE SREDSTAVA OVISNOSTI U PODRUŽNICI I IZVAN PODRUŽNICE

17.MANIPULACIJA S DRUGOM DJECOM

- prisiljavanje i ucjenjivanje drugih korisnika na neprihvatljiva ponašanja u svrhu zadovoljavanja vlastitih potreba

- prisiljavanje drugih korisnika na izvršavanje vlastitih zadataka i obveza

18.UNOŠENJE ORUŽJA U PROSTORE PODRUŽNICE

19.UNOŠENJE SREDSTAVA , OPREME I UREĐAJA KOJI MOGU IZAZVATI POŽAR ILI EKSPLOZIJU

20. UNOŠENJE PREDMETA ZA KOJE SE NE MOŽE DOKAZATI PORIJEKLO

21.UNOŠENJE TISKA NEPRIMJERENIH SADRŽAJA ILI FOTOGRAFIJA

22. NEDOZVOLJENO SNIMANJE MOBITELOM

Na nivou skupine odgajatelj upoznaje korisnike sa kućnim redom i pravilima ponašanja.

Nakon toga dogovaraju se o posljedicama kršenja kućnog reda i pravila ponašanja. Neprihvatljiva ponašanja i posljedice koje su dogovorene odgajatelj će staviti na vidno mjesto u skupini.

Isto tako na nivou skupine odgajatelji i korisnici dogovaraju se o nagradama za ponašanja kojima su učinili nešto dobro za sebe i druge, skupinu u kojoj borave i Dom kao cjelinu.

Korisnici putem anketa koje su anonimne mogu reći sve što ih smeta u Podružnici i dati svoje prijedloge za poboljšanje života i rada u Podružnici.

Ukoliko netko od korisnika uputi žalbu da je maltretiran, reagira se odmah u skladu s raspoloživim sredstvima u sustavu socijalne skrbi i postojećoj mreži ustanova.

Nužno je sistem organizirati tako da se u svakom trenutku može izdvojiti iz Podružnice korisnik koji je pokušao grubo zlostavljati druge ili je pokušao fizički eliminirati autoritet odgajatelja. Takav pristup poslao bi jasnu poruku zlostavljaču i pružio bi osjećaj sigurnosti ostalim korisnicima u Podružnici. U protivnom kod korisnika to postaje model ponašanja i opravdanje za maltretiranje – drugi su to radili meni i zašto ja to ne bi mogao raditi njima.

Ukoliko želimo nasilje u Domovima svesti na najmanju moguću mjeru nužno je sistem organizirati tako da u svakom trenutku i za svako dijete i njegove probleme postoji adekvatno rješenje.

Tijekom 2021. Kućni red biti će modificiran i prilagođen epidemiološkoj situaciji izazvanoj COVID – 19.

**MATERIJALNE I FINANCIJSKE MOGUĆNOSTI PODRUŽNICE**

Podružnica se financira iz državnog proračuna prema godišnjem planu financiranja koji se radi na nivou Dječjeg doma Zagreb.

**BROJ I STRUKTURA ZAPOSLENIH**

U Podružnici “A. G. Matoš” zaposlen je ukupno 40 djelatnika i to na slijedeći način:

**Privremeni smještaj, organizirano stanovanje, poludnevni boravak**

odgajatelji 12

|  |
| --- |
|  |

ukupno : 12

**Dječaci do 14 godina s problemima u ponašanju**

odgajatelji 15

|  |
| --- |
|  |

ukupno : 15

**STRUČNI DJELATNICI NA NIVOU PPODRUŽNICE**

predstojnica 1

socijalna radnica – voditelj smještaja i boravka 1

psihologinja – voditelj organiziranog stanovanja i savjetovanja i pomaganja 1

|  |
| --- |
|  |

ukupno : 3

**STRUČNI TIM – USLUGA SAVJETOVANJA I POMAGANJA**

socijalna radnica 2

psihologinja ……… 1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ukupno : 3

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

UKUPNO: 33

Vježbenica ………………………………………………………………………………………………………………… 1

TEHNIČKO OSOBLJE

kuharica 4

pralja 1

spremačica .............................................................................1

domar – vozač 1

|  |
| --- |
|  |

ukupno : 7

Broj i struktura djelatnika je zadovoljavajuća i nikako ne bi smjelo doći do smanjenja broja stručnih djelatnika. Uvođenjem novih oblika rada – organizirano stanovanje uz povremenu ili stalnu podršku doći će do preraspodjele radnih mjesta.

U skupinama dječaka do 14 godina s problemima u ponašanju tijekom noći rade četiri odgajatelja, po dva u smjeni. Zbog intenzivnih poremećaja u ponašanju nužno je organizirati prisutnost jednog odgajatelja u prizemlju I jednog odgajatelja na katu tako da nismo u mogućnosti preraspodjelom organizirati da u svakoj zgradi tijekom noći konstantno bude prisutan jedan odgajatelj što nije dobro za sigurnost korisnika.

Radno vrijeme djelatnika organizirano je sukladno Pravilniku o vrsti i djelatnosti doma socijalne skrbi osim u slučaju djelatnika - male skupine gdje zbog tri smjene u vremenu od 7,00 do 22,00 nije moguće organizirati direktni rad u trajanju od 6 sati pa djelatnici u direktnom radu s korisnicima provode 5 sati dnevno.

**STRUČNA TIJELA PODRUŽNICE**

Na nivou podružnice “A. G. Matoš” funkcionira Vijeće stručnih djelatnika kojeg čine svi stručni djelatnici Podružnice. Stručno vijeće sastaje se četiri puta godišnje, a po potrebi i više puta.

Osim Stručnog vijeća problematika Podružnice rješava se putem Stručnog tima. Stručni tim sastaje se obavezno jednom mjesečno kada se evaluira program rada za svakog korisnika posebno od strane svih stručnih djelatnika i dogovara se plan za slijedeći mjesec.

Ukoliko postoje problemi koji nadilaze kompetencije stručnih djelatnika Podružnice, saziva se stručni tim uz prisustvo socijalnog radnika centra za socijalnu skrb ili drugih osoba važnih za proces odgoja i obrazovanja. Takvi stručni timovi obavezno se sazivaju na početku tretmana ili školske godine rada usvajanja plana i kada korisnik završava osnovnu školu, kada završava srednju školu i priprema se otpust. Kada dolazi do promjene oblika tretmana ili kod promjene oblika školovanja.

Na nivou Podružnice svakodnevno se ujutro i poslije podne održavaju radni dogovori na kojima se kreira dnevni raspored aktivnosti i pronalaze rješenja za eventualne probleme unutar skupine.

Dječje vijeće sastaje se jednom mjesečno kada korisnici predlažu mogućnosti za unapređenje njihovog života unutar Podružnice. Na nivou skupina se razgovara o tome što je bilo dobro u proteklom mjesecu i što bi se trebalo napraviti za slijedeći mjesec. Odgajatelji prijedloge iznose predstojnici koja ih dogovara sa ravnateljicom Dječjeg doma i realizira u skladu s financijskim mogućnostima Doma.

Tijekom 2021. održavanje sastanaka biti će modificirano i prilagođeno epidemiološkoj situaciji izazvanoj COVID – 19.

**PROGRAMI RADA STRUČNIH DJELATNIKA**

**Programi rada i sva potrebna dokumentacija vodi se sukladno Pravilniku o vođenju evidencije i dokumentacije pružatelja socijalnih usluga, te načinu i rokovima za dostavu izvješća te potrebama stručnog i učinkovitog rada u Podružnici**

**Od dokumentacije djelatnici su dužni voditi računa o slijedećem :**

Knjiga dnevne evidencije vodi se na razini ustrojstvene jedinice kod pružatelja usluge smještaja, organiziranog stanovanja i boravka, odnosno na razini pojedine vrste usluge, ovisno o (dis)lociranosti prostora u kojem se usluga pruža, a sadrži:

**1. evidenciju prisutnih stručnih radnika po smjenama**, ( evidenciju odsutnih stručnih radnika i razloge odsutnosti )

Svi stručni djelatnici prilikom službenog odlaska iz ustanove za vrijeme trajanja radnog vremena trebaju se upisati u knjigu dnevne evidencije – kuda idu, razlog izlaska i tko preuzima korisnike koji su bili povjereni konkretnom stručnom djelatniku. Djelatnik evidentira vrijeme odlaska i vrijeme povratka. Svaki odlazak koji nije evidentiran smatrat će se povredom radne obaveze.

Svaki nedozvoljeni odlazak s radnog mjesta tijekom radnog dana ( dežurstva) i ostavljanje korisnika bez nadzora smatrat će se teškom povredom radne obaveze.

**2. brojno stanje/popis s osobnim imenima prisutnih korisnika** – brojno stanje korisnika evidentira se po skupinama.

Popis korisnika za sada se ne nalazi u knjizi dnevne evidencije već posebnom fasciklu – Evidencija odlazaka i dolazaka korisnika.

**3. brojno stanje/popis s osobnim imenima odsutnih korisnika,** vrijeme odsutnosti (odlazak i povratak), razlog (i opravdanost) odsutnosti (odlazak u školu, na vikend, blagdane, mjesto gdje će boraviti i kod koga, liječnički pregled, bolničko liječenje i druga opravdana izbivanja, neopravdana odsutnost, samovoljno napuštanje prostora pružatelja usluge te ako se nije korisnik sam vratio, navesti osobno ime i svojstvo osobe koja je korisnika dopratila kod pružatelja usluge – roditelj, stručni radnik centra za socijalnu skrb ili druge ustanove socijalne skrbi, policija).

**Popis s osobnim imenima odsutnih korisnika nalazi se u Evidenciji odlazaka i dolazaka i vodi se za svaku skupinu.**

Evidencija korisnika Odjela velikih skupina korisnika. Evidencija odlazaka i dolazaka tijekom vikenda nalazi se u posebnom fasciklu za Odjel velikih skupina i vodi se za svaku skupinu posebno. Nalazi se u zbornici.

Evidencija odlazaka i dolazaka za Odjel malih skupina nalazi se u svakoj skupini posebno i vode je odgajatelji za svaku skupinu posebno.

Evidencija odlazaka i dolazaka tijekom vikenda za Odjel malih skupina vodit će se na način da jedna evidencija bude za 1.malu skupinu i jedna evidencija za 2.i 4. malu skupinu. Odgajatelji će točno napisati tko ide na vikend , u koje vrijeme i vrijeme povratka. Isto tako decidirano će u skladu s kućnim redom i pravilima skupine odrediti izlaske korisnika – kuda mogu ići, koliko, u čijoj pratnji. Isto tako u evidenciju će upisati i svaki nedozvoljeni izlazak uz obrazloženje koje su mjere poduzete ( prijava policiji, samostalni povratak sl.)

U prilogu Evidencije odlazaka i dolazaka tijekom vikenda biti će kratki opis poslova dežurnih odgajatelja i tabela sa evidencijom uzimanja terapije. Takva evidencija dati će bolji uvid dežurnih odgajatelja u status korisnika i kompletno stanje u skupini i aktivnosti koje su provođene sa korisnicima. Evidencija će ujedno i služiti kao dnevnik rada dežurnih odgajatelja. Odgajatelji u svoj dnevnik evidentiraju da su radili taj dan a sve ostalo pišu u prilog Evidencije odlazaka i dolazaka korisnika tijekom vikenda. ( odgajatelji Odjela velikih skupina i odgajatelji Odjela malih skupina )

**4. sva važnija zapažanja i informacije odgajatelja** o provedenim aktivnostima, događanjima i poduzetim mjerama tijekom svake smjene, te naputak/smjernice za daljnje postupanje ukoliko djetetovo stanje ili ponašanje zahtijeva maksimalni nadzor stručnih radnika,

Sva važnija događanja za koja trebaju znati svi stručni djelatnici upisuju se u knjigu dnevne evidencije – prijem novog korisnika, nedozvoljeni izlaz iz doma i mjere koje su poduzete, hospitalizacija korisnika, hitni smještaj, odlazak odgajatelja iz ustanove po službenoj dužnosti – kuda i zašto, najava aktivnosti i sl.

Informacija da je netko bio bezobrazan ili da se potukao, bez konkretnih mjera koje su poduzete i koje su važne za ostale stručne djelatnike nema svoju svrhu i ne piše se u knjigu dnevne evidencije.

**U knjigu dnevne evidencije ne pišu se podaci koji spadaju u domenu službene tajne i protivni su Pravilniku o zaštiti osobnih podataka bilo korisnika bilo djelatnika.**

**5**. **kratku bilješku** o provedenoj primopredaji smjene (broj prisutnih/odsutnih korisnika, stanje prostora, prijenos važnih poruka i sl.). Bilješke se vode na nivou skupina.

Primopredaja smjene vodi se tijekom 24 sata, tijekom radnih dana. Primopredaja smjene izvršit će se na način da se činjenično stanje upisuje u za to predviđeni obrazac . Odgajatelji koji rade noću smjenu predaju dnevnom odgajatelju.

Za vrijeme primopredaje smjene korisnici ili su u skupini ili pod nadzorom druge stručne osobe. Za vrijeme primopredaje smjene korisnici ne mogu biti bez nadzora.

Tijekom vikenda, dežurstva i blagdana kratka bilješka o primopredaji upisat će se u prilogu Evidencije odlazaka i dolazaka

**6.** za svako dijete koje prima medikamentoznu terapiju nužno je upisati **bilješku o podjeli terapije,** a ovisno o stanju i vrsti bolesti i podatak o mjerenju tjelesne temperature te kratki naputak liječnika o postupanju.

Vodi se svakodnevna evidencija na nivou skupine. Kod primopredaje smjene potrebno je navesti koje dijete je bolesno i koje mjere je potrebno poduzeti.

**Sadržaj dokumentacije – usluge smještaja, organiziranog stanovanja i boravka**  
Članak 13.

Pružatelj usluga smještaja, organiziranog stanovanja i boravka dužan je voditi sljedeću dokumentaciju o korisnicima i vrstama usluga:  
1. dosje korisnika,  
2. planovi i programi rada (osim smještaja u obiteljskom domu),  
3. izvješća,  
4. zapisnici (osim smještaja u obiteljskom domu).

3) Dokumentacija i evidencija koju vodi pružatelj usluge:  
**1. individualni plan i program rada za svakog korisnika – godišnji i mjesečni te realizacija planova i programa**

Godišnji plan i program rada za korisnika izrađuje se najkasnije 30 dana nakon dolaska korisnika u ustanovu ili 30 dana nakon početka školske godine , a prema predlošku koji ) Korisniku socijalne skrbi mora se omogućiti sudjelovanje u procjeni stanja i potreba i odlučivanje o korištenju potrebnih usluga, te pravodobno dobivanje svih informacija i potpora koje su mu potrebne za donošenje odluke, uključujući i rizik od povrede ili štete, opis, cilj i korist od predložene usluge, kao i informacije o drugim raspoloživim uslugama i druge informacije od značenja za pružanje usluge.

Predložak ne može biti plan i program rada koji je isti za sve korisnike jer svaki korisnik zahtjeva individualizirani pristup i kod svakog je korisnika drugačija polazna situacija i odgojno obrazovna perspektiva te resursi koji nam stoje na raspolaganju. Predložak služi kao okvir za izradu plana i programa rada.

Individualni plan je plan promjena životne situacije ili/i ponašanja korisnika utvrđen na temelju sveobuhvatne procjene potreba, poteškoća i resursa, u dogovoru s korisnikom, usmjeren prema odabranim ciljevima, a u svrhu prevladavanja nepovoljnih životnih okolnosti te se provodi, prati i preispituje zajedno s korisnikom, članovima njegove obitelji, pružateljima usluga te drugim osobama važnim za korisnika.

U izradu plana i programa rada stručni djelatnici obavezni su uključiti korisnika, roditelje/skrbnike i predstavnike CZSS te po potrebi i druge sudionike.

Bez pristanka korisnika, odnosno njegovog skrbnika ili zakonskog zastupnika ne smije se pružiti nijedna usluga, osim u slučajevima propisanim zakonom.

Korisnik sukladno svojoj dobi i zrelosti, sukladno svojim mogućnostima, ima pravo sudjelovati i dati mišljenje u svim postupcima u kojima se odlučuje o njihovim pravima.

Svoju suglasnost sa planom i programom rada korisnik i njegovi roditelji / skrbnici potvrdit će potpisom.

Mjesečni plan i program rada dio je godišnjeg plana i programa rada . Pisan je na način da je kratak, sa točno navedenim područjima, sadržajima, metodama rada i očekivanim rezultatima na području odgoja, obrazovanja, odnosa sa roditeljima, zdravlja. Mjesečne programe rada stručni djelatnici dužni su izraditi do prvog radnog dana u mjesecu. Predaju ih predstojnici . Mjesečne programe rada potpisuju i korisnici kao dokaz da su aktivni učesnici u procesu odgoja i obrazovanja.

Realizacija individualnog plana i programa rada za korisnika treba biti napravljena do prvog radnog dana u mjesecu. Predaje se predstojnici . Realizacije trebaju biti kompatibilne sa planovima, kratke, sa realizacijom točno navedenih područja i poteškoćama. Realizaciju potpisuju i korisnici kao dokaz da su aktivni učesnici u procesu odgoja i obrazovanja i da imaju uvid u svoj napredak ili poteškoće.

Realizaciju programa rada za protekli mjesec i plan za tekući mjesec stručni djelatnici (odgajatelj koji je toga dana u smjeni) prezentirat će u skraćenom obliku na prvom sastanku Stručnih djelatnika u tekućem mjesecu.

Ukoliko je sa radnog mjesta odsutan djelatnik koji izrađuje određeni program rada, sa predstojnicom i voditeljem dogovorit će se način i osoba koja će napraviti program .

**2. zapažanja o promjenama u svakodnevnom životu** (obrazovanju, zdravlju, ponašanju, interesima, navikama, slobodnom vremenu, odnosu prema sebi, obitelji, vršnjacima i sl.) – pišu se u dnevnik rada pod realizaciju planiranih sadržaja  
**3. evidencija odjeće i obuće** (osobno ime, vrstu i količinu zaprimljene odjeće i obuće, potpis odgovorne osobe koja je činjenicu evidentirala i osobe koja je dopratila korisnika na smještaj) , evidencija školskog pribora - vodi se na za to predviđenom obrascu.  
**4. evidencija novčanih primanja i izdataka** (osobno ime, iznos primljenih odnosno izdanih novčanih sredstava, potpis odgovorne osobe koja je činjenicu evidentirala) – posebno se vodi evidencija džeparca, a posebno evidencija ostalih novčanih izdataka - vodi se na za to predviđenom obrascu.  
**5. evidencija o kontaktima s roditeljima, školom**, **centrom za socijalnu skrb,** sudom, ili drugom osobom (osobno ime stručnog radnika centra, suda ili škole, osobno ime te srodstvo osobe s djetetom, datum, vrijeme i mjesto kontakta, način ostvarivanja kontakta, ponašanje korisnika nakon kontakta, zapažanja stručnog radnika i njegov potpis) – vodi se na za to predviđenom obrascu.  
**6. evidencija brige o zdravlju korisnika** (evidencija specijalističkih pregleda i intervencija, psihoterapijskih tretmana, hospitalizacija, stomatološke prevencije i zaštite i sl.) - vodi se na za to predviđenom obrascu za svakog korisnika posebno.  
**7. Plan rada i evidencija dolazaka volontera -** vodi se na za to predviđenom obrascu

**PLANOVI I PROGRAM RADA, IZVJEŠĆA I ZAPISNICI ZA PRUŽATELJE USLUGA ZA DJECU I MLAĐE PUNOLJETNE OSOBE BEZ RODITELJSKE SKRBI ILI BEZ ODGOVARAJUĆE RODITELJSKE SKRBI TE DJECU I MLAĐE PUNOLJETNE OSOBE S PROBLEMIMA U PONAŠANJU  
  
Svaki stručni radnik dužan je voditi:**

**1. godišnji, mjesečni i tjedni plan i program rada i realizaciju programa rada za skupinu korisnika** – godišnji program rada za skupinu napraviti jedan ( kao do sada ) – potpisan od strane svih odgajatelja u skupini.

Mjesečni plan i program rada za skupinu korisnika radi svaki odgajatelj za sebe – prema predlošku. Jedan primjerak plana predati predstojnici zadnji radni dan u mjesecu

Tjedni program rada u nekoliko natuknica napisati u knjigu tjednih planova i programa – ponedjeljak.   
**2. zapažanja o provedenim** aktivnostima, događanjima i poduzetim mjerama tijekom grupnog i individualnog rada s korisnicima i njihovim roditeljima te o kontaktima i suradnji s drugim službama/organizacijama (koja nisu evidentirana u planu i realizaciji tjednog programa rada).

Sva navedena zapažanja upisivati u knjigu tjednih planova i programa.

Zbog važnosti grupnog rada ( modifikacija ponašanja, zajedničko planiranje i organiziranje aktivnosti – individualne i na nivou skupine; zajednički sadržaji odgajatelja i korisnika ; sadržaji usmjereni na poboljšanje kvalitete života i odnosa korisnika; evaluacija dogovorenih aktivnosti i ciljeva, te različite interakcijske i komunikacijske igre i vježbe.) nužno je najmanje jednom tjedno odraditi „ grupni sastanak“ , po potrebi više njih.

Odgajatelji u Odjelu malih skupina obavezni su dva puta tjedno odraditi „grupni sastanak“ ( intenzivni problemi) a po potrebi i više.

Zbog praćenja kontinuiteta u radu , uvida u dogovorene zadatke i njihovu realizaciju, određivanja statusa korisnika i njihovo vrednovanje ( nagrada, plan poboljšanja) vodi se zapisnik sa grupnog sastanka. U odjelu velikih skupina zapisnik mogu voditi i korisnici  
**3. individualni plan i program za svakog korisnika te realizaciju** koji se ažurira tijekom pružanja usluge, ovisno o promjenama dinamičkih čimbenika životnih okolnosti ili ponašanja korisnika.

Odgajatelji slobodnih aktivnosti izrađuju plan rada aktivnosti – individualnih i grupnih.

Odgajatelji noć – dan – izrađuju plan rada aktivnosti tijekom noći. U planu radu trebaju biti i aktivnosti koje odgajatelji provode sa korisnicima ( učenje, obavljanje higijenskih navika, individualni razgovori ....)

Psihologinja i socijalna radnica izrađuju plan rada aktivnosti iz svog djelokruga. Aktivnosti se odnose na rad sa korisnicima i njihovim roditeljima te ostali poslovi prema Pravilniku o minimalnim standardima za pružanje socijalnih usluga.

Knjigu tjednih planova i programa i njihove realizacije vode svi stručni djelatnici – knjiga je službeni dokument kojim djelatnici dokazuju – stručnost i profesionalnost u poslovanja iz svog djelokruga rada; dokazuju usmjerenost prema stvaranju sigurnog i humanog okruženja za svakog korisnika; realizaciju odgojno obrazovnih sadržaja

Stručni djelatnici su dužni voditi i knjigu zapisnika:  
- stručnog vijeća,

- stručnog tima

- vijeća korisnika – Vijeće korisnika održava se jednom mjesečno, po potrebi i češće.

(2) U Knjigu zapisnika potrebno je upisati datum, predmet vođenja zapisnika, ime i prezime prisutnih osoba, kratku bilješku i zaključak.

**PRIJEM U PODRUŽNICU**

Prijem djece vrši se temeljem rješenja Centra za socijalnu skrb i Obiteljskih sudova sukladno odredbama Zakona o socijalnoj skrbi i Obiteljskog zakona.

Centar za socijalnu skrb upućuje zahtjev za smještaj Komisiji za prijem u kojem obrazlaže razloge smještaja u Dom. Komisija za prijem na osnovi prispjele dokumentacije i raspoloživih kapaciteta donosi odluku o prijemu i izvještava Centar koji stupa u kontakt sa Podružnicom i dogovara pojedinosti oko prijema djeteta – vrijeme, osobu koja će ga dopratiti, mjesto i ostale pojedinosti.

Prije prijema kada je to moguće nastojimo da korisnik sa roditeljem posjeti ustanovu, upozna se s organizacijom i radom ustanove kako bi i korisnik mogao donijeti odluku želi li smještaj ili neki drugi oblik skrbi u našoj ustanovi ili će sa roditeljem i socijalnim radnikom pronaći neko drugo rješenje za nastale probleme. Takvim načinom rada želimo da dolazak u ustanovu bude izbor korisnika a ne odluka treće osobe.

Nakon odluke za prijem, na stručnom timu se dogovara u koju će se grupu dijete smjestiti, odgajatelj se upoznaje sa problemima djeteta i priprema grupu za dolazak novog člana.

Po dolasku u Podružnicu dijete prihvaća stručni tim koji ga upoznaje s kućnim redom Doma, pravilima ponašanja, aktivnostima i sadržajima rada u Podružnici. Nakon toga korisnik odlazi u skupinu koja je pripremljena za dolazak novog člana (osim ako nije hitan prijem).

U razdoblju od mjesec dana svi stručni djelatnici intenzivno prate dijete i nakon toga izrađuje se individualni program rada u kojem bi osim korisnika i odgajatelja trebao učestvovati i socijalni djelatnik centra za socijalnu skrb koji je izdao rješenje o smještaju te roditelj ili staratelj korisnika. Nakon toga saziva se Stručni tim sa svim sudionicima, upoznaje ih se sa planom i programom rada, unose se izmjene ukoliko ih ima i plan se potpisuje korisnik, roditelj ili staratelj, djelatnik CZSS, predstavnik stručnog tima Podružnice.

**DOKUMENTACIJA**

Kod dolaska u Podružnicu socijalna radnica po prethodnom dogovoru provjerava dokumentaciju koja je potrebna za normalno obavljanje poslova vezanih uz odgojno obrazovni rad svih stručnih djelatnika.

Korisnik se u Podružnicu prima isključivo rješenjem Centra za socijalnu skrb ili Obiteljskih sudova koje mora sadržavati razloge smještaja, kontakte djeteta s obitelji ili drugim osobinama.

Osim rješenja, socijalni radnik dužan je sačiniti socijalnu anamnezu, donijeti rodni list, domovnicu, zdravstveni karton, đačku knjižicu ili svjedodžbu, zdravstvenu dokumentaciju ukoliko je dijete bolesno te po dogovoru ostalu dokumentaciju koja je važna za dijete.

Ukoliko su kod djeteta prisutni intenzivni problemi u ponašanju tada je u Zahtjevu za smještaj nužno priložiti Nalaz dijagnostičke obrade .

Dijagnostičku obradu tima u Centru za socijalnu skrb tražimo kad se kod djeteta radi o početnim problemima u ponašanju.

Kod dolaska korisnika nužno je donijeti svu raspoloživu medicinsku dokumentaciju kao bi se mogla preuzeti kompletna zdravstvena skrb o korisniku . Dobro je da dijete donese liječničku potvrdu da je zdravo jer u nekoliko slučajeva roditelji su zatajili alergije, neke zarazne bolesti zbog kojih su mogli nastati veliki problemi obzirom da se radi o kolektivu u kojem boravi puno djece.

Prilikom dolaska u Podružnicu roditelj ili staratelj djeteta potpisuje suglasnosti o svim radnjama koje djelatnici Podružnice moraju u hitnim slučajevima obavljati jer roditelj ili staratelj nije dostupan.

Ukoliko dijete dolazi iz druge ustanove potrebno je donijeti prethodnu pedagošku dokumentaciju koja je važna za nastavak odgojno – obrazovnog procesa.

U razgovoru sa socijalnim radnikom, roditeljima ili nekom drugom osobom kod koje je dijete boravilo saznajemo informacije važne za boravak djeteta u Podružnici. Socijalna radnica i psiholog naknadnim uvidom u porodicu, na terenu provjeravaju informacije i pokušavaju saznati što više činjenica o djetetu.

**ORGANIZACIJA SVAKODNEVNOG ŽIVOTA**

OBLIKOVANJE STAMBENOG I ŽIVOTNOG PROSTORA

Odgojno obrazovni rad u Podružnici odvija se u tri zgrade koje zbog dotrajalosti traže stalna i povećana financijska ulaganja kojih do sada nije bilo tako da su zgrade u dosta lošem stanju ( dotrajala vanjska i unutarnja stolarija , oštećeni podovi, oštećeni zidovi od vlage ). Unutar Podružnice nalazi se veliko dvorište s igralištem za malim nogomet kao i mala sportska dvorana.

Sve odgojne skupine unutar Podružnice imaju svoj zasebni prostor koji se sastoji od spavaonica, dnevnog boravka, učionice, sanitarnog čvora, čajne kuhinje, soba odgajatelja. Osim zasebnih prostora svoje skupine korisnici koriste i zajedničke prostorije unutar Podružnice : glavna blagovaonica, dvorana za tjelesni odgoj, dvorana za fitnes, glazbena radionica, politehnička i kompjutorska radionica.

Prostori imaju centralno grijanje i opremljeni su namještajem koji je funkcionalan i zadovoljava potrebe korisnika ali ga je stalno potrebno nadopunjavati novim detaljima. Prostore je potrebno opremiti didaktičkim pomagalima te video i tv uređajima.

Prostorije koje služe za slobodne aktivnosti potrebno je opremiti novim namještajem te adekvatnim rekvizitima za slobodne aktivnosti : sprave za tjelesni odgoj, muzički instrumenti, računalo i sl.

Prostori su oplemenjeni dječjim radovima. Svaki odgajatelj unutar svoje skupine zajedno sa korisnicima kreira izgled skupine.

Dvorište Podružnice potrebno je stalno nadopunjavati zelenim nasadima i raslinjem. Oko nogometnog igrališta potrebno je postaviti zaštitnu mrežu.

**ORGANIZACIJA ŽIVOTA KORISNIKA**

Organizacija života i rada unutar Podružnice određena je kućnim redom unutar kojeg se strogo vodi računa o potrebama svakog pojedinca. Odgajatelji kod kreiranja aktivnosti vode računa da ostvare slijedeće ciljeve bez kojih je nemoguć uspješan odgojno obrazovni rad:

- stvaranje sigurnog, humanog okruženja

- osnaživanje intrapsihičkih osobina svakog pojedinca

- podizanje socijalne kompetentnosti

- promjena neprihvatljivog ponašanja

- pružanje materijalne i fizičke skrbi

- osnaživanje odnosa s užom i širom socijalnom i obiteljskom sredinom

Navedeni ciljevi biti će realizirati kroz svakodnevne aktivnosti unutar skupine Podružnice, škole i uže i šire socijalne sredine koje obuhvaćaju: uključivanje i prihvaćanje života i rada u Podružnici.

* uspostavljanje komunikacije s odgajateljem i ostalim osobljem Podružnice
* ostvarivanje fizičkog, emocionalnog, psihičkog i socijalnog osjećaja sigurnosti
* utemeljenje pozitivne slike o sebi kroz učestvovanje u svim oblicima slobodnih aktivnosti
* uključivanje u obrazovni proces i pomoć kod savladavanja nastavnog gradiva
* prihvaćanje discipline kućnog reda kroz svakodnevne aktivnosti
* korektan odnos prema svojoj i tuđoj imovini
* prihvaćanje posljedica neprihvatljivog ponašanja
* učenje neagresivnih ponašanja u svakodnevnim životnim situacijama
* učenje komunikacije i adekvatnih načina za rješavanja konfliktnih situacija
* izgradnja pozitivnih odnosa sa obitelji
* saniranje specifičnih poteškoća u učenju
* učenje efikasnih interpersonalnih ponašanja na relaciji odgojitelj, obitelj, vršnjaci
* razvijanje svijesti o nacionalnom identitetu i vjerskoj pripadnosti

Svi korisnici uključeni su prema svojim sposobnostima u adekvatan oblik obrazovanja

Dječaci do 14 godina s problemima ponašanja - male skupine zbog svojih specifičnih karakteristika jednim dijelom u proces obrazovanja uključeni su unutar Podružnice. OŠ “August Šenoa” organizirala je područno odjeljenje za djecu s intenzivnim poremećajima u ponašanju.

Organizaciji slobodnog vremena kao jednom od glavnih faktora u prevenciji neprihvatljivog ponašanja i razvoju interesa i navika kojima će se osnažiti samopouzdanje i stvoriti pozitivna slika o sebi u Podružnici se poklanja velika pažnja.

Na nivou Podružnice organizirane su aktivnosti različitih sadržaja koje su prilagođene uzrastu i potrebama svakog djeteta ponaosob.

GLAZBENA RADIONICA :

slušanje glazbe, pjevanje, učenje sviranja na jednom ili više instrumenata, terapeutski razgovori uz glazbu, organizacija i obilježavanje prigodnih datuma i događaja

POLITEHNIČKO KOMPJUTERSKA RADIONICA:

savladavanje osnovnih elemenata iz područja informatike, rad na razvoju vještina likovnog i tehničkog izražavanja putem različitih materijala i metoda.

SPORTSKE AKTIVNOSTI :

- organizirane su unutar i izvan Podružnice s ciljem osnaživanja osjećaja pripadnosti užoj i široj socijalnoj sredini, razvoja interesa i stjecanja socijalnih vještina potrebnih za uključivanje u skupinu vršnjaka.

Osim aktivnosti unutar Podružnice korisnici su svakodnevno uključeni na plivanje, tenis, borilačke vještine, veslanje, posjećuju kina , kazalište, prigodne kulturne i sportske manifestacije, odlaze na izlete u okolicu grada.

U sklopu kanu kluba “Končar” naši korisnici redovito treniraju veslanje i odlaze na natjecanja.

**OSIGURANJE KVALITETE**

Najvažnije vrijednosti institucionalnog tretmana kojih se bezuvjetno moraju pridržavati svi sudionici odgojno obrazovnog rada su slijedeće:

poštovanje djeteta i njegovih prava

poštovanje prava na tajnost informacija o djetetu

individualizacija potreba djeteta

mogućnost izbora i odlučivanja o vlastitom životu

Osnovni oblik rada unutar Podružnice je grupni rad koji se zbog specifičnosti u ličnosti i vrsti poremećaja bazira na individualnim i individualiziranom pristupu u radu.

Svakodnevnim razgovorima sa stručnim djelatnicima, djecom, vanjskim suradnicima nastojimo u okviru raspoloživih materijalnih sredstava osigurati kvalitetan život korisnika.

**PRIPREME ZA OTPUST**

Nakon dolaska u Podružnicu sa korisnikom se radi u pravcu što bržeg povratka u obitelj ili sredinu iz koje je došao. Prave se kratkoročni planovi i programi vezani uglavnom uz završetak školske godine i promjenu ponašanja ukoliko je ono razlog smještaja. Sa planovima je upoznat i Centar za socijalnu skrb koji na žalost u većini slučajeva nije u mogućnosti u kraćem vremenskom razdoblju riješiti probleme u obitelji.

Nakon uspješnog završetka procesa obrazovanja ili promjene ponašanja, a najmanje šest mjeseci ranije, saziva se Stručni tim na koji su pozvani predstavnici Centra, roditelji ili staratelji i na kojem se dogovaraju pripreme za otpust i zadaci koje će preuzeti pojedini sudionici u odgojno obrazovnom procesu.

U tijeku godine, jednom mjesečno održavat će se roditeljski sastanci sa roditeljima korisnika koji su predviđeni za otpust. Na sastancima se roditelje upoznaje sa problemima na koje će nailaziti kao i načine njihovog rješavanja. U rad su uključeni i korisnici.

Poteškoće u radu su zbog nepostojanja zakonske regulative po kojoj su roditelji dužni surađivati pa je to potrebno regulirati putem Obiteljskog zakona.

Za korisnike koji se ne mogu vratiti u obitelj ili je nemaju, za korisnike koji žele nastaviti školovanje bilo na fakultetu ili usavršavati znanje u istom zanimanju osiguran je smještaj u okviru Odjela stambenih zajednica.

Smještaj u okviru Odjela stambenih zajednica osiguran je prvenstveno za korisnike koji su uspješno završili srednjoškolsko obrazovanje, a nemaju se gdje vratiti. Oni u stambenoj zajednici borave godinu dana i pripremaju se za samostalan život. Boravak se po potrebi može produžiti.

**SADRŽAJI ODGOJNO OBRAZOVNOG RADA**

UNAPREĐIVANJE ODNOSA PREMA SEBI:

* uključivanje i prihvaćanje života u strukturiranoj sredini
* ostvarivanje fizičkog, emocionalnog, psihičkog i socijalnog razvoja sigurnosti
* uspostavljanje pozitivnih promjena u obiteljskoj sredini

UNAPREĐIVANJE ODNOSA PREMA DRUGIMA:

* uspostavljanje komunikacije s odgojiteljem, grupom, obitelji, školom
* iniciranje pozitivnih promjena u obiteljskoj sredini

UNAPREĐIVANJE ODNOSA PREMA VANJSKOM SVIJETU:

* uključivanje u obrazovni proces
* korektan odnos prema svojoj i tuđoj imovini
* razumijevanje i poštovanje pravila sredine

SPECIFIČNI CILJEVI

* prihvaćanje discipline, kućnog reda
* prihvaćanje autoriteta odgojitelja
* stvaranje grupnih pravila i prihvaćanje posljedica
* emocionalno vezivanje uz jednu osobu u tretmanu
* učenje neagresivnih ponašanja u svakodnevnim životnim situacijama
* učenje komunikacije i adekvatnih načina za rješavanje konfliktnih situacija
* razvijanje pravilnog odnosa prema imovini
* iniciranje početnih, a kasnije redovitih kontakata s obitelji
* vježbanje održavanja pažnje i koncentracije
* saniranje specifičnih poteškoća u učenju
* učenje efikasnih interpersonalnih ponašanja na relaciji odgojitelj, obitelj, vršnjaci
* učenje prepoznavanja vlastitih problema
* rad s obitelji i djetetom na pozitivnom međusobnom prihvaćanju
* razvoj svijesti i samosvijesti o nacionalnom identitetu i vjerskoj pripadnosti
* usvajanje fizičkih vještina neophodnih za igru
* izgrađivanje cjelovitog odnosa prema sebi kao osobi u razvoju
* učenje svoje spolne uloge
* razvijanje moralnosti i specifičnog vrijednosnog sustava
* razvijanje stava prema socijalnim grupama i institucijama

Generalne i specifične ciljeve rada ostvaruju svi stručni djelatnici, svaki sa svog područja djelovanja.

**PODRUČJA RADA**

1.Odnos prema sebi

2.Odnos prema drugima

3. Odnos prema imovini

4. Odnos prema vanjskom svijetu

5.Obrazovanje

6.Rad s obitelji

7.Interes i navike

8.Rad na razvoju nacionalnog identiteta

**METODE RADA**

1.Vođenje grupe

2.Tematske i iskustvene diskusije

3.Grupne aktivnosti

4.Sociometrija

5.Realitetna terapija

6.Transakcijska analiza

7.Biblioterapija

8.Modifikacija ponašanja

9.Klasične metode odgojnog rada

**STRUČNO USAVRŠAVANJE DJELATNIKA**

Zbog složenosti tretmana koje obavlja stručno osoblje Doma mogućnost dodatnih edukacija za svakog djelatnika, stručno usavršavanje i materijalna podrška važan je faktor u podizanju profesionalne kompetentnosti o kojoj ovisi uspješnost cjelokupnog odgojno – obrazovnog rada.

Djelatnici u Podružnici vrlo su zainteresirani za dodatne edukacije i ustanova će ih u okviru raspoloživih materijalnih sredstava, a u suradnji sa Ministarstvom za demografiju, mlade i socijalnu politiku uključivati u sve edukacije važne za posao koji obavljaju.

Nužno je u sustav institucionalnog tretmana uvesti superviziju kao obvezni oblik pomoći svim stručnim djelatnicima.

Zbog složenosti problematike s kojom se djelatnici susreću problem supervizije ili pomagača svaki dan je sve naglašeniji. U pojedinim problemskim situacijama odgajatelji se osjećaju bespomoćni, ponekad neuspješni, ne žele razgovarati o problemu jer misle da će postati manje vrijedni. Problem ostaje unutar skupine, između odgajatelja i korisnika , korisnik očekuje pomoć koja ne dolazi i služi se novim, najčešće neprihvatljivim oblicima ponašanja kako bi naveo odgajatelja na rješavanje njegovog problema. Program supervizije uvelike bi spriječio nastanak takvih situacija i pridonio kvaliteti odgojnog rada i socijalne klime unutar ustanove.

**Predavanja i radionice iz područja koja bi podigla kvalitetu rada :**

programi podrške djeci i roditeljima – novosti u pristupu

interakcijsko komunikacijski aspekti odgoja i obrazovanja

trening komunikacijskih vještina

grupni pristup u socijalnopedagoškim intervencijama – novosti u pristupu

individualni pristup u socijalnopedagoškim intervencijama – novosti u pristupu

prevencijski programi u obiteljskom okruženju

**Teme iz dječje i adolescentne psihijatrije**

psihički poremećaji školske dobi

poremećaj ponašanja i ADHD – upotreba farmakoterapije

problemi vezani uz zlostavljanje i zanemarivanje

učenici s psihičkim i intelektualnim teškoćama – interdisciplinarna suradnja i podrška djeci i roditeljima

Kontinuirana nabava stručne literature također bi uvelike pomogla u proširenju saznanja iz područja odgojno obrazovnih sadržaja značajnih za rad odgajatelja i stručnog osoblja.

**SURADNJA S DRUGIM ČIMBENICIMA BITNIM ZA ODGOJNO OBRAZOVNI RAD**

Suradnja s roditeljima odnosno obitelji u većini slučajeva odvija se na našu inicijativu. Roditelji se uglavnom odazivaju na poziv. Vrlo su rijetki oni koji se samoinicijativno i redovito uključuju u odgojno obrazovni proces.

Nakon što su dijagnosticirani problemi koji su vezani za obitelj, socijalna radnica, psiholog i odgajatelj zajedno sa štićenikom rade na otklanjanju problema. Rad se odvija i na terenu.

Suradnja sa Centrima za socijalni rad odvija se još uvijek u većini slučajeva na našu inicijativu i to uglavnom kad postoje problemi i kad se treba doći na stručni tim. Centri iz udaljenih mjesta ponekad nisu u mogućnosti doći tada i traže da im se problemi s prijedlogom pošalju u pismenom obliku što mislimo da nije u redu jer ponekad dijete ima samo socijalnog radnika koji će možda svojim dolaskom i razgovorom promijeniti životni put štićenika.

Suradnja sa školama je zadovoljavajuća i nastavnici nakon početnih problema odgajatelje prihvaćaju kao stručne suradnike i međusobno se nadopunjuju.

U tijeku godine surađujemo sa Fakultetom edukacijsko – rehabilitacijskih znanosti, Fakultetom za socijalni rad, Filozofskim fakultetom – odsjek psihologija, Hrvatskim studijima i to na način da studenti navedenih fakulteta u Podružnici obavljaju svoju stručnu praksu.

Suradnja sa volonterima i udrugama je vrlo intenzivna i pridonosi podizanju kvalitete života i rada korisnika . Volonteri se uključuju u rad sa korisnicima i to kao pomoć u savladavanju nastavnog gradiva i kao pomoć u organizaciji slobodnog vremena korisnika.

Korisnici se maksimalno uključuju u sve kulturne, sportske i zabavne manifestacije koje su primjerene njihovom uzrastu. Isto tako nastojimo da se sva događanja u Podružnici medijski poprate uz maksimalnu zaštitu privatnosti.

Suradnja sa lokalnom zajednicom koja ima za cilj uključivanje korisnika u sve oblike života i rada koji su organizirani za djecu i mlade.

**EVALUACIJA USPJEŠNOSTI TRETMANA**

Evaluacija uspješnosti tretmana prati se svakodnevno, a na kraju svakog mjeseca sastaje se stručni tim koji razmatra ostvarivost postavljenih ciljeva i djelotvornost upotrijebljenih metoda. Na osnovu dobivenih rezultata dogovara se daljnji program.

Svi sudionici u tretmanu sa svog aspekta evaluiraju uspješnost i međusobno se nadopunjuju jer pristup problemu je multidiscipliniran.

Kad bi dobili što bolji uvid u potrebe korisnika i svrsishodnost onoga što radimo, putem anketa, sociometrijskih istraživanja, ček lista, skala procjena, razgovorima sa roditeljima i korisnicima analiziramo dobivene podatke i rezultate i vršimo korekcije unutar plana i programa rada.

**PLAN OTPUSTA ILI PROMJENE USLUGA UNUTAR PODRUŽNICE DJEČJEG DOMA ZAGREB TIJEKOM 2021. GODINE**

**Odjel smještaja, organiziranog stanovanja i boravka**

|  |  |  |  |  |  |  |
| --- | --- | --- | --- | --- | --- | --- |
| Broj korisnika | PLAN OTPUSTA ILI PROMJENA USLUGE | | | | | |
| U obitelj | Organ. stan. uz sveob. podršku | Organ. stan. uz povr. podršku | Udomiteljska obitelj | Polud.  boravak  u podr. | Druga ustanova |
| 13 | 6 | 1 | 1 | 1 | 0 | 4 |

Ovisno o broju korisnika koji će ostati u Podružnici, te broju korisnika za koje će se realizirati premještaj ili promjena usluge odredit će se broj slobodnih mjesta na koja će se primiti novi korisnici tijekom 2021. godine imajući u vidu znatno smanjenje prostora za život i rad korisnika zbog adaptacije kompletnog prostora Podružnice koje je planirano tijekom godine.

Tijekom prijema vodit će se računa da se iskoriste svi resursi i Dječjeg doma Zagreb i centara za socijalnu skrb kako bi se izbjegla institucionalizacija a gdje god je to moguće nastojati da smještaj bude što kraći.

**PRIJEDLOZI ZA POBOLJŠANJE ODGOJNO-OBRAZOVNOG RADA I UVJETA ŽIVOTA**

**I RADA U PODRUŽNICI**

Zadržati postojeći broj djelatnika i organizaciju rada temeljiti na što većem udjelu vaninstitucionalnih oblika skrbi .

Zadržati radno mjesto odgajatelja slobodnih aktivnosti jer korisnici su do dolaska u ustanovu uglavnom stihijski provodili svoje slobodno vrijeme, nemaju razvijene socijalne vještine, imaju lošu ili nikakvu komunikaciju sa vršnjacima, usvojene modele uglavnom nasilnog rješavanja problema, nemaju razvijene nikakve interese, nivo samopouzdanja im je izrazito nizak, imaju negativnu sliku o sebi. Zbog straha od neuspjeha u otporu su prema uključivanju u skupinu vršnjaka te je pod stručnim vodstvom nužno postepeno razvijati interese i navike, podizati nivo samopouzdanja i kroz sadržaje u kojima će korisnici biti uspješni stvarati pozitivnu sliku o sebi kao mladoj osobi. Tek nakon navedenih promjena korisnici se mogu uključivati u skupinu vršnjaka i pozitivno afirmirati unutar skupine. Bez stručnog vođenja rezultati boravka djeteta u ustanovi neće biti zadovoljavajući i neće biti ispunjena svrha boravka a to je prevencija neprihvatljivog ponašanja i institucionalnog smještaja.

Isto tako rad sa dječacima do 14 godina s problemima u ponašanju - male skupine temeljen je na radu u strukturiranoj sredini koji podrazumijeva izmjenu nekoliko aktivnosti tijekom dana od strane nekoliko stručnih djelatnika kako bi korisnici tijekom dana usvajali nove vještine života i rada. Izostankom takove organizacije rada u pitanje se dovodi cjelokupna koncepcija rada i uspješna resocijalizacija korisnika.

Problemi s premještajem djece u domove za odgoj su i dalje prisutni pa je nužno što prije donijeti strategiju rješavanja tog problema u kojoj bi se vodilo računa o dobrobiti korisnika ne o volji pojedinaca koji odlučuju o prijemu tog korisnika jer korisnici predugo vremena ostaju u tretmanu koji nije efikasan i time ugrožavaju i sebe i druge korisnike.

Definirati problem djece u akutnoj fazi napada agresije i donijeti strategiju njihovog rješavanja. Svojim ponašanjem ugrožavaju psihički i fizički integritet djece i djelatnika i onemogućavaju realizaciju planova i programa. Zbog osjetljivosti problematike i različitosti u mišljenjima u svezi postupanja u takovim situacijama molimo vas da nam pomognete riješiti taj problem a najbolji način pomoći bi bio da se izradi zajednički protokol o postupanju sa djecom u fazi akutnih napada agresije jer u protivnom će se zbog porasta broja djece sa ovakvim problemima vrlo teško ili nikako suzbijati nasilničko ponašanje u ustanovama socijalne skrbi.

Riješiti problem hitnih premještaja u slučajevima fizičkog napada na djecu i djelatnike ili grublje povrede fizičkog integriteta i djece i djelatnika. U takvim situacijama nužno je korisnika trenutačno izdvojiti iz sredine – prihvatna stanica – gdje bi čekao premještaj u drugu ustanovu. Bilo bi dobro da svaka ustanova ima uvijek jedno slobodno mjesto tako da se premještaj može realizirati u najkraćem mogućem roku i da djeca osjete da su sigurna i zaštićena u ustanovi.

Uvesti obvezne edukacije za odgajatelje i drugo stručno osoblje Podružnice.

Uvesti superviziju kao oblik pomoći svim odgajateljima i drugim stručnim djelatnicima

Sistematski i konstantno raditi na poboljšanju materijalnih uvjeta života i rada korisnika i djelatnika u Domu.

U rješavanje problematike, aktivno, putem zajedničkih predavanja i edukacija uključiti – školstvo, zdravstvo, pravosuđe, policiju...

**PRIJEDLOZI ZA POBOLJŠANJE MATERIJALNIH UVJETA ŽIVOTA I RADA U PODRUŽNICI**

U sklopu projekta Podrška procesu deinstitucionalizacije i prevencije institucionalizacije djece i mladih“ sufinanciranog iz Europskog socijalnog fonda (ESF) nakon završne pripreme potrebne dokumentacije tijekom proljeća 2021. započet će radova na adaptaciji sva tri objekta u Podružnici koji će biti kompletno obnovljeni i opremljeni a unutarnji prostori prilagođeni za pružanje usluga organiziranog stanovanja, poludnevnog i cjelodnevnog boravka , za pružanje usluga savjetovanja i pomaganja i rada sa obiteljima udomitelja.

Do kompletne obnove u Podružnici će se održavati postojeći objekti i po potrebi otklanjati nužni popravci i nabaviti oprema koja je nužna za nesmetano funkcioniranje Podružnice.

STAMBENA ZAJEDNICA

PROGRAM RADA

sa 2021. godinu

Odgajatelji

Iva Kelemen

Jelena Rukavina Kalinić

Zagreb, siječanj 2021.

# Osnovni podaci

# Naziv: Dječji Dom Zagreb

# Sjedište: Nazorova 49

# Stambene zajednice – organizirano stanovanje uz povremenu podršku

# Adresa: Ulica grada Chicaga 37

# Telefon: 01/613-7143 mob: 098/9551332 091/5601706

# e-mail: stambena.zajednica@gmail.com

# DJELATNOST STAMBENE ZAJEDNICE

# Osnovni podaci o organiziranom stanovanju s povrmenom podrškom

# Stambena zajednica – organizirano stanovanje s povremenom podrškom, sastavni je dio Dječjeg doma Zagreb, Nazorova 49 sa sjedištem u Borovju, Ulica grada Chicaga 37.

# Stambena zajednica u okviru svoga djelovanja ima pet stanova.

# Svetice, Divka Budaka 9b stan od 68,24 četvornih metara

# Svetice, Divka Budaka 9b stan od 26,35 četvornih metara

# Borovje – Ulica grada Chicaga 13 stan od 74,77 četvornih metara

# Borovje, Ulica grada Chicaga 37 stan od 88,18 četvornih metara

# Špansko – Vida Došena 39, stan od 73,81 četvornih metara

# Stanovi su opremljeni potrebnim namještajem i zadovoljavaju potrebe korisnika, a smještajni kapacitet je 18 korisnika. Stambena zajednica na korištenje ima osobni automobil Renault Clio reg. oznaka ZG-1602 FS

# Djelatnost Stambene zajednice je organizirano stanovanje uz povremenu podršku djece od 16 do 21/26 godine bez odgovarajuće roditeljske skrbi, koji završavaju srednju školu i

# nastavljaju obrazovanje, studiraju, traže zaposlenje, odrađuju pripravnički staž i pripremaju se za odlazak u samostalan život.

# Usluga savjetovanja i pomaganja pruža se korisnicima radi uključivanja u svakodnevni život nakon duljeg boravka u Domu socijalne skrbi.

# Svi korisnici u Stambenu zajednicu smješteni su rješenjem nadležnih Centara za socijalnu skrb, a temeljem Zakona o socijalnoj skrbi ili Obiteljskog zakona.

# Troškove smještaja snosi Ministarstvo za demografiju, obitelj, mlade i socijalnu politiku, a pojedini korisnici ili njihovi obveznici uzdržavanja, sudjeluju u troškovima smještaja.

# U okviru smještaja korisnicima se osigurava prehrana (namirnice za samostalno pripravljanje hrane), higijena, odjeća, obuća i školske knjige.

# PRIPREMNI ZADACI

# Podrazumijevaju:

# planiranje broja potencijalnih stanara,

# informiranje budućih stanara o svim relevantnim pitanjima važnim za život u stambenoj zajednici kako njihovih obveza tako i njihovih prava,

# jasnoću koncepta i programa rada organiziranog stanovanja,

# dragovoljni pristanak korisniku na ovakav način življenja

# Nivo informiranosti korisnika ispitati će se kroz anketu, a ista će se provoditi tijekom određenog perioda (nakon boravka od mjesec dana). Dragovljni iskaz korisnika koji pristaje na

# ovakav oblik i program rada potvrđuje se u pismenom obliku - Ugovorom o privremenom smještaju u stambene zajednice.

# U pripremnom periodu sa svakim se korisnikom radi intervju koji nam je glavna smjernica izrade individualnog plana i programa za svakog potencijalnog stanara.

# Sa korisnikom se nakon tri mjeseca boravka provodi evaluacija rada za prvo tromjesječje kao hitna intervencija. Ovom intervencijom želi se napraviti uvid u napredovanje ili zaostajanje korisnika u odnosu na njegovom individualnom planu rada.

# Osim individualnog plana rada koji se izrađuje zajedno sa korisnikom, korisnik se upoznaje i sa skupnim planom rada koji se odnosi na sve korisnike, a ima za cilj:

# postupno razvijanje samostalnosti

# postepeno preuzimanje svakodnevnih obveza potrebnih i važnih u svakodnevnom životu

# razvijanje samostalnosti i konstruktivno korištenje slobodnog vremena

# omogućavanje maksimalne individualnosti unutar života u maloj skupini

# razvijanje osjećaja pripadnosti i odgovornosti za kvalitetan zajednički život putem kompromisa

# navođenje na pozitivne načine afirmacije i samopotvrđivanja

# racionalno korištenje sredstava za život kao preduvjet za bolje snalaženje u samostalnom životu

# dostizanje obrazovnih i profesionalnih ciljeva

# rješavanje problematičnih pitanja s obitelji

# razvijanje etičkih standarda i osobnih vrijednosti

# uspješna spolnost i odnos s partnerom

# skupne sposobnosti i sudjelovanje u javnom životu

# 

# Stambena zajednica je prijelazno razdoblje do odlaska u samostalan život.

# KRITERIJI ZA PRIJEM U STAMBENU ZAJEDNICU

# U organizirano stanovanje s povremenom podrškom Dječjeg doma Zagreb mogu biti smještena djeca koja:

# se po odlasku iz Doma ne mogu vratiti u svoje obitelji

# koja su samostalna i odgovorna u obavljanju svojih radnih, obrazovnih i društvenih obveza

# nastavljaju školovanje

# traže zaposlenje

# KORISNICI STAMBENE ZAJEDNICE

# U 2021. godini u organiziranom stanovanju uz povremenu podršku skrbit će se o 16 korisnika kronološke dobi od 16 do 21/26 godina.

# STRUKTURA KORISNIKA PO DOBI, SPOLU I VRSTI SMJEŠTAJA

|  |  |  |  |  |  |
| --- | --- | --- | --- | --- | --- |
| SPOL KORISNIKA | DOB |  |  |  | UKUPNO |
|  | 16 | 17 | 18-20 | 21 |  |
| Muški | 1 |  | 5 | **1** | 7 |
| Ženski | 4 | 3 | 2 |  | 9 |
| Ukupno | 5 | 3 | 7 | 1 | 16 |

|  |  |
| --- | --- |
| SOCIJALNA USLUGA | BROJ KORISNIKA |
| ORGANIZIRANO STANOVANJE S POVREMENOM PODRŠKOM | 16 |
| SAVJETOVANJE I POMAGANJE | 7 |

# Prikaz korisnika prema duljini boravka u Stambenim zajednicama

|  |  |  |  |  |
| --- | --- | --- | --- | --- |
| Duljina boravka | do 6 mjeseci | 6 mjeseci -1 godinu | 1 god. –do 2god. | 2god. -do 3 god. |
| Broj korisnika | 5 | 6 | 3 | 2 |

# UKLJUČENOST U OBRAZOVNI SUSTAV

# PROGRAM OBRAZOVANJA

# U program obrazovanja uključeno je šest korisnika i to:

# Jedna korisnica polaznica je Ugostiteljsko- hotelijerske škole, smjer kuhar.

# Jedna korisnica polaznica je Trgovačke škole, smjer komercijalist.

**Dvije korisnice polaznice su škole za osobne potrebe, zanimanje frizer, a jedna je polaznica četvrtog razreda Centra za odgoj i obrazovanje Slava Raškaj. Jedan korisnik je polaznik trećeg razreda I Tehničke škole Nikola Tesla**

# Studij

# Jedna korisnica upisana je na Katolički bogoslovni fakultet, 2 godina.

**Deset korisnika je zaposleno – ugovor na određeno vrijeme, za preostale korisnike za koje je planiran prijem napraviti će se individualni plan i program na temelju kojega ćemo vidjeti koji je cilj smještaja.**

# UKLJUČENOST U PROGRAM ZAPOŠLJAVANJA

# Tijekom 2021. godine intenzivno će se raditi sa korisnicima koji traže stalno zaposlenje.

# Korisnici će tijekom 2021. godine biti uključeni u program Otvorene medijske grupacije i Udruge Igra koji su pokrenuli niz aktivnosti u cilju pomoći zaposlenja. Korisnici će se javljati na ponuđene natječaje za posao. U sklopu organiziranih radionica savladavati će pisanje zamolbi, životopisa te učiti najefikasnije načine traženja zaposlenja.

# Tijekom 2021. godine mladi će biti uključeni i u radionice organizirane od strane Ambidekster klub „Korak dalje“ gdje će dobiti potrebne informacije o pravima mladih kod zapošljavanja, zakonske odredbe sadržane u Zakonu o radu, te poveznice korisnih internetskih stranica gdje se mogu informirati o različitim programima za zapošljavanje mladih.

# Korisnici će nastaviti pohađati radionice Zavoda za zapošljavanje s ciljem traženja zaposlenja.

# U program zapošljavanja uključit će se korisnici koji će u svibnju i lipnju 2021. godine završiti obrazovanje, a planiran je njihov ostanak na smještaju u Stambenoj zajednici.

# PROGRAM RADA

# Svi korisnici u pripremnom periodu biti će upoznati sa relevantnim pitanjima života u Stambenoj zajednici sa svojim pravima i obvezama.

# Za svakog korisnika izraditi će se individualni plan i prgram rada. U izradi pojedinačnog plana i programa sudjeluje i sam korisnik, a svojim ga potpisom i potvrđuje.

# Plan i program osim prognostičkih elemenata sadržava i okvirno vrijeme boravka kao i elemente vezane za otpust.

# Svi korisnici kod prijeme biti će upoznati sa funkcioniranjem Stambene zajednice i kućnim redom, načinom življenja, duljinom boravka, te planiranim otpustom. Korisnici nakon upoznavanja rada stambene zajednice potpisuju ugovor o privremenom korištenju stana.

# U pripremnom periodu veoma je važno praćenje razdoblja adaptacije u novonastalim uvjetima življenja za svakog korisnika.

# Posebna briga vodi se u savladavanju obveza vezanih za obrazovanje. Odgajatelj će redovito kontaktirati stručno osoblje škole vezano za postignute obrazovne rezultate i eventualne probleme vezane za školovanje.

# Posebna skrb biti će posvećena korisnicima koji će se pripremati za odlazak u samostalan život.

# PODRUČJE, CILJEVI I METODE RADA

|  |  |  |
| --- | --- | --- |
| Područje rada | Cilj | Metode rada |
| Odnos prema sebi i drugima | razvoj samopoštovanjapozitivne slike o sebi i drugimauvažavanje tuđih različitosti i potreba | individualni razgovori grupni razgovori poticanje savjetovanje usmjeravanje |
| Odnos prema autoritetu | - uvažavanje i suradnja s odgajateljem, poslodavcem, profesorom, te ostalim sudionicima uključenim u program | - poticanje- nadzor |
| Odnos prema vrijednostima | poticati na štednjuracionalno korištenje namirnicačuvanje inventara zajednice | poticanjenadzor |
| Odnos prema obrazovanjuOdnos prema radu | - redovito savladavanje nastavnog gradiva, redovitost na nastavi, poslu, praksi, stažu | - poticanje- nadzor- podrška- informiranje |
| Odnos prema obitelji | - održavanje kontakata sa roditeljima, rodbinom | - telefonski kontakti- posjete |
| Odnos prema vlastitom zdravljuOdnos s partnerom | - briga o vlastitom zdravlju | - redovite liječničke kontrole- upućivanje |
| - poticanje na razvoj partnerskih odnosa | - razgovori |

# Područje, ciljevi i metode rada definirane su ovisno o potrebama svakog korisnika:

# Akcent metode i tehnike rada u stambenoj zajednici određen je osnovnim načinom učenja koji glasi „Nauči me kako bih mogao dalje sam učiti“.

# Teži se za što manjim uplivom odgojitelja u organizaciju života i rada članova zajednice čime se želi postići prenošenje što veće odgovornosti na same članove zajednice.

# U radu se koriste slijedeće tehnike i metode:

# Individualni razgovori

# Grupni razgovori

# Poticanje

# Ograničavanje

# Socijalno učenje o modelu

# Nadzor grupne aktivnosti

# Rad s vršnjacima

# Opomena

# Pohvala

# Cilj organiziranog stanovanja uz povremenu podršku je da se mladi osnaže i osposobe kako bi sami preuzeli odgovornost za svoj život. Globalni odgojni cilj našeg rada sastoji se ušto je mogućem širem razvijanju osobnosti mladih u pravcu samoopredjeljenja za samoodgovornost i socijalnu kritičnost.

# Teži se za odgojem bez prisile, partnerskim i demokratskim. Kako bi se ti ciljevi ostvarili potrebno je ispuniti nekoliko preduvjeta.

# Neki se preduvjeti ističu:

# razvijaju sposobnost vlastitih standarda i sustava vrijednosti

# dostignu obrazovne i profesionalne sposobnosti

# sposobnosti za život u manjim skupinama i sudjelovanje u javnom životu

# rješavanje problematičnih odnosa u obitelji

# Nabrojeni ciljevi ne znače da će ih svi mladi u organiziranom stanovanju uz povremenu podršku i ispuniti. Tijekom svog boravka mnogi mladi ljudi promijeniti će svoje ponašanje samo u nekim segmentima. Kao rezultat toga uzimajući u obzir sposobnost i prošlost svakog

# pojedinog člana zajednice ostvarene pozitivne promjene mogu za njega biti važne i voditi prema cilju, a to je odgovorno življenje.

# BROJ I STRUKTURA ZAPOSLENIH U STAMBENOJ ZAJEDNICI

# U stambenoj zajednici zaposleno je dvoje djelatnika kao odgajatelji sa visokom stručnom spremom. Radno vrijeme odgajatelja je osmosatno i klizno.

# Odgajatelj je u direktnom radu sa korisnicima (individualno i grupno), a vodi propisanu dokumentaciju, surađuje sa nadležnim institucijama (Centri za socijalnu skrb, Zavod za zapošljavanje, Sudovi, Policija i dr.)

# Osim navedenog odgajatelj će obavljati i tehnički dio posla (nabava namirnica, briga o održavanju stanova i sl.)

# PARTICIPACIJA KORISNIKA U RADU STAMBENE ZAJEDNICE

# Svi korisnici na grupnim sastancima aktivno će sudjelovati u donošenju odluka važnih za život i funkcioniranje organiziranog stanovanja. Grupni sastanci održavati će se dva puta mjesečno, a po potrebi i češće.

# FINANCIRANJE RADA STAMBENE ZAJEDNICE

# Financiranje smještaja korisnika snosi Ministarstvo rada, mirovinskog sustava, obitelji i socijalne politike, a sva potrebna sredstva ostvarivati će se preko matične kuće. Za svakodnevno financiranje važna je i pomoć donatora.

# U nabavu potrebnih sredstava za život i funkcioniranje zajednice odlaziti će se dva put mjesečno. Važno je za istaknuti da će se voditi briga o racionalizaciji kupljenog, a kod korisnika će se se razvijati odnos prema vrijednostima.

# Tijekom 2021. godine osim nabave namirnica i ostalih potrepština za domaćinstvo ostvariti će se:

# kupnja potrebnog dotrajalog inventara za stan u Ulici grada Chicaga 37 i stana u istoj ulici na broju 13.

# džeparac za korisnike

# nabava školskih knjiga

# odjeće za sezonu proljeće/ ljeto, jesen/zima

# novčana sredstva za maturalna putovanja, školske izlete, terenska nastava, pripreme za državnu maturu, vozačke ispite

# kino, kazališta, koncerte

# Za potrebe studiranja svi korisnici- realizirali su novčanu potporu- stipendiju za studij u organizaciji Rotary cluba.

# 

# MATERIJALNI UVJETI RADA

# Djelatnost Stambene zajednice i materijalno održavanje financirati će se iz sredstava Ministarstva rada, mirovinskog sustava, obitelji i socijalne politike, a sredstva će se osiguravati preko matične kuće.

# Planirani su i poslovi na održavanju stanova, te zamjena dotrajalog inventara.

# ORGANIZACIJA SVAKODNEVNOG ŽIVOTA

# U Stambenoj zajednici mladi će živjeti zajedno stječući sposobnosti razvijanja humanih odnosa i partnerstva s obostranim razumijevanjem i uvažavanjem.

# Prema postojećim općenito priznatim odgojnim ciljevima prepoznati su ciljevi prema:

# autonomiji – što znači samoodređenje povezano s određenim vladanjem prema zajednici

# socijalnosti – stjecanje sposobnosti komunikacije kooperacije potrebne za život odraslih

# produktivnosti – spremnost za rad i radna sposobnost da se može osigurati vlastita egzistencija, a kasnije i egzistencija obitelji

# vrijednosnoj orjentaciji – da se priznaju vrijednosti koje socijalni život čine snošljivim i za sve vrijednim življenja

# seksualnosti – stjecanje sposobnosti za razvijanje humanih odnosa i partnerstva s obostranim uvažavanjem

# U dnevnom rasporedu poštuju se osobni prioriteti koji se odnose na izvršavanje obveza: pohađanje fakulteta, izvršavanje studentskih obveza, a u skladu s njima koordiniraju se dnevni kućanski poslovi koji se odnose na održavanje higijene prostora, osobne higijene, pripremanje obroka, nabave, skladištenja i pohrane namirnica, korištenja i održavanja kućanskih uređaja i strojeva. Svaki pojedini segment odnosi se na planiranje, ekonomiziranje i usklađivanje s potrebama drugih.

# Podrazumijeva stručni pedagoški rad savjetodavnog i suportivnog tipa (upute, usmjeravanje, nadzor…) odgajatelja u socijalnim (pronalaženje posla, upute koje se odnose na korištenje građanskih prava, npr. izlazak na izbore, referendum, korištenje usluga socijalne skrbi, ishodovanje potvrda, informacija za dobivanje stipendije i sl.) i praktičnim vještinama (npr. kuhanje, odabir i kupovina namirnica).

# Sudjelovanje odgajatelja u dnevnoj dinamici odvija se prema potrebi kod rješavanja tekuće problematike, sustanarskih odnosa ili brizi za zdravlje.

# KUĆNI RED I PRAVILA PONAŠANJA STAMBENE ZAJEDNICE

# U stambenu zajednicu korisnici dolaze dragovoljno i po dolasku potpisuju Ugovor o privremenom korištenju stana i prihvaćanju kućnog reda.

# U Stambenoj zajednici nije dozvoljeno:

# konzumiranje alkohola

# konzumiranje opojnih droga

# dovođenje na spavanje djevojaka i mladića, poznanika i prijatelja kao i roditelja

# organiziranje tuluma u kasnim noćnim satima

# ometanje susjeda glasnim slušanjem glazbe u vrijeme kada to nije dopušteno

# uništavanje imovine (namještaja i ostalih predmeta u stanu)

# uništavanje društvene imovine (inventar stubišta, okoliša zgrade, zajedničkih prostorija, zagađenje okoliša bacanjem otpadaka)

# neprimjereno ponašanje prema sustanarima i stanarima zgrade

# otuđivanje tuđe imovine

# vrijeđanje, sukobi, fizički sukobi

# U slučaju nepridržavanja Kućnog reda dogovaraju se posljedice koje mogu biti slijedeće:

# opomena

# opomena pred prestanak prava na organizirano stanovanje s povremenom podrškom

# prestanak prava na organizirano stanovanje s povremenom podrškom

# NAPOMENE

# posjete su dozvoljene do 22 sata, a sve posjete trebaju se prethodno najaviti odgajatelju kako se ne bi remetio Kućni red ostalih stanara u zajednici

# Inventar stanova ili kuće isključivo koriste stanari koji žive u zajednici, a ne osobe koje ne žive u tom stanu i to se smatra kršenjem Kućnog reda

# Zaposleni korisnici potiču se na štednju, te kod odgajatelja mjesečno ostavljaju dogovreni iznos (ovisno o mjesečnom prihodu) kako bi po izlasku iz Stambene zajednice imali nešto ušteđevine za samostalan život

# U slučaju otuđivanja ili neprimjerenog odnosa prema namirnicama (bacanje hrane) stanari će sami snositi troškove

# U slučaju namjernog uništavanja imovine stanari sami snose troškove

# Stanari su dužni pridržavati se predviđenog Plana i programa boravka u Stambenoj zajednici koji izrađuju zajedno s odgajateljem i svojim ga potpisom potvrđuju

# Ukoliko se stanari ne pridržavaju navedenih pravila ili nisu u mogućnosti ponašati se kako kućni red nalaže, dogovorit će se stručni tim, te predložiti primjerenija usluga.

# ZDRAVSTVENA SKRB

# Svi korisnici zdravstvenu skrb ostvarivat će u Domovima zdravlja kod izabranih liječnika primarne zdravstvene zaštite, a specijalističke preglede kod liječnika specijaliste ovisno o uputnoj dijagnozi.

# Planirana je redovita kontrola ginekologa za djevojke, a za sve korisnike kontrola stomatologa.

**PROVOĐENJE UPUTA ZA SPRJEČAVANJE I SUZBIJANJE EPEIDEMIJE COVID-19**

* + **redovito se provode higijenski postupci unutar stambenih zajednica (redovito čišćenje svih prostorija u stanu, radnih površina, pribora za rad, te redovito provjetravanje svih prostorija u stanovima)**
  + **redovito praćenje i osiguravanje sanitarno-tehničkih i higijenskih uvjeta**
  + **redovito održavanje osobne higijene**
  + **redovito održavanje higijene ruku – tekućim sapunom**
  + **svakodnevno se kod dolaska i odlaska s posla djeci i zaposleniku beskontaktnim toplomjerom mjeri tjelesna temperatura i utvrđuje imaju li respiratornih simptoma**
  + **provode se mjere fizičke udaljenosti**
  + **obvezno korištenje medicinskih maski ili maski za lice tijekom boravka u zatvorenom prostoru**
  + **okupljanje korisnika u zajedničkim prostorijama svedeno je na minimum**
  + **posjete korisnicima ograničene su na najmanju moguću mjeru**
  + **samoizolacija korisnika do primitka negativnog nalaza na SARS-COV-2 primjenjuje se kod korisnika kojemu je postavljena sumnja na razvoj COVID-19**
  + **svaka sumnja na infekciju COVID-19 prijavljuje se izabranom nadležnom liječniku obiteljske medicine, te se u dogovoru s njim obavještava nadležna epidemiološka služba ili COVID ambulanta**
  + **odgajatelj u stambenoj zajednici upućuje, prati i savjetuje korisnike o načinima i važnosti održavanja higijene, te poduzima odgovarajuće korake s ciljem zaštite zdravlja korisnika i kako bi otkrivene nedostatke što prije otklonili**

# Svakodnevno individualno i skupno poticati će se korisnike na razvoj pozitivnog odnosa prema radu, uvažavanju autoriteta i kolega na poslu, na preuzimanju odgovornosti prema radnim obvezama.

# Osim radnih obveza sa korisnicima će se svakodnevno raditi na usvajanju

# radnih navika vezanih za uređenje prostora u kojem žive kao i kulturno-higijenskih navika.

# STRUČNO USAVRŠAVANJE ZAPOSLENIKA I OSIGURANJE STANDARDA KVALITETE

# Stručno usavršavanje zaposlenika stambene zajednice biti će provedeno prema programu usavršavanja na nivou Ustanove, aktivnim sudjelovanjem na svim seminarima i edukacijama, te nabavom potrebne literature.

# DOKUMENTACIJA

# Odgajatelji u organiziranom stanovanju uz povremenu podršku voditi vodit će svu dokumentaciju koja je propisana Pravilnikom o vođenju evidencije i dokumentacije u domovima socijalne skrbi:

# Matična knjiga

# Dosje korisnika sa potrebnom dokumentacijom

# Tjedni planovi rada (grupni i individualno) i realizacije

# Individualni plan i program rada

# Godišnji plan i program rada

# Realizacija godišnjeg plana i programa

# Mjesečni individualni i grupni plan rada

# Godišnja, polugodišnja mjesečna i dnevna evaluacija rada

# Zapisnici sa grupnih sastanaka

# Evidencija štednje korisnika

# Evidencija primljenog džeparca

# Evidencija primljene namjenske donacije

# Evidencija odjeće i obuće

# Evidencija školskog pribora

# Kontakti sa roditeljima, starateljima, udomiteljima, rodbinom

# Evidencija suradnje sa CzSS

# Evidencija dolaska i odlaska na posao

# Evidencija o kontaktima sa školama, praksama, poslodavcima

# Evidencija o suradnji sa Udrugama i drugim sudionicima u u programu

# EVALUACIJA USPJEŠNOSTI

# Razgovorima na skupnim sastancima i individualnim razgovorima sa svakim korisnikom dobiti ćemo povratne informacije vezane za funkcioniranje i rad stambene zajednice.

# Tijekom slijedeće godine nastaviti će se sa provođenjem anketa s ciljem poboljšanja rada i kvalitete usluga.

# SURADNJA SA CENTRIMA ZA SOCIJALNU SKRB

# Tijekom 2021. godine suradnja sa nadležnim Centrima planirana je posjetama socijalnih radnika u Stambene zajednice, telefonskim kontaktom, te planiranim stručnim timovima.

# Nadležnim Centrima koji nisu na vrijeme dostavili rješenje o prekidu, te uputnice o smještaju, ponovno će biti upućeni dopisi o žurnoj realizaciji.

# Socijalne radnike redovnim izvješćima upoznavati će se sa funkcioniranjem korisnika u školi, zajednici i na poslu.

# NADLEŽNI CENTRI ZA SOCIJALNU SKRB

|  |  |  |
| --- | --- | --- |
| CZSS | PODRUŽNICA | BROJ KORISNIKA |
| ZAGREB | Dubrava | 2 |
|  | Trešnjevka | 3 |
|  | Susedgrad | 2 |
|  | Dornji grad | 1 |
|  | Črnomerec | 1 |
| Samobor |  | 1 |
| Sesvete |  | 2 |
| Križevci |  | 1 |
| Grubišno polje |  | 1 |
| **Zabok** |  | 1 |
| **Zaprešić** |  | 1 |
|  |  | 16 |

# PLAN OTPUSTA I PRIJEMA

# Prestanak prava na uslugu organiziranog stanovanja planira se zajedno sa korisnikom. Osnovu otpusta čine realne procjene dostignuća cilja svakog pojedinog člana, te se na osnovu njih planiraju i pripremaju koraci otpusta.

# Sa svakim korisnikom dogovora se vrijeme otpusta. Otpust može biti na zahtjev korisnika i na zahtjev odgojitelja.

# Tijekom 2021. god planirani su stručni timovi za pet korisnika kako bi se zajedno sa nadležnim socijalnim radnikom dogovorio daljnji status korisnika.

# Planiran je prijem novih korisnika iz Podružnice A.G.Matoš i I.G.Kovačić.

# 

# USLUGA SAVJETOVANJA I POMAGANJA POJEDINCU

# Pruža se korisniku radi savladavanja poteškoća uključivanjem u svakodnevni život nakon duljeg boravka u sustavu socijalne skrbi.

# Pomoć savjetovanja i usmjeravanja korisnika u prevladavanju poteškoća, osnaživanja korisnika, kako bi stvorili uvjete za očuvanje i razvoj osobnih mogućnosti i odgovoran odnos prema sebi i drugima. Odnosi se na pomoć u vođenju kućanstva, raspolaganju novcem, pronalaženju i zadržavnju posla, održavanje stabilnog, kontroliranog i odgovornog ponašanja u podržavajućoj okolini, prihvaćanje da sami odabiremo smjer kojim u životu želimo krenuti.

# Korisniku će navednom uslugom biti pružena pomoć u uključivanje u lokalnu zajednicu.

# 

# KONTAKTI SA RODITELJIMA, STARATELJIMA, UDOMITELJIMA

# Korisnike se tijekom boravka u Stambenoj zajednici potiče na redovite i kvalitetne kontakte s obitelji, osim ako to sudskim rješenjem nije regulirano drugačije.

# Odgajatelj je otvoren za suradnju sa roditeljima.

# PROVOĐENJE PRAZNIKA KORISNIKA

|  |  |
| --- | --- |
| STAMBENA ZAJEDNICA | OBITELJ |
| 15 | 1 |

# FUNKCIONIRANJE RADA STAMBENE ZAJEDNICE

# Svi korisnici kod prijema biti će upoznati sa funkcioniranjem rada Stambene zajednice i kućnim redom, svojim obvezama, pravima, načinom življenja, dužinom boravka, te planiranim otpustom.

# Korisnici će nakon upoznavanja potpisati Ugovor o privremenom korištenju stana.

# U pripremnom periodu intenzivno će biti praćena adaptacija korisnika u novonastalim uvjetima življenja za svakog korisnika.

# Za svakog korisnika i u suradnji s njim izraditi će se individualni Plan i program rada, a on ga svojim potpisom i potvrđuje.

# Svi korisnici na grupnim sastancima aktivno će sudjelovati u donošenju odluka važnih za život i funkcioniranje Stambene zajednice. Jedan od specifičnih ciljeva biti će rad na jačanju i preuzimanju odgovornosti za obveze, te savjetodavni rad u pravcu razvijanja kvalitetnijih odnosa, a posebno na tome da uvažavaju jedni druge, te prihvaćaju različitosti.

# Grupni sastanci održavat će se redovito.

# Od potrebne dokumentacije izraditi će se godišnji, mjesečni i dnevni plan i program rada, te godišnje, mjesečne i dnevne realizacije, zapisnici grupnih sastanaka, evidencija kontakata sa CzSS, evidencija kontakata sa roditeljima.

# Realizirati će se nabava odjeće proljeće /ljeto i jesen/zima za sve korisnike stambene zajednice.

# Korisnicima će se osigurati financijska sredstva za terensku nastavu, planirane izlete, maturalna putovanja, maturalne večere, teretanu, kazališta, kina i koncerte.

# Iz neposrednog uvida obilazaka na smještajnim lokacijama, planirani su razgovori sa korisnicima i susjedima vezanim za poštivanjem kućnog reda stambene zajednice i zgrade u kojoj korisnici žive.

# Navedene informacije provjeravati će se iz kontakata sa predstavnicima kućnih savjeta i susjedima.

# Prehrana

# Organizirati će se na način da mladi samostalno pripremaju obroke, nabavljaju određene namirnice. Odgajatelj će ih podučavati i pružiti pomoći oko pripreme obroka, ispravnom, ekonomičnom i racionalnom korištenju namirnica, te ispravnom spremanju namirnica na mjesta predviđena za njihovo držanje.

# U dogovoru sa korisnicima realizirati će se mjesečna nabava potrebnih namirnica.

# Organizacija slobodnog vremena

# Korisnici će slobodno vrijeme, a ovisno o epidemiološkoj situaciji provoditi prema vlastitim afinitetima, izlascima u grad, kino, koncertima, šetnjama gradom, teretani ili boravkom u Stambenoj zajednici gledajući tv program, kompjutoru i druženju.

# Planirano je uključivnje u slobodne aktivnosti organizirane od strane drugih podružnica, te sudjelovanje u glazbenim aktivnostima, nogometu i stolnom tenisu.

# Planirana je suradnja i sudjelovanje u programu Udruga s ciljem osnaživanja i podrške u traženju posla mladima.

# Slobodno vrijeme provoditi će se i u raznim malim socijalizacijskim skupinama vođenim od strane odgajatelja čime će se nastojati poboljšati komunikacija, samopoštovanje i pozitivna slika o sebi kod korisnika.

# Suradnja s drugim dionicima

# Tijekom 2021. godine planira se suradnja sa niz Ustanova soc. skrbi, nevladinih organizacija, suradnja sa privatnim sektorom i dr. javnim Ustanovama

# U 2021. god. planirana je suradnja s:

# CzSS i Ustanovama socijalne skrbi

# Roditeljima, skrbnicima i udomiteljima

# Zdravstvenim institucijama

# Udrugom Svima

# Udrugom Igra

# Zavodom za zapošljavanje, te sudjelovanje u svim programima i projektima koji za cilj imaju pomoć u traženju zaposlenja, prekvalifikacijama, te sudjelovanje u programu zapošljavanja javnog rada

# Suradnja sa Ambidekster klubom

# Nevladinim i humanitarnim udrugama i organizacijama

# lokalnom, regionalnom i širom društvenom zajednicom

# medijima

# volonterima građanima pojedincima

# kulturnim, vjerskim, znanstvenim i stručnim institucijama

# Suradnja s ostalim podružnicama unutar Ustanove

# **Tijekom 2021. godine planirana je suradnja sa predstojnicima svih podružnica, kao i ostalim zaposlenicima unutar Podružnica. Realizirati će se stručni timovi za one korisnike koji su tijekom 2021.god. planirani za dolazak u Stambenu zajednicu.**

# **Suradnja, pomoć i podrška ravnateljice i tijekom 2021. godine biti će nužna i važna za funkcioniranje i rad Stambene zajednice.**

# INVESTICIJE

# U 2021. godini planirani su redoviti popravci i poslovi vezani za održavanje i čuvanje stanova. Donacijom Dječjem domu realizirana je nabava novog namještaja u stambenoj zajednici na adresi Divka Budaka 9b/3/4. Planirana je adaptacija stanova i opremanje stanova u ulici Vida Došena, Ulica grada Chicaga 13, te stan u Ulici grada Chicaga 37 (sobe, kupaona i predsoblje).

# Planirani su soboslikarski radovi u svim stanovima, sanacija i održavanje drvenih površina (prozori,vrata), sanacija cijevi u kupaonicama i kuhinjama.